ישיבת מליאה, כנסת 24, פרוטוקול מספר 126, 2022-05-09 00:00

מיקי לוי: היום ח' באייר, התשפ"ב, 9 במאי 2022.

מיקי לוי: אני מתכבד לפתוח את מליאת הכנסת.

מיקי לוי: הודעה למזכיר הכנסת, בבקשה.

דן מרזוק: ברשות יושב-ראש הכנסת, אני מתכבד להודיעכם, כי הונחו היום על שולחן הכנסת – הצעות חוק לדיון מוקדם – החל בהצעת חוק פ/3686/24 וכלה בהצעת חוק פ/3770/24: הצעת חוק חדלות פירעון ושיקום כלכלי (תיקון – הסמכת בית המשפט לעכב הליכי גבייה), התשפ"ב–2022, מאת חבר הכנסת גלעד קריב; הצעת חוק שירות הקבע בצבא הגנה לישראל (גמלאות) (תיקון – העלאת גיל הפרישה), התשפ"ב–2022, מאת חבר הכנסת מוסי רז; הצעת חוק שלילת זכויות לראש ממשלה לשעבר שכיהן תקופה קצרה, התשפ"ב–2022, מאת חבר הכנסת שלמה קרעי; הצעת חוק חניה לנכים (תיקון – סיווג חניות הנכים), התשפ"ב–2022, מאת חבר הכנסת עלי סלאלחה; הצעת חוק-יסוד: השפיטה (תיקון – רשות ערעור למדינה על זיכוי אדם בפלילים), מאת חברת הכנסת קרן ברק; הצעת חוק זכויות התלמיד (תיקון – הנפקת תעודות בגרות), התשפ"ב–2022, מאת חברי הכנסת איימן עודה, עאידה תומא סלימאן ועופר כסיף; הצעת חוק הביטוח הלאומי (תיקון – הגדלת התוספת לקצבת אזרח ותיק בעד ילדים), התשפ"ב–2022, מאת חברי הכנסת איימן עודה, עאידה תומא סלימאן ועופר כסיף; הצעת חוק הגנת הצרכן (תיקון – סימון תוצרת חקלאית שאינה ארוזה מראש), התשפ"ב–2022, מאת חבר הכנסת אלכס קושניר; הצעת חוק הרשויות המקומיות (בחירת ראש הרשות וסגניו וכהונתם) (תיקון – הליכים משפטיים נגד ראש רשות), התשפ"ב–2022, מאת חברי הכנסת מיכל שיר סגמן, זאב בנימין בגין וצבי האוזר; הצעת חוק הספורט (תיקון – זכויות ספורטאי קטין), התשפ"ב–2022, מאת חבר הכנסת סימון דוידסון; הצעת חוק לתיקון פקודת התעבורה (חובת רישום מונה קילומטרים), התשפ"ב–2022, מאת חברי הכנסת חיים ביטון, מיכאל מלכיאלי, משה אבוטבול, משה ארבל, אלי כהן ויואב בן צור; הצעת חוק-יסוד: המיעוט הערבי, מאת חברי הכנסת אחמד טיבי ואוסאמה סעדי; הצעת חוק לעידוד בנייה בת-קיימא (תיקוני חקיקה), התשפ"ב–2022, מאת חברת הכנסת גילה גמליאל; הצעת חוק שיקים ללא כיסוי (תיקון – הקלות בהגבלת חשבון), התשפ"ב–2022, מאת חברי הכנסת איימן עודה, עאידה תומא סלימאן ועופר כסיף;

דן מרזוק: הצעת חוק העונשין (תיקון – עונש מזערי בגין יידוי או ירי של אבן או חפץ אחר לעבר כלי תחבורה), התשפ"ב–2022, מאת חבר הכנסת אופיר כץ; הצעת חוק שירותי הובלה (תיקון – אחריות לעבירות תעבורה), התשפ"ב–2022, מאת חבר הכנסת בועז טופורובסקי; הצעת חוק הקמת מאגר מידע גנטי של כלבים, התשפ"ב–2022, מאת חבר הכנסת בועז טופורובסקי; הצעת חוק שירות המדינה (מינויים) (תיקון – ייצוג הולם לבני החברה הערבית, לרבות הדרוזית והצ'רקסית), התשפ"ב–2022, מאת חברי הכנסת איימן עודה, עופר כסיף ועאידה תומא סלימאן; הצעת חוק הרשות השנייה לטלוויזיה ורדיו (תיקון – הגדלת היקף השידורים בשפה הערבית), התשפ"ב–2022, מאת חברי הכנסת איימן עודה, עאידה תומא סלימאן ועופר כסיף; הצעת חוק הטבות לניצולי שואה (תיקון – הטבות לניצולים שעלו לאחר שנת 1953), התשפ"ב–2022, מאת חברי הכנסת אלכס קושניר, יבגני סובה, יוליה מלינובסקי ואלי אבידר; הצעת חוק איות שמות רחובות, דרכים ומקומות ציבוריים (תיקוני חקיקה), התשפ"ב–2022, מאת חברי הכנסת איימן עודה, עאידה תומא סלימאן ועופר כסיף; הצעת חוק לתיקון פקודת ביטוח רכב מנועי (חיוב שיווק פוליסה), התשפ"ב–2022, מאת חברי הכנסת מנסור עבאס, מאזן גנאים, ווליד טאהא ואימאן ח'טיב יאסין; הצעת חוק זכאות לאבחון לקויות למידה לילדים ממשפחות מעוטות יכולת, התשפ"ב–2022, מאת חברי הכנסת איימן עודה, עאידה תומא סלימאן ועופר כסיף; הצעת חוק לתיקון פקודת התעבורה (הסדרי תנועה בקרבת בית ספר), התשפ"ב–2022, מאת חברי הכנסת איימן עודה, עאידה תומא סלימאן ועופר כסיף; הצעת חוק סדר הדין הפלילי (חקירת חשודים) (תיקון – נוכחות עורך דין בחקירת חשוד), התשפ"ב–2022, מאת חברת הכנסת גבי לסקי; הצעת חוק לתיקון פקודת התעבורה (הגבלת דמי חניה בחניוני בתי חולים), התשפ"ב–2022, מאת חברי הכנסת איימן עודה, עאידה תומא סלימאן ועופר כסיף; הצעת חוק מוסדות חינוך עצמאיים, התשפ"ב–2022, מאת חברי הכנסת יעקב מרגי וקטי קטרין שטרית; הצעת חוק יישוב חיילים משוחררים בנגב, התשפ"ב–2022, מאת חבר הכנסת דוד אמסלם; הצעת חוק בריאות ממלכתי (תיקון – העברת מידע מלא בעת מעבר בין קופות החולים),

דן מרזוק: התשפ"ב–2022, מאת חברי הכנסת איימן עודה, עאידה תומא סלימאן ועופר כסיף; הצעת חוק השכירות והשאילה (תיקון – הגבלה על העלאת דמי השכירות), התשפ"ב–2022, מאת חברי הכנסת איימן עודה, עאידה תומא סלימאן ועופר כסיף; הצעת חוק-יסוד: הממשלה (תיקון – הטלת התפקיד להרכיב ממשלה), מאת חברת הכנסת קרן ברק; הצעת חוק הנוטריונים (תיקון – ביטול תעריף מינימום לשירות נוטריוני), התשפ"ב–2022, מאת חברי הכנסת אורי מקלב, משה גפני, יעקב אשר ויצחק פינדרוס; הצעת חוק המתווכים במקרקעין (תיקון – הגבלת דמי תיווך), התשפ"ב–2022, מאת חבר הכנסת רון כץ; הצעת חוק לתיקון פקודת מס הכנסה (הכרה בהוצאות עבודה מהבית בתקופת התפשטות נגיף הקורונה החדש) (הוראת שעה), התשפ"ב–2022, מאת חברי הכנסת איימן עודה, עאידה תומא סלימאן ועופר כסיף; הצעת חוק חינוך לבטיחות והורות, התשפ"ב–2022, מאת חברי הכנסת יעקב מרגי ועופר כסיף; הצעת חוק הגנת הצרכן (תיקון – פריסת תשלומים בעסקה מתמשכת), התשפ"ב–2022, מאת חברי הכנסת אימאן ח'טיב יאסין, מנסור עבאס, מאזן גנאים ווליד טאהא; הצעת חוק הרשויות המקומיות (בחירת ראש הרשות וסגניו וכהונתם) (תיקון – מינוי סגן ראש רשות בשכר), התשפ"ב–2022, מאת חברת הכנסת קטי קטרין שטרית; הצעת חוק נכסי נפקדים (תיקון – ביטול החוק), התשפ"ב–2022, מאת חברי הכנסת אחמד טיבי ואוסאמה סעדי; הצעת חוק-יסוד: הכנסת (תיקון – הרחבת העילות למניעת השתתפות בבחירות), מאת חבר הכנסת אופיר כץ; הצעת חוק לתיקון פקודת התעבורה (פטור מאגרת רישיון לרכב חשמלי), התשפ"ב–2022, מאת חברי הכנסת איימן עודה, עאידה תומא סלימאן ועופר כסיף; הצעת חוק הבנקאות (שירות ללקוח) (תיקון – הגבלת עמלת ערבות בנקאית שמובטחת בפיקדון כספי מסוים), התשפ"ב–2022, מאת חבר הכנסת שלמה קרעי; הצעת חוק להגבלת הריסה וענישה על בנייה בלתי חוקית במגזר הערבי (הוראת שעה), התשפ"ב–2022, מאת חברי הכנסת איימן עודה, עאידה תומא סלימאן ועופר כסיף; הצעת חוק הרשויות המקומיות (מימון בחירות) (תיקון – הגברת עידוד התמודדות נשים לראשות רשות מקומית או מועצה אזורית), התשפ"ב–2022,

דן מרזוק: מאת חברי הכנסת מאזן גנאים, מנסור עבאס, ווליד טאהא ואימאן ח'טיב יאסין; הצעת חוק הביטוח הלאומי (תיקון – תגמול למשרתים במילואים), התשפ"ב–2022, מאת חברת הכנסת מירב בן ארי; הצעת חוק העונשין (תיקון – תקיפת עובדי חירום), התשפ"ב–2022, מאת חבר הכנסת אופיר כץ; הצעת חוק איסור הפליה ברישוי מחמת מצב בריאותי (תיקוני חקיקה), התשפ"ב–2022, מאת חברת הכנסת יסמין פרידמן; הצעת חוק הגנת הצרכן (תיקון – איסור התניית תשלום בכרטיס אשראי בסכום רכישה מזערי), התשפ"ב–2022, מאת חברי הכנסת אורי מקלב, משה גפני, יעקב אשר ויצחק פינדרוס; הצעת חוק לתיקון פקודת התעבורה (רישום סוג הדם ברישיון נהיגה), התשפ"ב–2022, מאת חברי הכנסת אחמד טיבי ואוסאמה סעדי; הצעת חוק-יסוד: ישראל – מדינת הלאום של העם היהודי (תיקון – חובת המדינה לעם היהודי במצבי חירום), מאת חבר הכנסת צבי האוזר; הצעת חוק אתרי התיישבות בהליכי הסדרה, התשפ"ב–2022, מאת חברת הכנסת אורית מלכה סטרוק; הצעת חוק העונשין (תיקון – החמרת ענישה לעובר עבירה נגד קשיש), התשפ"ב–2022, מאת חברת הכנסת אורית מלכה סטרוק; הצעת חוק-יסוד: הגנת הסביבה, מאת חברי הכנסת אלון טל, גילה גמליאל, מוסי רז, אבתיסאם מראענה, עלי סלאלחה, עופר כסיף, רם שפע, מיכל רוזין, גבי לסקי, עאידה תומא סלימאן, נעמה לזימי, יסמין פרידמן, גלעד קריב, אמילי חיה מואטי, מופיד מרעי, אלי אבידר, בועז טופורובסקי, מאי גולן, רון כץ, אוסאמה סעדי, סימון דוידסון, ענבר בזק, משה טור פז, קטי קטרין שטרית, אורלי לוי אבקסיס, זאב בנימין בגין, רות וסרמן לנדה, רם בן ברק, מיכאל מרדכי ביטון וולדימיר בליאק; הצעת חוק איסור הפליה במוצרים, בשירותים ובכניסה למקומות בידור ולמקומות ציבוריים (תיקון – הפליה בשל מוצא עדתי), התשפ"ב–2022, מאת חברת הכנסת נעמה לזימי; הצעת חוק הדגל, הסמל והמנון המדינה (תיקון – פגיעה בכבוד דגל המדינה או סמלה), התשפ"ב–2022, מאת חבר הכנסת אופיר כץ; הצעת חוק ביטוח בריאות ממלכתי (תיקון – פטור מתשלום דמי ביטוח למי שטרם מלאו לו 21 שנים),

דן מרזוק: התשפ"ב–2022, מאת חברי הכנסת איימן עודה, עאידה תומא סלימאן ועופר כסיף; הצעת חוק חופשה שנתית (תיקון – ביטול תקופת ההתיישנות), התשפ"ב–2022, מאת חבר הכנסת מופיד מרעי; הצעת חוק לתיקון פקודת התעבורה (איסור שימוש במצלמות ניידות לאכיפת עבירות חניה), התשפ"ב–2022, מאת חברי הכנסת מאי גולן, דוד ביטן, דוד אמסלם, משה ארבל, משה אבוטבול, יצחק פינדרוס, מאיר פרוש, יואב גלנט, דסטה גדי יברקן, אבי מעוז, אחמד טיבי, אוריאל בוסו, אורי מקלב, עאידה תומא סלימאן, אלי כהן, חיים ביטון, יוסף טייב, יעקב מרגי, משה גפני, יריב לוין, ניר ברקת, גילה גמליאל, קטי קטרין שטרית, חוה אתי עטייה, יואב בן צור, אופיר כץ, אופיר אקוניס וינון אזולאי; הצעת חוק הביטוח הלאומי (תיקון – שלילת קצבאות ממחבלים), התשפ"ב–2022, מאת חברי הכנסת רון כץ, מירב בן ארי, טטיאנה מזרסקי, נירה שפק, יסמין פרידמן, בועז טופורובסקי, ענבר בזק ומשה טור פז; הצעת חוק הגנת הצרכן (תיקון – מסירת מסמך עיקרי עסקה בשפה שבה נעשה שיווק מרחוק), התשפ"ב–2022, מאת חברת הכנסת לימור מגן תלם; הצעת חוק החברות (תיקון – ייצוג הולם של נשים בדירקטוריונים של חברות ציבוריות), התשפ"ב–2022, מאת חברת הכנסת אבתיסאם מראענה; הצעת חוק יסודות התקציב (תיקון – מיסוי, עדכון וביקורת), התשפ"ב–2022, מאת חברי הכנסת חיים ביטון, משה ארבל, אופיר כץ, מיכאל מלכיאלי, יואב בן צור, יעקב מרגי ומשה אבוטבול; הצעת חוק הגנת השכר (תיקון – איסור ניכוי חוב או קנס), התשפ"ב–2022, מאת חברי הכנסת אימאן ח'טיב יאסין, מנסור עבאס, מאזן גנאים ווליד טאהא; הצעת חוק הגנת הצרכן (תיקון – חובת הקלטת שיחות, שמירתן ומסירתן לצרכן לפי בקשתו), התשפ"ב–2022, מאת חברת הכנסת לימור מגן תלם; הצעת חוק האזרחות והכניסה לישראל (הוראת שעה) (תיקון – ביטול החוק), התשפ"ב–2022, מאת חברי הכנסת אימאן ח'טיב יאסין, מנסור עבאס, מאזן גנאים ווליד טאהא; הצעת חוק האזרחות והכניסה לישראל (הוראת שעה) (תיקון – ביטול החוק),

דן מרזוק: התשפ"ב–2022, מאת חברי הכנסת מוסי רז, מיכל רוזין, גבי לסקי, ג'ידא רינאוי זועבי, עלי סלאלחה, עופר כסיף, איימן עודה, מנסור עבאס, מאזן גנאים, אחמד טיבי, סמי אבו שחאדה, ווליד טאהא, עאידה תומא סלימאן, אוסאמה סעדי, אימאן ח'טיב יאסין ואבתיסאם מראענה; הצעת חוק איסור הכנסת חמץ לבסיסי צה"ל, התשפ"ב–2022, מאת חבר הכנסת דוד אמסלם; הצעת חוק בתי קברות צבאיים (תיקון – כיתוב על מצבה צבאית), התשפ"ב–2022, מאת חברת הכנסת מירב בן ארי; הצעת חוק לתיקון פקודת המשטרה (תיעוד חזותי של השימוש במכתזית), התשפ"ב–2022, מאת חברת הכנסת גבי לסקי; הצעת חוק המקרקעין (תיקון – עישון בבית משותף הפוגע בשכנים), התשפ"ב–2022, מאת חבר הכנסת אלון טל; הצעת חוק המועצה לענף הלול (ייצור ושיווק) (תיקון – ביטול החוק), התשפ"ב–2022, מאת חבר הכנסת שמחה רוטמן; הצעת חוק זכויות מבצעים ומשדרים (תיקון – הרחבת היקף הזכויות), התשפ"ב–2022, מאת חברי הכנסת מיכאל מרדכי ביטון, אמילי חיה מואטי, ולדימיר בליאק, גבי לסקי, אופיר סופר, בועז טופורובסקי, מכלוף מיקי זוהר וניר ברקת; הצעת חוק להקפאת כספים ששילמה הרשות הפלסטינית בזיקה לטרור מהכספים המועברים אליה מממשלת ישראל (תיקון – איסור מתן הטבות פיננסיות לרשות הפלסטינית), התשפ"ב–2022, מאת חבר הכנסת שמחה רוטמן; הצעת חוק המקרקעין (תיקון – מנגנון שבת למשאבת מים), התשפ"ב–2022, מאת חברי הכנסת יעקב אשר, משה גפני ואורי מקלב; הצעת חוק לתיקון פקודת סדרי השלטון והמשפט (חקיקה באזור באמצעות צו), התשפ"ב–2022, מאת חברת הכנסת אורית מלכה סטרוק; הצעת חוק חובת המכרזים (תיקון – עידוד אגודות שיתופיות ותאגידים שחל עליהם הסכם קיבוצי מיוחד), התשפ"ב–2022, מאת חברת הכנסת מיכל רוזין; הצעת חוק שירות המדינה (מינויים) (תיקון – הגבלה על מינוי דיפלומטים), התשפ"ב–2022, מאת חברי הכנסת דסטה גדי יברקן, אמיר אוחנה, ישראל כץ, יריב לוין, יואב קיש, אופיר כץ, שלמה קרעי, אלי כהן, מאי גולן, אופיר אקוניס, דוד אמסלם, גילה גמליאל, גלית דיסטל אטבריאן, דוד ביטן,

דן מרזוק: משה ארבל, יצחק פינדרוס, יעקב ליצמן, מאיר פרוש, פטין מולא, מכלוף מיקי זוהר, יובל שטייניץ, אורלי לוי אבקסיס, קטי קטרין שטרית, ניר ברקת, משה אבוטבול, אבי דיכטר, איתמר בן גביר, מיכל וולדיגר, אורית מלכה סטרוק, בצלאל סמוטריץ', יואב בן צור וחוה אתי עטייה; הצעת חוק משפחות חיילים שנספו במערכה (תגמולים ושיקום) (תיקון – הטבות לאח הנספה), התשפ''ב-2022, מאת חבר הכנסת מופיד מרעי; הצעת חוק לתיקון פקודת בתי הסוהר (פיקוח על ערוצי טלוויזיה ורדיו), התשפ"ב–2022, מאת חברת הכנסת אורית מלכה סטרוק; הצעת חוק הפיקוח על מעונות (תיקון – תנאי כשירות לעובדי מעון), התשפ"ב–2022, מאת חברת הכנסת מיכל וולדיגר; הצעת חוק כלי הירייה (תיקון – זכאות לרישיון כלי ירייה למי ששירת כלוחם וכשוטר), התשפ"ב–2022, מאת חבר הכנסת ניר ברקת; הצעת חוק בתי קברות צבאיים (תיקון – השחתה וחילול קבר), התשפ"ב–2022, מאת חברי הכנסת אלכס קושניר, יבגני סובה, אלי אבידר ויוליה מלינובסקי; הצעת חוק חג הפסח בבסיסי צה"ל, התשפ"ב–2022, מאת חברי הכנסת שלמה קרעי, דוד אמסלם, פטין מולא, דוד ביטן, משה ארבל, אופיר סופר, משה גפני, אוריאל בוסו, יוסף טייב, מירב בן ארי, יריב לוין, ישראל כץ, אופיר אקוניס, צחי הנגבי, גלית דיסטל אטבריאן, חוה אתי עטייה, אופיר כץ, אלי כהן, מיכאל מלכיאלי, ינון אזולאי, משה אבוטבול, יעקב ליצמן, אורי מקלב, יעקב אשר, אורית מלכה סטרוק, מאיר פרוש, מיכאל מרדכי ביטון, יובל שטייניץ, אמיר אוחנה, קטי קטרין שטרית, מאי גולן, שמחה רוטמן, יצחק פינדרוס, יעקב מרגי, יואב בן צור, מירי מרים רגב, יולי יואל אדלשטיין, דסטה גדי יברקן, מיכל וולדיגר, חיים ביטון, שרן מרים השכל, עידית סילמן, אבי דיכטר, בצלאל סמוטריץ', אורלי לוי אבקסיס, ניר אורבך, יואב גלנט, ישראל אייכלר ואיתמר בן גביר; הצעת חוק פיצויים לבעלי זכות במקרקעין מועברים, התשפ"ב–2022, מאת חברת הכנסת אורית מלכה סטרוק; הצעת חוק חוזה הביטוח (תיקון – העברת מוטב בביטוח חיים בין תאגידים בנקאיים),

דן מרזוק: התשפ"ב–2022, מאת חברי הכנסת יעקב אשר, משה גפני, אורי מקלב ומיכאל מרדכי ביטון; הצעת חוק הרשות לשימור בתי כנסת ואתרי קדושה בקהילות יהדות התפוצות, התשפ"ב–2022, מאת חבר הכנסת יום טוב חי כלפון.

דן מרזוק: עוד הונחו היום על שולחן הכנסת נוסחים של האמנות הבין-לאומיות הבאות:

דן מרזוק: הסכם בין ממשלת מדינת ישראל וממשלת ממלכת מרוקו בדבר שיתוף פעולה בכלכלה ובסחר; הסכם בין מדינת ישראל לבין הרפובליקה של הודו בדבר שיתוף פעולה בתחומי הבריאות והרפואה.

מיקי לוי: תודה רבה.

בממשלה בשל: << נושא >> 1.

בממשלה בשל: כישלון הממשלה בניהול איום הגרעין האיראני, משבר האקלים ויוקר המחיה; << נושא >>

מיקי לוי: חבריי חברי הכנסת, כנסת נכבדה, אני שמח ונרגש לפתוח את כנס הקיץ, במושב השני של הכנסת.

מיקי לוי: מליאת הכנסת וועדותיה חוזרים לעבודה מלאה, לחוקק ולפקח על פעילות הממשלה, לאחר חופשת חג הפסח, ימי הזיכרון וחג העצמאות שחגגנו.

מיקי לוי: כולי תקווה שחברי הכנסת נחו, וחוזרים בכוחות מחודשים לעבודה הפרלמנטרית.

מיקי לוי: לצערי חווינו גל טרור רצחני שגבה את חייהם של 19 בני אדם.

מיקי לוי: בהזדמנות הזאת אני מבקש לשלוח פעם נוספת, בשמי ובשם הכנסת, תנחומים למשפחות הנרצחים והחלמה מהירה לפצועים.

מיקי לוי: פעם אחר פעם אנחנו מקבלים תזכורת כואבת למחיר של החיים בארץ הזאת – מחיר דמים קשה, אבל זה לא ישבור אותנו.

מיקי לוי: ידענו פיגועי טרור, מבצעים ומלחמות.

מיקי לוי: העם הזה חזק ויוכל לכל אויבנו ומבקשי רעתנו.

מיקי לוי: אני מבקש לשלוח היום חיבוק חם, תודה והערכה לכל כוחות הביטחון, חיילי וחיילות צה"ל, שוטרים, שוטרות, לוחמות ולוחמי משמר הגבול וכל אנשי כוחות הביטחון, שפעלו, ופועלים, ללא לאות להבטיח את ביטחוננו.

מיקי לוי: חבריי חברי הכנסת.

מיקי לוי: ביום העצמאות הזה, כבכל יום העצמאות, התאחדנו וחגגנו את ריבונותנו.

מיקי לוי: שמנו את המחלוקות בצד, וראינו שגורלנו המשותף וההסכמות בינינו כעם, גדולות ממה שמפריד בינינו.

מיקי לוי: הלוואי ונצליח לשמר משהו מהאחדות הזאת גם ביום המחר.

מיקי לוי: זו צריכה להיות המשימה של כולנו.

מיקי לוי: ויכוחים נוקבים – כן; שנאה יוקדת ושיח פלגני – לא.

מיקי לוי: כולי תקווה שבכנס הזה נצליח להביא משהו מרוח האחדות של יום העצמאות, בדרך שבה הכנסת מתנהלת.

מיקי לוי: אני מבקש לנצל את ההזדמנות בפתיחת כנס הקיץ ולאחל שוב, למזכיר הכנסת דן מרזוק, הצלחה בתפקידו.

מיקי לוי: בהצלחה.

מיקי לוי: אני מאחל לכולנו כנס מוצלח ועבודה פורייה למען אזרחי ישראל.

מיקי לוי: תודה רבה.

מיקי לוי: נמשיך בסדר-היום: הצעות אי-אמון בממשלה: כישלון הממשלה בניהול איום הגרעין האיראני, משבר האקלים ויוקר המחייה.

מיקי לוי: מנמק חבר הכנסת בנימין נתניהו, ראש האופוזיציה.

מיקי לוי: בבקשה.

בנימין נתניהו: תודה, אדוני היושב-ראש, שמח לראות אותך שוב.

בנימין נתניהו: חברות וחברי הכנסת, בפתח דבריי אני מבקש לשלוח תנחומים מעומק הלב למשפחותיהם של קורבנות הטרור בפיגועים האחרונים.

בנימין נתניהו: אני מבקש גם לאחל החלמה שלמה לפצועים.

בנימין נתניהו: ישראל דואבת ואבלה.

בנימין נתניהו: רעייתי ואני מבקרים בשבעה בבתי האבלים.

בנימין נתניהו: אנחנו מחבקים אותם, אנחנו מקשיבים להם.

בנימין נתניהו: הם מספרים לנו בדמעות על האבא, על האימא, על הבעל, על האח והאחות, הבן והבת, על הכלה שכבר לא תגיע לחופתה.

בנימין נתניהו: אלה אזרחים טובים, אזרחים יקרים, אנשים נפלאים, שיצאו מביתם ולא חזרו, אבל לא סתם יצאו מביתם ולא חזרו – הם נרצחו באכזריות חייתית, אכזריות שכמעט אין מילים לתארה.

בנימין נתניהו: חברי הכנסת, עם ישראל עומד יותר מ-100 שנים נגד כוחות המוות והחורבן.

בנימין נתניהו: עוצמת הציונות שהתייצבה מולם הוכחה פעם אחר פעם.

בנימין נתניהו: היום בשעה 16:00, בדיוק לפני 50 שנה, על הדקה, אני זוכר איפה הייתי.

בנימין נתניהו: יחד עם חבריי לסיירת מטכ"ל פרצתי למטוס סבנה החטוף בנמל התעופה בלוד ושחררנו את בני הערובה.

בנימין נתניהו: עד היום יש לי צלקת, פצע ירי, שמאזכרת לי את היום הזה, במקרה שאני שוכח אותו.

בנימין נתניהו: כמובן שנלחמנו בטרור גם במהלך חצי המאה, ב-50 השנים שעברו, שחלפו מאז.

בנימין נתניהו: אבל היום המצב שונה בתכלית ממה שהיה בעבר.

בנימין נתניהו: הממשלה הנוכחית משותקת.

בנימין נתניהו: היא במשבר עמוק.

בנימין נתניהו: היא לא מחליטה, לא יוזמת, לא נלחמת בטרור.

בנימין נתניהו: המדיניות לא נקבעת במעון ראש הממשלה בירושלים, והיא גם לא נקבעת בארמון או במבצר – או איך שתקראו לזה – ברעננה.

בנימין נתניהו: היא לא נקבעת לא פה ולא שם.

בנימין נתניהו: מי שמכתיב את המדיניות היא מועצת השורא, זאת המציאות העגומה.

בנימין נתניהו: מי שיושב בממשלה עם האחים המוסלמים ותומכי החמאס לא יכול להילחם בחמאס.

בנימין נתניהו: מילא שאתם בממשלה בוחרים לא לצאת לרחוב ולשמוע ביקורת מהעם – זאת הבעיה שלכם – אבל כשאזרחי ישראל מפחדים לצאת לרחוב זאת כבר הבעיה של כולנו.

בנימין נתניהו: אזרחי ישראל חיים היום בפחד, מבאר שבע ועד חדרה, מירושלים עד אריאל, מכפר מסריק עד אלעד, מתל אביב עד תקוע.

בנימין נתניהו: ממשלת החולשה וההונאה לא מסוגלת לספק ביטחון ושקט.

בנימין נתניהו: אין הרתעה – יש חולשה; אין עוצמה – יש רפיסות; אין נחישות – יש הפקרות.

בנימין נתניהו: חייבים לפגוע קשה בארגוני הטרור.

בנימין נתניהו: חייבים לגבות מהם מחיר כבד מאוד – כפי שאנחנו עשינו: יצאנו למבצעים; חיסלנו את מנהרות הטרור של החמאס; חיסלנו את היחידה הימית והאווירית שלה – דבר שהם בנו במשך שנים רבות; חיסלנו את רמטכ"ל חמאס ואת רמטכ"ל הג'יהאד האסלאמי; הרגנו מאות מחבלים; מוטטנו את מגדלי הטרור בעזה.

בנימין נתניהו: בהנחייתי, הארכנו את מבצע שומר החומות בעשרה ימים, כדי לפגוע במפקדים ובמחבלים הבכירים ביותר בחמאס, בניגוד לכל התעמולה שמנסים להפיץ.

בנימין נתניהו: ובכן, הנחתנו מכה מוחצת על החמאס; מהלומה עזה שהוא לא ידע כמותה.

בנימין נתניהו: לא בכדי, לפי נתוני צה"ל – לא הנתונים שלי, נתוני צה"ל – לפי הנתונים הללו, העשור בין 2010 ל-2020, תחת ממשלת הליכוד בהנהגתי, היה העשור הביטחוני הטוב ביותר בתולדות מדינת ישראל.

בנימין נתניהו: אבל היום, נפתלי בנט – בלי מנדטים, בלי רוב בכנסת, בלי תמיכה ציבורית, נפתלי בנט לא יכול להילחם בטרור.

בנימין נתניהו: בראש הממשלה עומד מי שהפר את כל הבטחותיו לבוחריו, הונה את ציבור מצביעי הימין בדרכו לכיסא ראש הממשלה, ומאז הוא לא עושה שום דבר מלבד להיאחז בכיסא.

בנימין נתניהו: הוא צריך ללכת הביתה עוד היום.

בנימין נתניהו: עכשיו, אני רוצה להמחיש, כפי שעשיתי לפני כמה דקות לחבריי – אני רוצה להמחיש עד כמה המצב הזה אבסורדי.

בנימין נתניהו: תארו לעצמכם מה היה נאמר פה, לעומת בתקשורת, אם המצב היה הפוך: מה היו אומרים אם אני הייתי ראש הממשלה בראשות מפלגה בת חמישה מנדטים – טוב, זה נכון לעכשיו, זה משתנה כל הזמן – כשחברי הממשלה שלי, או יותר נכון, חברי הממשלה, כן, שלי, אפילו בסיעה שלי, נמצאים במשא ומתן עם האופוזיציה, כשאין לממשלה אפילו רוב דחוק בכנסת, כשאני תלוי במועצת השורא וכשהתמיכה הציבורית שלי בקריסה מוחלטת.

בנימין נתניהו: אתם יודעים יפה מאוד מה היו אומרים – מה שצריך לומר: הממשלה הזאת אין לה לגיטימציה ציבורית.

בנימין נתניהו: ואני רוצה להגיד לנפתלי, הוא בוודאי שומע אותי: נפתלי, זה נגמר.

בנימין נתניהו: הממשלה שלך סיימה - - -

אחמד טיבי: יש גבול.

אחמד טיבי: אל תסתכל עליי כשאתה אומר "נפתלי".

בנימין נתניהו: לא שמעתי את הערתו של ידידנו.

קריאות: - - -

אחמד טיבי: אתה אומר "נפתלי" ומסתכל עליי.

אחמד טיבי: יש גבול.

אחמד טיבי: אל תסתכל עליי כשאתה אומר "נפתלי".

בנימין נתניהו: לא, אני דווקא כן מסתכל עליך, מהרבה סיבות.

קריאה: האמת שהוא נעלב, הוא צודק.

קריאה: אחמד - - -

בנימין נתניהו: קיבלתי את הערתך.

בנימין נתניהו: ובכן, נפתלי, זה נגמר.

בנימין נתניהו: זה נגמר חרף כל התרגילים, כל הניסיונות, כל התחמונים וכל הניסיונות.

בנימין נתניהו: זה נגמר, כי אי-אפשר להחזיק את זה נגד חוקי הכבידה; אי-אפשר לרמות את הפיזיקה של הפוליטיקה; אי-אפשר לשנות את האמונה, האמון – או חוסר האמון – של הציבור, ובסוף זה קורה.

בנימין נתניהו: בלי הבסיס הזה, ממשלה לא יכולה להחזיק מעמד.

בנימין נתניהו: הממשלה שלך, נפתלי, סיימה את הקריירה הקצרה והקלוקלת שלה.

בנימין נתניהו: אתה ויאיר לפיד, ראש הממשלה החליפי – אני מזכיר לכם מי זה יאיר לפיד, כן?

בנימין נתניהו: זה ראש הממשלה החליפי שמבלה את רוב זמנו בחו"ל.

בנימין נתניהו: אתה ויאיר לפיד מחזיקים את מדינת ישראל כבת ערובה למאבק הפנימי שלכם.

בנימין נתניהו: יש כאן תוכנית ריאליטי חדשה: מי יהיה ראש ממשלת המעבר, בנט או לפיד?

בנימין נתניהו: המשחק הזה מתנהל, לצערי, על חשבון ביטחוננו, עתידנו ועצם קיומנו.

בנימין נתניהו: ואני אומר "עצם קיומנו" כי אתם לא מטפלים – לא באיראן, שדוהרת להסכם גרעין בחסות המעצמות ואתם שותקים, לא פוצים פה על הסכם שייתן לאיראן להפוך למדינת סף תוך שנתיים, עם מאות מיליארדי דולרים שירפדו גם את כיסיהם לטובת הטרור, לטובת הטילים ולטובת כלי משחית אחרים שיכובדו נגדנו.

בנימין נתניהו: אתם לא פוצים פה, לא מטפלים לא בטרור, לא באיראן, לא בשום דבר.

בנימין נתניהו: ובכן, הגיע הזמן לשים סוף למחדלי הממשלה.

בנימין נתניהו: הגיע הזמן להתחיל לתקן את הנזקים האדירים שקרו פה, שאתם הבאתם בזמן כל כך קצר.

בנימין נתניהו: אנחנו, חבריי ואני, נחזיר את ישראל למסלול הנכון; נגבה מחיר כבד מארגוני הטרור כפי שעשינו בעבר, ונעשה זאת ביתר שאת; ניאבק בתוקפנות של איראן ונפעל למנוע ממנה ארסנל של נשק גרעיני שיסכן את עתידנו; נבטל את הגזרות הכלכליות שלכם, את העלאות המיסים, את ההתעללות – אין מילה אחרת – את ההתעללות שלכם בשכבות החלשות ביותר ובציבורים מוגדרים שאתם החלטתם להתנכל אליהם, כמו הציבור הדתי.

בנימין נתניהו: אתם קלקלתם – אנחנו נתקן.

בנימין נתניהו: בעזרת השם, בתוך זמן קצר נקים ממשלה לאומית חזקה בראשות הליכוד.

בנימין נתניהו: נבטיח את הביטחון, נחזיר את העוצמה, נבטיח את השגשוג לכל אזרחי ישראל.

בנימין נתניהו: עד שזה יקרה, גבירותיי ורבותיי, דבר אחד ברור: לנו אין אמון בכם, וגם לעם ישראל ולאזרחי ישראל אין אמון בכם.

בנימין נתניהו: לכו הביתה.

מיקי לוי: תודה רבה.

מיקי לוי: הנושא השני: כישלון הממשלה בכל תחום – כלכלי, אזרחי, מדיני, ביטחוני.

מיקי לוי: חבר הכנסת מאיר פרוש, בבקשה.

מאיר פרוש: אדוני היושב-ראש, חבריי חברי הכנסת, ראש האופוזיציה, תודה על דבריך.

מאיר פרוש: ברצוני לפתוח באיחולי החלמה לפצועים בפיגועים האחרונים ולשלוח תנחומים למשפחות שיקיריהם נרצחו על קידוש השם.

מאיר פרוש: השם ייקום דמם.

מאיר פרוש: ש"ס ויהדות התורה מגישים היום הצעת אי-אימון בממשלה הרעה הזו – או יותר נכון, הצעת אי-אימון באותה קבוצת כלאיים ומוזרה שקוראת לעצמה ממשלה.

מאיר פרוש: ממשלה זו משילות – ממשלה של משילות זו ממשלה שיכולה להעביר חוקים משמעותיים בכנסת; שרי ממשלה שיכולים להכתיב מדיניות במשרדים שהם עומדים בראשם ולנהל את המדינה.

מאיר פרוש: אבל זו ממשלה ללא משילות.

מאיר פרוש: זו ממשלה שרוב הציבור אינו רוצה בה.

מאיר פרוש: זו ממשלה ללא רוב בכנסת.

מאיר פרוש: זו ממשלה שגם פגעה בערכי הדמוקרטיה.

מאיר פרוש: זו ממשלה רעה שהביאה עלינו את יוקר המחיה שלא היה כדוגמתו; זו ממשלה שפגעה בציבור המוחלש, במשפחות ברוכות ילדים; זו ממשלה שמשדרת רפיסות וגם הביאה עלינו כאוס ביטחוני; זו גם ממשלה שמרגע הקמתה מנסה לפגוע בסטטוס-קוו, בכל נושא שקשור לזהות היהודית שלנו, ולשנות סדרי בראשית.

מאיר פרוש: זו ממשלה לא לגיטימית שמסוכנת לעם ישראל, תורת ישראל וארץ ישראל.

מאיר פרוש: אף אחד מהיושבים כאן, אדוני היושב-ראש, אינו יכול לומר כמה חברי כנסת מונה הקואליציה הנוכחית, אבל כולם יסכימו איתי כולם שלכל היותר יש לה 60 חברים מול 60 חברי כנסת באופוזיציה.

מאיר פרוש: לממשלה הזו אין רוב, ואין לה לגיטימציה וזכות קיום.

מאיר פרוש: אנחנו רואים כיום ניסיון להיאחז בקרנות המזבח, לנסות להחיות את הממשלה הזו הנשמה מלאכותית, לנסות לסחוב כמה שיותר את חיי הממשלה, אבל ברור לכולם שללא פעילות פרלמנטרית משמעותית – בהיעדר רוב לקואליציה, לא יהיה ניתן להעביר אפילו חוק אחד משמעותי, כך שזו איננה אפילו ממשלה גוססת שצריכה החייאה – זו ממשלה מתה, שמביאה נזק בלתי יתואר למדינת ישראל.

מאיר פרוש: צריך להבין, השלטון במשרדים הממשלתיים הוא שלטון הפקידים; הם ינסו תמיד להכתיב את המדיניות האישית שלהם, וכאשר אין שר שמכתיב להם מדיניות, הם עושים ככל אשר על רוחם.

מאיר פרוש: ראינו גם במוחש כמה שר הביטחון בני גנץ התאמץ לפני סיום המושב להעביר את חוק הפנסיה של הצבא, כי הפקידים של משרד הביטחון לחצו אותו.

מאיר פרוש: הוא גם הבין שבמידה שלא יצליח לספק את הסחורה, אותם פקידים יבינו שהשר הוא נטול כוח, והם יעשו במשרד ככל העולה על רוחם.

מאיר פרוש: כך שאנחנו במצב של אין משילות.

מאיר פרוש: ממשלה בלי שהכנסת מתפקדת אינה יכולה למשול, וכאמור, מביאה כאוס ונזק בלתי ישוער למדינה.

מאיר פרוש: ממשלה ללא משילות משדרת רפיסות.

מאיר פרוש: לא בכדי אנחנו רואים עכשיו ההסלמה בכל אשר קשור לטרור.

מאיר פרוש: בעבר, בימי טראמפ והממשלה של נתניהו, מדינות ערב הבינו שבטרור ובכוח זה לא יעבוד.

מאיר פרוש: הם לא יקבלו דבר עבור מעשי האלימות.

מאיר פרוש: כתוצאה מכך, מדינות ערביות נרמלו את היחסים עם ישראל ללא תמורה, כי הם הבינו שלא ניתן לכופף את ישראל בכוח.

מאיר פרוש: אבל כעת הערבים חשים שיש מולם אוסף של אנשים מבולבלים, שחוששים לעשות מהלכים משמעותיים, שחלילה לא יביאו לקיצה של הממשלה הזאת.

מאיר פרוש: הם יודעים גם יודעים לנצל את החולשה הזו.

מאיר פרוש: לצערנו, אנחנו רואים לאחרונה שהטרור וההסתה הרימו ראש ביתר שאת וביתר עוז.

מאיר פרוש: אני רוצה לדבר על כמה ממשרדי הממשלה.

מאיר פרוש: ניקח לדוגמה את משרד התקשורת.

מאיר פרוש: עם ישראל מכיר רק רפורמה אחת שהמשרד עשה: הרפורמה בקומה הכשרה.

מאיר פרוש: לא מדובר בניסיון להוריד מחירים בחבילות התקשורת בעבור ציבור מסוים, שבחר – מתוך דאגה וחינוך לילדיו –להיות בקומה הכשרה.

מאיר פרוש: כל המטרה היא ניסיון לכפות את החילוניות ולפגוע בדרך החינוך של הציבור החרדי.

מאיר פרוש: אני אגלה לכם כאן שהיו גורמים מקצועיים במשרד התקשורת שהיו נגד הרפורמה הפוגענית הזו, שהשר הציע.

מאיר פרוש: רק קצת רצון טוב מצד השר, והוא היה מגיע לפתרון ולא היה פוגע בדרך החינוך של הציבור החרדי.

מאיר פרוש: לא בכדי ראינו שגם מי שהגיש את הבג"ץ נגד הקומה הכשרה, היו התנועות הרפורמיות.

מאיר פרוש: מה שר האוצר ליברמן רצה מהחרדים?

מאיר פרוש: לפני הבחירות הוא שלח אותם במריצות למזבלה.

מאיר פרוש: מה הם הישגיו של ליברמן?

מאיר פרוש: משום מה כל הישגיו קשורים ומסתכמים אך ורק בהתעמרות בציבור החרדי – אם זה מס על הכלים.

מאיר פרוש: שר האוצר היה יכול להטיל מס גם על דברים אחרים, שאולי יפגעו בכאלה שמרוויחים קצת יותר, אבל הוא בחר דווקא ברפורמות האלה, שפוגעות בציבור של החרדים.

מאיר פרוש: הוא הגדיל לעשות, ושלל סבסוד למעונות של משפחות של אברכים.

מאיר פרוש: אנחנו יכולים לראות לאורך כל הדרך שהממשלה שמה את כל כובד משקלה, מתחילת כהונתה, כדי לפגוע בסטטוס קוו שהיה נהוג כאן 74 שנים: שרת התחבורה בניסיון להפעיל תחבורה ציבורית בשבת; משרד הדתות בפגיעה והחלשת מוסד הרבנות הראשית וברבנים הראשיים, תוך פגיעה בכשרות וניסיון להביא חוק גיור שיכול להביא שואה רוחנית על עם ישראל.

מאיר פרוש: ברוך השם, הצלחנו למנוע את הגעתו להצבעה במליאת הכנסת, כאשר חברי הקואליציה הבינו שאין לזה שום סיכוי לעבור.

מאיר פרוש: ביטלתם גם את תוכניות הבינוי לחרדים בקרית גת, ושולחים אותנו לבדואים בכסיף.

מאיר פרוש: ראינו גם את הניסיונות לפגוע בזהות היהודית, עם אותו רביי רפורמי שעומד בראש ועדת החוקה, שניסה לקדם בכל כוחו את מתווה הכותל – על אף שמבחינתם לכותל אין שום משמעות.

מאיר פרוש: הכותל מבחינתם הוא: קיר בית מטבחיים של בקר ויונים.

מאיר פרוש: אותו רביי רפורמי הגדיל לעשות וכמה פעמים הגיע לכותל המערבי, ובניגוד לתקנות של רב הכותל הכניס ספר תורה.

מאיר פרוש: לא שמענו כל גינוי או אמירה כלשהי מחברי הממשלה על הפגיעה ברגשותיהם של מיליוני יהודים בארץ ובעולם.

מאיר פרוש: כל עניינה של ממשלת השינוי והריפוי הזו היא להסדיר ג'ובים לחברים.

מאיר פרוש: מספיק להעיף מבט למר חליפי, יאיר לפיד.

מאיר פרוש: הוא הרי הבטיח מעל כל במה ממשלת שינוי וריפוי, אבל הוא שובר שיאים בשיטת המינויים הפוליטיים.

מאיר פרוש: אסף זמיר נשלח לארצות הברית כתמורה פוליטית להפלת הממשלה הקודמת; השרה לשעבר ממפלגתו, יעל גרמן, נשלחה לפריז; איש העסקים אמיר חייק נשלח כשגריר לאיחוד האמירויות.

מאיר פרוש: אפשר גם לציין את מתנת ההרחקה מהכנסת, שנתן לחברת הכנסת זועבי ששלח למזרח הרחוק כקונסולית, בתמורה להצבעתה נגד חוק הגיוס.

מאיר פרוש: אני מבקש גם להוסיף לרשימה את המינוי של פרופ' יובל אלבשן לרשות המוסד לביטוח הלאומי, בניגוד להמלצת ועדת המינויים.

מאיר פרוש: לסיכום, אדוני היושב-ראש, הממשלה הזו אינה לגיטימית.

מאיר פרוש: אין לה רוב בכנסת.

מאיר פרוש: רוב העם לא רוצה לראות אותה בהנהגת המדינה.

מאיר פרוש: במצב הנוכחי, הממשלה גם לא יכולה להנהיג את המדינה, היא משדרת חולשה ורפיסות, ממשלה שמביאה כאוס מוחלט בכל תחום אפשרי.

מאיר פרוש: אני קורא לכם, חברי הממשלה: די, מספיק, קחו אחריות ותרפו, תפרקו בעצמכם את ממשלת הכלאיים הרעה והמוזרה הזו.

מאיר פרוש: ואתם, החברים פה בכנסת, אל תיתנו יד לממשלה כזאת, שאין מאחוריה גב הפרלמנטרי.

מאיר פרוש: גלו אחריות, הסירו את הבושה הזו.

מאיר פרוש: אין לדבר הזה שום סיכוי בהמשך.

מאיר פרוש: אני קורא לכם להצביע אי-אמון בממשלה הזו.

מיקי לוי: תודה רבה.

מיקי לוי: ישיב השר המקשר בין הממשלה לכנסת, השר אלקין, בבקשה.

זאב אלקין: אני יכול להתחיל, אדוני היושב-ראש?

מיקי לוי: כן, בבקשה.

זאב אלקין: תודה רבה.

זאב אלקין: אדוני היושב-ראש, חבריי חברי הכנסת, איזה מחזה קלאסי היה כאן רק לפני דקה.

זאב אלקין: עמד כאן ראש האופוזיציה חבר הכנסת בנימין נתניהו ונימק את הצעת האי-אמון שלו עם נימוקים כאלה ואחרים; אני תכף אתייחס אליהם.

זאב אלקין: אבל מה הוא עשה מייד אחרי זה, אדוני היושב-ראש?

זאב אלקין: ברח מהאולם הזה.

זאב אלקין: כמה אופייני.

זאב אלקין: אדוני ראש האופוזיציה, אתה דיברת רק לפני דקה על הלגיטימציה הציבורית שיש לך; על היכולת שלך להוביל ממשלה אחרת בדרך אחרת, ועם התשובה לדבריך אתה לא מסוגל להתמודד ובורח מהמליאה בפחדנות.

זאב אלקין: מסופקני שזאת הדרך להגיע ללגיטימציה, ומסופקני שזאת הדרך לנהל את השיח הציבורי, גם כשיש מחלוקת.

זאב אלקין: אבל אני לא מופתע, כי מי שמפתח ומנסה להשריש בציבור הישראלי שיח של אלימות מילולית, שיח של הסתה – שיח שהוא גם מגיע, לצערי, לכורסאות ולכיסאות בתוך האולם הזה – לא מופתע מכך שככה הוא מתנהל גם בשיח הפרלמנטרי: זורק את דבריו ובורח, כי הוא לא מסוגל לשמוע תשובה וכי הוא מפחד לשמוע תשובה.

דוד אמסלם: מה התשובה?

דוד אמסלם: דבר לעניין.

זאב אלקין: בפחדנות - -

דוד אמסלם: קודם כול, תחזיר את הכסף שאתה חייב.

זאב אלקין: אדוני ראש האופוזיציה - - -

דוד אמסלם: תחזיר את הכסף שאתה חייב - -

זאב אלקין: בפחדנות, אדוני ראש האופוזיציה - -

דוד אמסלם: - - את השוחד שקיבלת.

דוד אמסלם: מושחת.

מיקי לוי: חבר הכנסת אמסלם, תודה.

זאב אלקין: - - לא בונים לגיטימציה ציבורית.

דוד אמסלם: אל תבלבל לנו את המוח, יא קנגורו.

מיקי לוי: חבר הכנסת אמסלם.

דוד אמסלם: אתה כבר קפצת חמש מפלגות.

מיקי לוי: חבר הכנסת אמסלם.

דוד אמסלם: אתה שקרן והנוכל הכי גדול בכנסת.

זאב אלקין: אני מודה לחבר הכנסת - - -

דוד אמסלם: יא אמבה.

דוד אמסלם: לא מתבייש.

זאב אלקין: אדוני היושב-ראש, אני מודה לחבר הכנסת אמסלם - -

דוד אמסלם: אתה ישבת פה.

דוד אמסלם: איפה החברים שלך פה?

דוד אמסלם: איפה החברים שלך פה?

זאב אלקין: - - על כך שהוא מתנדב לשמש הדגמה יפה לדבריי רק לפני דקה.

דוד אמסלם: כן.

דוד אמסלם: איפה החברים שלך פה?

זאב אלקין: אני חושב שאין דוגמה יותר מוצלחת להצלחה של בנימין נתניהו - -

דוד אמסלם: אני מקווה שלא נראה אותך בפוליטיקה עוד חודשיים-שלושה.

זאב אלקין: - - לפגוע בשיח הציבורי במדינת ישראל מאשר חבר הכנסת אמסלם.

דוד אמסלם: אני מקווה שתיעלם לנו מהחיים הפוליטיים.

זאב אלקין: הוא מייצג אותנטי ומוצלח שלך הקו הזה - -

דוד אמסלם: אתה לא מתבייש?

דוד אמסלם: אתה?

דוד אמסלם: אתה מדבר אתה?

זאב אלקין: - - ולכן אני דווקא שמח על כך שהוא עוזר לי להדגים את דבריי.

דוד אמסלם: האיש הנוכל ביותר בכנסת.

דוד אמסלם: אתה מדבר?

מיקי לוי: חבר הכנסת אמסלם, אתה בקריאה ראשונה.

מיקי לוי: מספיק.

דוד אמסלם: אוקיי.

דוד אמסלם: אוקיי.

דוד אמסלם: שמעתי אותך.

זאב אלקין: לפעמים אני רק מרגיש, אדוני היושב-ראש, כשאני מנסה להכניס משפט - -

דוד אמסלם: מבלבל את המוח מבוקר עד לילה.

מיקי לוי: חבר הכנסת אמסלם, קריאה שנייה.

זאב אלקין: - - בין הצעקות של חבר הכנסת דוד אמסלם, שאני רק מזיק, כי דבריו משכנעים אולי בצורה הטובה ביותר למה החזון שבנימין נתניהו ניסה לשים כאן על השולחן הוא חזון שלצידו מחיר ציבורי גדול.

זאב אלקין: אבל אני אתייחס, ברשותכם, נושא-נושא וטענה-טענה.

זאב אלקין: דיבר כאן ראש האופוזיציה על ההתמודדות עם הטרור – ואגב, הוא צודק.

זאב אלקין: התנועה הציונית ומדינת ישראל נמצאות בקרב מתמיד נגד הטרור במשך שנים רבות; קרב שלצערי אנחנו משלמים בו מחיר כבד מאוד, לאורך דורות וכמובן כולנו – ובזה אני מקווה שבאמת כולנו מחוברים ומאוחדים – כולנו מכאן שולחים את התנחומים למשפחות של קורבנות הטרור ומאחלים החלמה לפצועים.

זאב אלקין: וגם לא זכור לי שאז, באותה שנה 2015, הוצע משהו ויושם משהו שלא מיושם היום במאבק עם הטרור.

זאב אלקין: אני יושב בקבינט היום וישבתי בקבינט גם אז.

זאב אלקין: אמנם היו פטנטים שאותם אנחנו לא מנסים: אנחנו לא שמים מגנומטרים ואחר כך מסירים אותם.

זאב אלקין: זה באמת פטנט שלא הוכיח את עצמו באותה תקופה.

זאב אלקין: אפשר להימנע ממנו.

זאב אלקין: יש עוד פטנט שאנחנו לא מנסים אותו: לא שחררנו 1,000 מחבלים.

זאב אלקין: יש לנו כוחות ביטחון מאוד מאוד מקצועיים, שאני מצדיע מפה להם.

זאב אלקין: יש לנו רמטכ"ל מקצועי, שאגב אני לא מכיר שיש לו המלצות שהדרג המדיני עוצר אותן ולא מאמץ אותן.

זאב אלקין: הרמטכ"ל הזה מונה, אדוני היושב-ראש וחברי חברי הכנסת, אתם יודעים בכהונה של מי: בכהונה של ראש האופוזיציה כראש הממשלה.

זאב אלקין: ואגב, מגיע לו יישר כוח על מינוי מוצלח.

זאב אלקין: רק לא ברור לי למה רק מה שהיה מוצלח כשהוא ישב על כיסא ראש ממשלה, פתאום הופך פחות מוצלח, כשהוא יושב על כיסא ראש האופוזיציה.

דוד אמסלם: שפשפת עיניים כשמנסור עבאס - - -

זאב אלקין: תכף, חבר הכנסת אמסלם, תאמין לי אני אגיע גם למנסור עבאס.

זאב אלקין: רק חכה.

דוד אמסלם: - - - תגיד, זכור לך שאתה חייב כמה מיליונים - -

זאב אלקין: חבר הכנסת אמסלם, אני אגיע גם למנסור עבאס, ברשותך.

דוד אמסלם: - - זכור לך שמנסור עבאס מינה אותך?

דוד אמסלם: זכור לך?

מיקי לוי: חבר הכנסת אמסלם - - -

דוד אמסלם: זכור לך שהוא אמר לכם: לך לירדן לקבל את ההנחיות לגבי הר הבית?

דוד אמסלם: זכור לך? יא צבוע?

מיקי לוי: חבר הכנסת אמסלם, מספיק.

מיקי לוי: אתה בקריאה שנייה.

דוד אמסלם: זכור לך?

מיקי לוי: חבר הכנסת אמסלם - - -

דוד אמסלם: זכור לך, קנגורו?

דוד אמסלם: זכור לך?

מיקי לוי: חבר הכנסת אמסלם - - -

זאב אלקין: חבר הכנסת אמסלם, אני מודה לך על כל מילה - - -

דוד אמסלם: זכור לך, יא צבוע?

מיקי לוי: רק שנייה.

מיקי לוי: חבר הכנסת אמסלם, קריאה שלישית – החוצה.

מיקי לוי: (חבר הכנסת דוד אמסלם יוצא מאולם המליאה.)

זאב אלקין: דווקא חבל.

זאב אלקין: אין דובר יותר טוב, שיוכל להבהיר את דבריי, מאשר הצעקות של חבר הכנסת אמסלם.

זאב אלקין: אבל אני חושב שהבית הזה כבר מכיר אותן בעל פה, אז הוא יסתדר גם בלי ההצגה הזאת בתוך המליאה.

זאב אלקין: אדוני היושב-ראש, דיבר כאן חבר הכנסת נתניהו על חוסר הלגיטימציה והשיתוק של הממשלה הזאת בגלל שהיא בנויה על שיתוף פעולה קואליציוני עם מפלגת רע"מ.

זאב אלקין: ואני שאלתי את עצמי האם חבר הכנסת נתניהו מרים טלפון כל בוקר לחבר הכנסת סמוטריץ', ואומר לו: תודה רבה לך בצלאל ידידי, הצלת אותי.

זאב אלקין: דווקא חבל שחבר הכנסת סמוטריץ' לא כאן כי הייתי רוצה לשאול אותו.

זאב אלקין: ולמה אני תוהה?

זאב אלקין: כי אם צודק חבר הכנסת נתניהו בתיאור שלו, הרי זו בדיוק הממשלה שהוא ניסה להקים רק לפני שנה.

זאב אלקין: הרי כולנו זוכרים את המאמצים – חבר כנסת עבאס לא פה, אבל הוא דווקא מאוד נוהג להיזכר בשיחות שהיו לו עם ראש הממשלה דאז וראש האופוזיציה של היום, ומה הובטח לו ואת כל ההצעות לשיתוף הפעולה הקואליציוני המלא.

זאב אלקין: כולנו זוכרים את הלחצים.

זאב אלקין: חברת הכנסת סטרוק כאן, אז היא בטח זוכרת את הלחצים על חבר הכנסת סמוטריץ' גם בתקשורת וגם ניסיונות לגייס רבנים לשכנע אותו, רק כדי לתת אור ירוק לקואליציה, שלפי התיאור של בנימין נתניהו כאן היא אסונית למדינת ישראל.

זאב אלקין: אני שואל את עצמי: הייתכן שבנימין נתניהו ניסה להקים קואליציה אסונית למדינת ישראל?

זאב אלקין: אחת מהשתיים: או שהוא טעה טעות קשה, וצריך להודות לסמוטריץ' בכל יום, או שהכול תלוי בפוזיציה.

זאב אלקין: אני יכול לתאר לעצמי איך בגאווה גדולה היה עומד על הדוכן הזה – לו סמוטריץ' לא היה מספיק חזק והיה נשבר – בנימין נתניהו היה עומד על הדוכן הזה ומתגאה בקואליציה שהוא הקים עם מפלגת רע"מ והיה מסביר שאין פתרון יותר טוב למדינת ישראל.

זאב אלקין: כנראה שבאמת הכול תלוי בפוזיציה.

זאב אלקין: דיבר כאן בנימין נתניהו על כך שמדינה שלמה מוחזקת כבת ערובה על ידי ראש הממשלה וראש הממשלה החליפי, ולו רק היו מסכימים להזיז את עצמם, אז הייתה מגיעה גאולה לעולם.

זאב אלקין: ונדמה לי שהנתונים, לפחות כפי שאנחנו מכירים אותם, הם טיפה שונים.

זאב אלקין: הרי בנימין נתניהו ניסה ארבע פעמים בארבע מערכות בחירות לקבל לגיטימציה ציבורית להקמת ממשלה בראשותו.

זאב אלקין: ניסה ולא הצליח.

זאב אלקין: שלוש פעמים הלכנו למערכת בחירות, אחת אחרי השנייה, עם שיתוק של המדינה לשנתיים, עם בזבוז כספים, רק בגלל שהוא לא הסכים לתת למישהו אחר להקים ממשלה בבית הזה – שהיה אפשר לעשות תוך שנייה.

זאב אלקין: אגב, לא אני אמרתי את זה, אמרו את זה שני שותפיו הבכירים ביותר של בנימין נתניהו.

זאב אלקין: אמר את זה חבר הכנסת ישראל כץ.

זאב אלקין: הוא אמר: לו היו נותנים לי, מהר מאוד הייתי מקים הממשלה.

זאב אלקין: אמר את זה חבר הכנסת יולי אדלשטיין: נתניהו לא מסוגל להקים ממשלה ואני כן מסוגל לעשות את זה.

זאב אלקין: אחרי הבחירות הראשונות, אחרי הבחירות השניות, אחרי הבחירות השלישיות קרה נס:

זאב אלקין: הוא הצליח להקים ממשלה, ופירק אותה תוך פחות משנה, תוך הפרה בוטה – דיבר כאן מישהו על הפרת התחייבויות – תוך הפרה בוטה של כל ההסכמים שהיו.

זאב אלקין: הוא הכניס את מדינת ישראל למערכת בחירות רביעית ללא תקציב, וגם אחריה ניסה להקים ממשלה עם מנסור עבאס ורע"מ, וכשל.

זאב אלקין: מה הוא מציע לנו היום, לכולנו, נניח מול אותם אתגרים, שהוא מסמן אותם נכונה: האתגר של התמודדות עם הטרור; האתגר של ההתמודדות עם הגרעין האיראני.

זאב אלקין: אגב, בשיח לא כאן מול המצלמות האלה במקום אחר יש לא מעט להגיד על כך אם מדינת ישראל הייתה מוכנה לשינוי הממשל בארצות הברית ולתפנית שהגיעה, ומה הייתה המוכנות ומה התמונה שאנחנו מצאנו.

זאב אלקין: אבל אמנע מכך, זה לא המקום לקיים את השיח הזה.

זאב אלקין: אבל מה הוא מציע לנו מול כל זה, אדוני היושב-ראש, גברתי השרה וחבריי חברי הכנסת?

זאב אלקין: הוא מציע לנו עוד מערכת בחירות.

זאב אלקין: לופ בלתי פוסק של מערכות בחירות, תוך כדי זה שהוא יודע שהסיכוי שלו להגיע לאותם 61 חברי כנסת המיוחלים, שמסוגלים גם להביא אותו לשלטון וגם לשנות בשבילו את כל כללי המשחק הדמוקרטיים במדינת ישראל, כולל בתחום המשפטי – שמענו רק דוגמה קטנה אחת היום, והמערכת המשפטית צריכה רפורמות וצריכה רפורמות עמוקות.

זאב אלקין: אבל נדמה לי פחות מהסגנון שנחשף לציבור דווקא היום – רק בגלל איזשהו חלום תעתועים.

זאב אלקין: הוא יודע שאין לו סיכוי להגיע לשם, וכל מה שהוא מציע הוא לקחת את מדינת ישראל לעוד מערכת בחירות אחת, חמישית – אולי בעקבותיה שישית ושביעית.

זאב אלקין: הכול, כי כל המערכת היא בת ערובה – הוא צודק – של בן אדם אחד שלא מסוגל להגיד די.

זאב אלקין: בן אדם שיש לו גם הרבה זכויות.

זאב אלקין: וכדאי להגיד את זה מעל הבמה הזאת.

זאב אלקין: יש לבנימין נתניהו לא מעט זכויות, והוא תרם לא מעט למדינת ישראל.

זאב אלקין: אבל אצל כל מנהיג ציבור – גדול ככול שיהיה ומוכשר ככול שיהיה – מגיע רגע שצריך להגיד די.

זאב אלקין: ואת זה הוא לא מסוגל להגיד.

זאב אלקין: ולכן מדינת ישראל נמצאת בפלונטר פוליטי כבר במשך כמה שנים, כי הוא לוקח אותה כבת ערובה, את מפלגתו כבת ערובה.

זאב אלקין: בחדרים סגורים רוב חברי מפלגתו אומרים את זה בצורה הרבה יותר קשה והרבה יותר בוטה ממה שאני מנסח כרגע מעל הבמה הזאת.

זאב אלקין: הם מכירים את זה היטב.

זאב אלקין: חלקם, כאמור, גם מעזים להגיד את זה בגלוי, ואומרים: לו היו נותנים לי, אני הייתי כבר מייד מקים ממשלה והליכוד היה נשאר בשלטון.

זאב אלקין: הוא לוקח כבני ערובה את שותפיו הפוליטיים – המפלגות השונות שמרכיבות את הבלוק.

זאב אלקין: היום גם הם כבר מתחילים להבין את הנקודה הזאת; וגם משם אתה מתחיל לשמוע מדי פעם, לפעמים בעילום שם ולפעמים אפילו בשם המלא, אמירות:

זאב אלקין: נמאס לנו להיות בני ערובה; אנחנו לא רוצים ללכת לעוד מערכת בחירות רק בגלל ההתעקשות של בן אדם אחד, ורק כבני ערובה שלו.

זאב אלקין: לכן, אם יש מישהו שמחזיק את הציבור הישראלי כבן ערובה, ואת מדינת ישראל כבת ערובה, בפלונטר פוליטי בלתי נגמר, זה דווקא הבן אדם שעמד כאן לפניי, והטיח בממשלה הזאת את ההאשמות שלו.

זאב אלקין: מאילו גזרות כלכליות חברתיות הקשות מציע בנימין נתניהו להציל את עם ישראל?

זאב אלקין: אני אמנה רק חלק מהן, אדוני היושב-ראש.

זאב אלקין: תוספת תקציב של 2 מיליארד שקל לבסיס התקציב של משרד הבריאות.

זאב אלקין: גזרה נוראית שהממשלה הזאת הפילה על הציבור הישראלי; תוספת תקציב משמעותית ודרמטית שלא היו הרבה, אם בכלל, דומות לה בקדנציות הקודמות; תוספת של 700 מיליון שקל לבסיס התקציב של משרד הרווחה; תוספת של מיליארד שקל לתקציב של משרד החינוך, כולל תהליך של העברת מעונות יום לאחריות החינוכית של משרד החינוך.

זאב אלקין: תהליך כל כך חשוב ששנים יחלו לו; תוספת של 1.5 מיליארד שקל לטובת האזרחים הוותיקים, הכי עניים שיש, אלה שמקבלים הבטחת הכנסה, שהתשלום שהם מקבלים מהמדינה כיום גדל בצורה דרמטית והגיע לגובה של 70% משכר המינימום.

זאב אלקין: מתי הגזרות הנוראיות האלה נעשו?

זאב אלקין: בתקופה שבנימין נתניהו היה ראש ממשלה, דווקא לא.

זאב אלקין: לא קרה.

זאב אלקין: תוספת של 300 מיליון שקל למענק השנתי לניצולי שואה.

זאב אלקין: תוספת של 1.8 מיליארד שקל לנכים.

זאב אלקין: תוספת של מיליארד שקל לנכי צה"ל.

זאב אלקין: אלה הן הגזרות הנוראיות של הממשלה הזאת, שלכל זה – מה הוא מציע?

זאב אלקין: נעצור הכול.

זאב אלקין: לא נעביר עוד תקציב וניקח את המדינה לעוד מערכת בחירות אחרי מערכת בחירות.

זאב אלקין: אפשר להמשיך את הרשימה הזאת.

זאב אלקין: אגב, חלקים של הרשימה הם עדיין כאן, בעבודה, בבית הזה, אדוני היושב-ראש.

זאב אלקין: מחכה כאן, בכנסת, חוק להשלמת תהליך החקיקה של תוכנית ממדים ללימודים, שמאפשר לחיילי צה"ל ללמוד לתואר ראשון – לחיילים קרביים ולחיילים בודדים.

זאב אלקין: הממשלה הקצתה 100 מיליון שקל לטובת המטרה הזאת.

זאב אלקין: אתה יודע, אדוני היושב-ראש – יושב-ראש הקואליציה יודע.

זאב אלקין: יושב-ראש הקואליציה יודע למה החוק הזה לא מובא היום לקריאה שנייה ושלישית?

זאב אלקין: כי דווקא מפלגתו של ראש האופוזיציה לא הסכימה להביא אותו היום, ולהביא סיוע לחיילים.

זאב אלקין: אחר כך הוא יעמוד כאן על הדוכן הזה וידבר גבוהה על המאבק בטרור, על הצורך לחזק את כוחות הביטחון ואת החיילים.

זאב אלקין: אבל דווקא החלק הזה של האולם מונע מאיתנו היום לסיים את תהליך החקיקה ולהביא את הסיוע הזה לאותם חיילים קרביים, שכל כך כל כך ראויים לו.

זאב אלקין: עוד לא מאוחר להתחרט.

זאב אלקין: אני קורא לכם, חברי כנסת מהליכוד, מהציונות הדתית, מיהדות התורה, מש"ס: עוד לא מאוחר להתחרט.

זאב אלקין: אפשר להביא את החקיקה הזאת היום, ולעשות עוד צעד אחד חשוב; כפי שאפשר להביא גם חקיקה של ועדת הכספים, שעוסקת בסיוע של נקודות זכות לעובדים.

זאב אלקין: ועוד ועוד דברים טובים וחיוביים, שהממשלה הזאת מקדמת בחקיקה והצד השני עושה הכול רק כדי לתקוע, מתוך איזושהי מטרה פוליטית, שאפילו לא ברור לי, אדוני היושב-ראש, מה בדיוק הם מנסים להשיג בכך.

זאב אלקין: אז זה החזון?

זאב אלקין: זה מה שמנסים למכור לנו?

זאב אלקין: עוד בחירות, עוד שנים בלי תקציב, עוד המשך שעבוד לאינטרסים של בן אדם אחד שמנסה לשבור את תקרת הזכוכית של 61 מנדטים ולא יכול פעם אחר פעם, אבל תמיד יספר לחבר הכנסת גפני שבפעם הבאה זה יהיה יותר מוצלח ולכן כדאי לצאת איתו לעוד מערכת בחירות, ואז זה בוודאי יעבוד, ואז אותם 61 מנדטים בהחלט יתייצבו והחלום יתגשם.

זאב אלקין: במקום לקחת דברים שאפשר לעשות אותם כאן היום, ולהיות אופוזיציה ממלכתית, כפי שמקובל היה, ולתמוך במה שטוב, ולהתווכח איתנו על מה שהוא חושב שרע – זה לגיטימי.

זאב אלקין: אבל לא.

זאב אלקין: הדרך הזאת של השלילה ושל השיסוי מביאה אותו, ובעקבותיו, את מפלגתו, להגיד: לא לחלק של אותן היוזמות שבחדרים הסגורים הם מודים שהן היוזמות הנכונות.

זאב אלקין: האם בדרך הזאת אפשר לקדם קדימה את מדינת ישראל ולהתמודד עם האתגרים שלה?

זאב אלקין: מסופקני מאוד.

זאב אלקין: אני לא חושב שבשיח של שיסוי זה אפשרי.

זאב אלקין: אני לא חושב שבחלום של בחירות אחרי בחירות זה אפשרי.

זאב אלקין: אני לא חושב שבמצב שהאינטרסים של בן אדם אחד לוקחים כבת ערובה מדינה שלמה ואת הפעולות החשובות שאפשר לעשות זה אפשרי.

זאב אלקין: ואני גם לא חושב שבמצב שמשעבדים הכול לאיזשהו קרב פוליטי מוזר, וגם עוצרים חקיקה מוסכמת לטובת הציבור – רק כדי להפגין איזשהו כוח – זו הדרך שתוביל את מדינת ישראל לדרך הנכונה.

זאב אלקין: ולכן, אדוני ראש האופוזיציה, תודה רבה לך על החזון הזה שאתה ניסית למכור כאן.

זאב אלקין: אבל התשובה היא: תודה רבה, לא.

זאב אלקין: ואני קורא לכנסת לדחות את הצעת האי-אמון.

מיקי לוי: תודה רבה לשר המקשר.

מיקי לוי: ובכן, אנחנו ממשיכים ברשימת הדוברים.

מיקי לוי: חברת הכנסת גמליאל, בבקשה.

גילה גמליאל: אדוני היושב-ראש, חברות וחברי הכנסת, והינה, רגע לפני סיום הגיעו רגעי חשבון הנפש של ממשלת ישראל ה-36.

גילה גמליאל: מה יירשם בדפי ההיסטוריה על שנת מדיניות כל כך כושלת?

גילה גמליאל: כישלון בניהול איום גרעין איראני; כישלון במתן ביטחון אישי לציבור; כישלון בניהול משבר האקלים; כישלון בניהול יוקר המחיה.

גילה גמליאל: ההסכם הרע בין איראן למעצמות ממשיך להתגבש, ולמדינת ישראל אין מבוגר אחראי שינווט את הספינה.

גילה גמליאל: פחדתם להשמיע את הקול שלנו בעולם.

גילה גמליאל: פחדתם להתעמת ולדפוק על השולחן.

גילה גמליאל: המדיניות שלכם מונעת מתוך פחד להרגיז את הקהילה הבין-לאומית.

גילה גמליאל: מדיניות כושלת.

גילה גמליאל: המצב הנוראי שהכנסתם אותנו אליו בשנה החולפת – ממשלה שכופה את עצמה על העם – עוד יילמד בשיעורי אזרחות בדורות הבאים.

גילה גמליאל: טענתם שזה הדבר הנכון בעבורנו.

גילה גמליאל: טענתם שזה מה שהעם זקוק לו.

גילה גמליאל: והינה כמעט שנה עברה, ואתם יודעים שכל התירוצים הללו נועדו לכסות על נטישה מוחלטת של ערכים ואידיאולוגיה.

גילה גמליאל: בשנה החולפת ראינו שממשלת ישראל הנוכחית מוכנה לעשות הכול על מנת לשרוד, כולל לבזות את מעמד הכנסת.

גילה גמליאל: אחרי יותר מ-20 שנים בחיים הציבוריים וכהונה בכנסות רבות בתפקידים שונים, אין ספק שהכנסת העשרים-וארבע הגיעה לתהומות חדשות בגלל אינטרסים פוליטיים צרים שמשרתים כמה ראשי מפלגות.

גילה גמליאל: חברות וחברי הכנסת, דרוש חזון חדש לשיטת הממשל הישראלית.

גילה גמליאל: המשבר הפוליטי שמדינת ישראל חווה ומאפשר לראש מפלגה עם שני מנדטים, לבנט ולמתן כהנא, לעמוד בראשות ממשלה, דורש תיקון מהשורש.

גילה גמליאל: אתם באמת רוצים להמשיך עם שיטת הממונות והממונים של המפלגות הלא-דמוקרטיות?

גילה גמליאל: שישה יושבי-ראש בקואליציה שבוחרים את היס-מנים – ברצותם יכהנו כחברי כנסת וברצותם יצפו בערוץ 99 מהבית.

גילה גמליאל: אנחנו רוצים נבחרות ונבחרי עם עצמאיים, עם דעה מגובשת וחזון אישי, ולא בובות על חוטים שמשרתות איש אחד ומטרה אחת.

גילה גמליאל: בשנה החולפת העם ראה איך ביטלתם את ההישגים הכבירים שהבאנו למדינת ישראל; עצרתם את התנופה והעוצמה שיצרנו.

גילה גמליאל: גם בתחום הטיפול במשבר האקלים בלמתם את ההישגים שהבאנו והוכחתם רפיסות כנגד בעלי ההון המזהמים.

גילה גמליאל: לאחר שהצגתי לראשונה, כבוד היושב-ראש, כשרה להגנת הסביבה, חוק אקלים למדינת ישראל, יחד עם עמותת אדם טבע ודין ואנשי המקצוע, כל שנותר לממשלה הנוכחית היה לאשר אותו כאן במליאה.

גילה גמליאל: את הכול כבר הכנו בשבילכם, You had one job, ובמקום למנף את ההישגים שהבאנו – בחרתם לקחת את החוק, לסרס אותו, לרוקן אותו מתוכן ולהגיש כלום ושום דבר.

תמר זנדברג: - - -

גילה גמליאל: מנהיגות היא קבלת החלטות – את בעיניי השרה הגרועה ביותר בתולדות מדינת ישראל.

תמר זנדברג: - - -

מיקי לוי: השרה, תודה רבה.

מיקי לוי: השרה - - -

גילה גמליאל: הרסת כל חלקה טובה, ואת זה את צריכה לראות – מדוע ארגוני הסביבה מדברים נגדך.

תמר זנדברג: - - -

גילה גמליאל: מתוך המשרד מדברים נגדך.

מיקי לוי: חברת הכנסת גמליאל, משפט לסיום, בבקשה.

גילה גמליאל: מדברים עלייך ומדברים גם – את יודעת בדיוק על מה.

גילה גמליאל: לא מכבודי לרדת לרמה הזאת ולומר לך את זה.

מיקי לוי: משפט לסיכום, בבקשה.

גילה גמליאל: אבל את בדק הבית הזה – וכנראה עוד חקירות רבות יהיו סביב המשרד הזה.

מיקי לוי: תודה רבה.

גילה גמליאל: מנהיגות היא קבלת החלטות אמיצות למען האינטרס הציבורי - -

תמר זנדברג: - - -

גילה גמליאל: - - אבל כשאני מסתכלת היום על שולחן הממשלה, אני בזה לכם, ולך במיוחד.

מיקי לוי: תודה רבה.

תמר זנדברג: - - -

גילה גמליאל: - - - זה ניסיון בזוי - -

תמר זנדברג: - - - תתביישי לך - - -

גילה גמליאל: - - להיטיב את הפרויקטים המזהמים שפוגעים בבריאות של אזרחי מדינת ישראל.

מיקי לוי: תודה.

גילה גמליאל: מה עשית עם מפרץ חיפה?

גילה גמליאל: קיבלת תוכניות סדורות ומלאות, ומה שעשית – רק פגעת באזרחי מדינת ישראל.

מיקי לוי: חברת הכנסת גמליאל, תודה רבה.

מיקי לוי: את הרבה מעבר לזמן.

מיקי לוי: אני מודה לך.

גילה גמליאל: אבל היא הפריעה לי, כבוד היושב-ראש.

גילה גמליאל: זה לא היה בתוכנית שלי לומר את הדברים האלה.

מיקי לוי: את כבר דקה מעבר לזמן.

גילה גמליאל: אז עוד משפט אחד לסיום.

מיקי לוי: בבקשה.

גילה גמליאל: אז גם אתם יודעים שהגיע הזמן לדברי סיכום.

גילה גמליאל: בקרוב מאוד תשבי באופוזיציה, כבוד השרה, וההיסטוריה תזכור את השנה החולפת ככישלון קולוסלי שבוצע על ידי הנהגה שדבקה בכיסא ולא בערכים.

גילה גמליאל: את כל הכישלונות הללו ועוד רבים אחרים אנחנו נתקן בזמן הקרוב.

גילה גמליאל: נביא את מדינת ישראל ביחד ליציבות מדינית, כלכלית, עם ביטחון אישי לכל אזרחי המדינה.

מיקי לוי: תודה רבה.

מיקי לוי: חבר הכנסת מרגי, בבקשה.

מיקי לוי: אני מבקש מחברי הכנסת, יש יום די ארוך, נא לעמוד בזמנים.

מיקי לוי: תודה.

יעקב מרגי: אדוני היושב-ראש, תמיד כשמגיעים אליי - - -

מיקי לוי: כי אני סומך עליך.

יעקב מרגי: אדוני היושב-ראש, חבריי חברי הכנסת, אני עומד לנאום נאום שנישא כאן, בפודיום הזה, אך באוגוסט 2020.

יעקב מרגי: אני מאמין שתוך כמה משפטים כבר תדעו מי נאם אותו: אם מישהו חושב שהמצב הכלכלי גרוע עכשיו, הוא לא מבין מה הולך להיות פה.

יעקב מרגי: אנשים הולכים להתפרק, עסקים הולכים להתפרק, יסגרו את העסק אם לא יוכלו לשלם חובות; יוציאו את הילדים מחוגים כי לא יהיה להם איך לשלם את זה.

יעקב מרגי: אנשים לא מבינים את גודל האסון.

יעקב מרגי: זו ממשלה הרסנית, הורסת את הכלכלה.

יעקב מרגי: כל אזרח ישלם את המחיר.

יעקב מרגי: עמד פה בדוכן – ככה אומר אותו נואם – נפתלי בנט וזעק: אתם מטורפים?

יעקב מרגי: הם לא מטורפים – הוא אומר – לא אכפת להם.

יעקב מרגי: הקואליציה הזאת כבר לא מקשיבה.

יעקב מרגי: הם לא רוצים לשמוע עובדות לא נעימות, לא אוהבים שמציפים אותם במספרים.

יעקב מרגי: אבל אתם תסלחו לי, הפעם יהיו פה מספרים, כי אלה המספרים שמתארים את החיים שלכם.

יעקב מרגי: אלה המספרים שמסבירים למה אתם תאבדו את הדירה שלכם, למה אתם תאבדו את הכסף ששמתם בצד לחתונה של הילדה שלכם.

יעקב מרגי: אלה המספרים של ההתרסקות של מעמד הביניים בישראל.

יעקב מרגי: רבותיי, את המילים האלה, את חזון הפורענות הזה נשא לא פחות ולא יותר אדם ששואף לתפקיד רם ונישא בכנסת, בממשלה, שחייב שתהיה לו ראייה ארוכת טווח ואחראית.

יעקב מרגי: את המילים הקשות הללו השמיע לא פחות מאשר ראש הממשלה החליפי ושר החוץ יאיר לפיד לפני כ-20 חודש, 22 חודש.

יעקב מרגי: ניבא ולא ידע מה ניבא.

יעקב מרגי: אני מאמין שאפילו יאיר לפיד לא חלם על שפל נמוך עוד יותר כמו המצב שלשם הממשלה הזאת תוביל אותנו אם לא נקצר את ימיה.

יעקב מרגי: כל החגיגות של הממשלה הזאת הן על גלי הכלכלה החזקה, על הניהול האחראי שהיה בטרם קום הממשלה הנוכחית.

יעקב מרגי: אז ראש הממשלה החליפי, אני מבקש לעדכן אותך ואת חבריך המתכסים מאחורי לשכות מפוארות במרכז תל אביב, באולמות לובי של בתי מלון מפוארים, כל זאת על חשבון משלם המיסים: רבותיי, עומד היום שר האוצר בישיבת הסיעה שלו ומתרברב שגם בחודשים האלה סיימנו בעודף.

יעקב מרגי: בוודאי, הממשלה הראשונה זה עשור שהעלתה מיסים בצורה אגרסיבית, דחפה את הידיים שלה לתוך הכיסים של אזרחי מדינת ישראל, איך לא תסיים, איך לא תסיים בעודף?

יעקב מרגי: מי שילם את העודף הזה?

יעקב מרגי: מי מימן את העודף הזה?

יעקב מרגי: זה מעמד הביניים הישראלי והשכבות החלשות.

יעקב מרגי: לכן, דינה של הממשלה הזאת הוא לעבור מהעולם.

יעקב מרגי: תודה, אדוני היושב-ראש.

מיקי לוי: תודה רבה.

מיקי לוי: חברת הכנסת פינטו, בבקשה.

קריאה: - - -

מיקי לוי: אה, אוקיי, מאה אחוז.

מיקי לוי: בבקשה, חבר הכנסת שיין.

יוסף טייב: אדוני היושב-ראש, אני מברך אותך לרגל מושב הקיץ, ואת כל חבריי כאן.

יוסף טייב: אנחנו פותחים את המושב הזה עם תקוות גדולות ועם אתגרים גדולים.

יוסף טייב: היום אנחנו עומדים עוד פעם בפני הצעת אי-אמון, ואני רוצה לומר כמה דברים.

יוסף טייב: מדינת ישראל ידעה אתגרים גדולים, ויש לה הישגים יוצאים מן הכלל.

יוסף טייב: השנה האחרונה הציבה בפני הממשלה אתגרים מאוד גדולים לאחר הקורונה, לאחר שנים של שיתוק פוליטי, והתפוקות היו יוצאות דופן מבחינת איכותן.

יוסף טייב: כמובן שאנחנו נתקלים גם באתגרים גדולים, כפי שמדינת ישראל תמיד עמדה בהם, בנושאים ביטחוניים, בנושאים של טרור.

יוסף טייב: כל אלה כמובן הם חלק מהנוף שלנו במשך שנים רבות, שנים של דורות, וגם כאן ההתמודדות היא התמודדות יעילה, אמיצה ומסודרת, בלי גחמות ובלי התייפייפות.

יוסף טייב: אני רוצה לומר כמה מילים לגבי כל הרעיון הזה של ללכת לבחירות חדשות.

יוסף טייב: אדוני היושב-ראש, הרי ראינו איך מדינת ישראל נכנסה לשיתוק פוליטי מתקדם, שיתוק פוליטי שכרסם בכל מערכות השלטון, לרבות במערכות הכלכליות הישראליות, בזמן ממש קריטי למדינה, בזמן הקורונה.

יוסף טייב: ותראה את השינויים שהתחוללו כאן רק בכלכלה בשנה האחרונה; תסתכל איך היום אנחנו יוצאים ממשבר עמוק לתפוקות הכי גדולות שראינו זה שנים, עם הכנסות מדינה הגדולות ביותר – פעם ראשונה מאז קום המדינה אולי שאנחנו רואים עודפים בארבעת החודשים של 2022.

יוסף טייב: אנחנו רואים ירידה דרמטית באבטלה, אנחנו רואים שוק תוסס, אנחנו רואים את הדירוגים שאנחנו מקבלים מכל הסוכנויות, מה-OECD.

יוסף טייב: אני חוזר עכשיו, אדוני, מאירופה, מהפרלמנט האירופי, ובשבוע הבא תהיה לנו ההזדמנות לשמוע את נשיאת הפרלמנט.

יוסף טייב: ושם אתה צריך לראות איך מדברים בהתפעמות על הכלכלה הישראלית, על ההתקדמות הישראלית בכל התחומים.

יוסף טייב: אפילו ראינו השבוע שהפרלמנט האירופי מצביע נגד ההסתה בספרים של הפלסטינים ביהודה ובשומרון וברשות.

יוסף טייב: אנחנו באמת צריכים להבין במה אנחנו עוסקים כאן.

יוסף טייב: אני מבין, אדוני, את האופוזיציה, שכל הזמן, מהיום הראשון, ראתה את הממשלה הזאת כלא לגיטימית – כך היא אמרה – ולא השתתפה אפילו בוועדות הכנסת לסייע לנו בפעולות שלנו.

יוסף טייב: אז פה צריך לבוא ולומר: אנחנו באמת עומדים כאן בצורה מעוררת השתאות בתוך ההישגים האלה, שהפוליטיקה הישראלית כמובן מתנהלת בגלים סוערים כפי שהיא מתנהלת שנים רבות, ואני בטוח שבמידה שנלך לבחירות נוספות – ולא נלך, אני מקווה – אנחנו נראה את אותו כאוס שהיה, וזה יעצור את כל הצמיחה הגדולה שאנחנו רואים וחווים אותה.

יוסף טייב: אנחנו בישראל ביתנו באמת לקחנו את המשימה הגדולה להנהיג את הכלכלה, ושר האוצר אביגדור ליברמן ושר החקלאות עודד פורר והשר עמאר וכל חבריי – וחברי קושניר בוועדת הכספים – ניווטנו את הספינה הזאת למחוזות באמת מרשימים שאין כדוגמתם.

יוסף טייב: וצריך להגיד באמת מה אנחנו עושים.

יוסף טייב: פעמים רבות בגלל העשייה אנחנו שוכחים לספר על ההישגים.

יוסף טייב: ומנגד, אדוני, מנגד אנחנו חייבים לומר, אנחנו רואים פה לשון שלוחת רסן.

יוסף טייב: אנחנו רואים פה אירועים שהם באמת יוצאי דופן מבחינת קיצוניותם.

יוסף טייב: שמענו היום את הלשון שלוחת הרסן של חבר הכנסת פינדרוס, שמענו את סמוטריץ' מדבר על זה שהוא יסמן מי ייכנס לבתי כנסת.

יוסף טייב: זה בלתי נסבל בשיח הציבורי.

מיקי לוי: משפט לסיום, בבקשה.

יוסף טייב: השיח הציבורי של אחדות ישראל, שהקואליציה הזאת מבטאת אותו, חייב להישמר ולא להיכנס לשיח של קיצוניים.

יוסף טייב: יש לנו אויבים קיצוניים - -

מיקי לוי: תודה.

יוסף טייב: - - וצריך – אני רק אסיים, אדוני – וצריך לטפל בהם בלי רחמים.

יוסף טייב: אבל בתוכנו בבית הגיע הזמן שגם האופוזיציה תיקח אחריות ותבין שהיא חייבת להצטרף לספינה הזאת שמנווטת בצורה מעולה.

יוסף טייב: תודה רבה לך, אדוני.

מיקי לוי: תודה רבה.

מיקי לוי: חבר הכנסת גפני, בבקשה.

משה גפני: אדוני יושב-ראש הכנסת, חברי הכנסת, תודה רבה, אדוני היושב-ראש.

משה גפני: אני הייתי גם בקואליציה הרבה פעמים, אבל אמרתי, כאשר ראיתי את הקואליציה הנוכחית עם מפלגות שאין קשר בין האחת לשנייה – לא תמיד ראיתי עין בעין, או יותר נכון פעמים רבות לא ראיתי עין בעין עם המפלגות שהייתי איתן בקואליציה, אבל הייתה תשתית אחת בדברים המרכזיים שהיינו יחד.

משה גפני: אין מכנה משותף בנושאים הבסיסיים המרכזיים של אזרחי מדינת ישראל בקואליציה הנוכחית.

משה גפני: אמרתי – ואמרתי את זה כאן בדוכן הזה – זה לא יחזיק מעמד.

משה גפני: בחודש האחרון של כנס החורף אכן כבר נראה שהממשלה לא יכולה להעביר חוקים, היא לא מצליחה לעבור את הכנסת; פעמים רבות היא מביאה דברים והם נופלים במליאת הכנסת, והיום הם מתחילים את כנס הקיץ כשאין להם רוב.

משה גפני: מדובר על מציאות כזאת – באמת אפשר לנהל ממשלה כשאין רוב, אפשר לנהל ממשלה כשהדרך היא דרך אחת, אבל אי-אפשר לנהל ממשלה כשאין רוב ואין שום מכנה משותף בדברים הבסיסיים ביותר של אזרחי מדינת ישראל, במדיניות, בביטחון, שלא לדבר על כלכלה וחברה.

משה גפני: ואין גם רווח בעניין הזה, בגלל שמה יוצא מהכלכלה של הממשלה הזאת על יוקר המחיה וכל מה שנלווה לעניין הזה?

משה גפני: כל הנושאים הללו, שממשלה, כאשר היא שולטת, עושה את הדברים שהם לטובת אזרחי המדינה; לא כן הדבר במה שקורה עכשיו בניהול המדיניות הכלכלית של הממשלה.

משה גפני: אבל אדוני היושב-ראש, אני רוצה לנצל את הנאום שלי עכשיו באי-אמון ולהגיד לך – היום היינו בוועדת הכספים, והביאו לשם כסף קואליציוני לתרבות יהודית.

משה גפני: יש שני סעיפים במשרד החינוך: תרבות יהודית ותרבות חרדית, שזה הולך לעובדים שנמצאים בתוך העניין הזה.

משה גפני: הציבור החרדי לא מקבל, הסעיף הזה מחוק.

משה גפני: מביאים עשרות מיליונים לסעיף השני, שזה לא חרדים, אבל לא מביאים כלום – שקל אחד לא מביאים לתרבות החרדית.

משה גפני: באתי למנסור עבאס ואמרתי לו: אתה נמצא בקואליציה, למה אתם במוכר שאינו רשמי לא מקבלים תמרוץ לטיפוח, מה שאני בוועדת הכספים העברתי כל שנה?

משה גפני: אז הוא אמר: נכון, אתה צודק.

משה גפני: הוא הלך ודיבר, והלך לשר האוצר, אני לא יודע למי הוא עוד הלך, ואז הגיעה ההעברה.

משה גפני: רק שבמקום 84 מיליון שקל, שזה תמרוץ לטיפוח לכל המגזרים – רק 53.

משה גפני: הוציאו את החרדים.

משה גפני: הילדים החרדים לא מקבלים תמרוץ לטיפוח.

משה גפני: כל הדברים הבסיסיים בחינוך, ברווחה, בתרבות, בהכול – מוציאים את החרדים.

משה גפני: וזאת ממשלה שמתהדרת בזה שהיא ממשלת אחדות, שהיא ממשלה שדואגת לכולם, ממשלה שמאדירה את החרדים.

משה גפני: אבל אני רוצה להגיד עוד דבר.

משה גפני: כל פעם אמרו לנו, כאשר היינו מבקשים על נושאים של סטטוס קוו בנושא דתי – שזו דמותה של המדינה, צביונה של המדינה כמדינה יהודית ודמוקרטית – אמרו לנו: חיה ותן לחיות.

משה גפני: בא שר התקשורת יועז הנדל במין התנשאות כזאת, ואומר לנו החרדים איך לחיות.

משה גפני: אנחנו לא מבקשים שיבואו לציבור הכללי ויגידו לו: תשמע, אתה תיקח פלאפונים עם קומה כשרה.

משה גפני: לא.

משה גפני: כל אחד שינהג כפי רצונו.

משה גפני: אבל תן לנו, לציבור החרדי, לחיות כמו שאנחנו מחנכים את הילדים שלנו, כמו שאנחנו חיים.

משה גפני: בא יועז הנדל במין התנשאות כזאת, רשעות, ומכריח אותנו.

משה גפני: הרי אצלנו תלמידים ותלמידות לא יחזיקו פלאפונים.

מיקי לוי: משפט לסיום, בבקשה.

משה גפני: זאת ממשלה רעה, רשעה, שאין לה סייעתא דשמיא והיא תיפול.

מיקי לוי: תודה רבה.

מיקי לוי: חברת הכנסת שירלי פינטו, בבקשה.

שירלי פינטו קדוש: (אומרת דברים בשפת הסימנים, להלן תרגומם: אדוני יושב-ראש הכנסת, כנסת נכבדה, בראשית דבריי אבקש לפתוח בתנחומיי הכנים למשפחות הנרצחים ולאחל החלמה מהירה ומלאה לפצועים.

שירלי פינטו קדוש: אנחנו חווים גל טרור רצחני המופעל ומתוזמר על ידי מחבלים שפלים שעדיין לא הפנימו את העובדה הפשוטה: אנחנו פה, ואנחנו פה כדי להישאר.

שירלי פינטו קדוש: מכאן, מבימת הכנסת של מדינת ישראל, אני אומרת לשונאינו ולמבקשי רעתנו: אין תוחלת במעשיכם הנפשעים.

שירלי פינטו קדוש: עם הנצח לא מפחד מדרך ארוכה.

שירלי פינטו קדוש: ננצח אתכם.

שירלי פינטו קדוש: בתהילים קכ"ו ישנו מזמור שכולנו מכירים: "שיר המעלות בשוב ה' את שיבת ציון היינו כחלמים.

שירלי פינטו קדוש: אז ימלא שחוק פינו ולשוננו רנה.

שירלי פינטו קדוש: אז יאמרו בגוים הגדיל ה' לעשות עם אלה.

שירלי פינטו קדוש: הגדיל ה' לעשות עמנו היינו שמחים".

שירלי פינטו קדוש: משך אלפיים שנות גלות אבותינו פיללו לשוב לארץ המובטחת, ארץ שחורת שמש, "ארץ בה יתקיים אשר כל איש קיווה", כפי שכתבה נעמי שמר.

שירלי פינטו קדוש: למדינת ישראל, שהיא דבר לא מובן מאליו בכלל, עומדים אתגרים רבים ועצומים מדי יום ביומו.

שירלי פינטו קדוש: צבאנו חזק ואיתן אל מול מי שעומד עלינו לכלותנו באוויר, בים וביבשה.

שירלי פינטו קדוש: אני רוצה לומר ולהזכיר לנו עוד כוח, כוח ייחודי שאין שני לו בעולם: האחדות שלנו.

שירלי פינטו קדוש: מארצות ערב, מרוסיה ומפולניה, הדלקנו אור גם בדימונה וגם בדגניה.

שירלי פינטו קדוש: הגענו ממדינות שונות, מתרבויות שונות, אך אנחנו חולקים את אותה מורשת, את אותו הדגל, את אותה האהבה, את אותו הנראטיב ואת אותה הארץ.

שירלי פינטו קדוש: אני חייבת לומר שיש במושג הזה, אחדות, משהו מתעתע.

שירלי פינטו קדוש: יש מילים רבות בעברית שעושות טוב על הלב: תקווה, אהבה.

שירלי פינטו קדוש: גם אחדות היא מילה מעוררת עוצמה והשראה.

שירלי פינטו קדוש: תפקידנו, כנציגי ציבור, לנהוג באחדות במעשים ולא רק בדיבורים.

שירלי פינטו קדוש: להמשיך ליצוק תוכן במילים המחברות הללו, כי כשאנחנו יחד, אין מי שיכול עלינו.

שירלי פינטו קדוש: באמונה, בערבות הדדית ובאהבה שלנו אחד כלפי השני ננצח כל מכשול, כל מחלוקת, כל קושי, כי אחים ואחיות אנחנו.

שירלי פינטו קדוש: אנו, כנציגי ציבור, חייבים להביט על עם ישראל חזרה ולומר להם: אנחנו מאוחדים.

שירלי פינטו קדוש: כן, אנחנו יחד.

שירלי פינטו קדוש: אני קוראת מכאן לכל הצדדים בכנסת: בואו נקדש את המחלוקת, אך שתהיה לשם שמיים.

שירלי פינטו קדוש: בואו נהיה שונים זה מזה, אבל אוהבים זה את זה.

שירלי פינטו קדוש: בואו נהיה ונגיד להם – בואו נביט בעם ישראל ונגיד להם: יש נציגי ציבור בירושלים והם עובדים בעבור כולם.

שירלי פינטו קדוש: יש לכידות בעם ישראל.

שירלי פינטו קדוש: ).

מיקי לוי: תודה רבה.

מיקי לוי: חברת הכנסת סטרוק.

מיקי לוי: סליחה, חבר הכנסת טיבי.

מיקי לוי: התחלפו.

מיקי לוי: בבקשה.

ינון אזולאי: שלא תחשוב שהשמש זורחת גם במשכן.

ינון אזולאי: היא בשקיעה עכשיו.

אחמד טיבי: המשקפיים אופטיים.

קריאה: אחמד, גם אני נתקל באותה בעיה.

אחמד טיבי: זה אופטי.

קריאה: גם לי יש את אותה בעיה.

אחמד טיבי: כן?

אוריאל בוסו: אם תרצה - - - שלא תרגיש לבד.

אוריאל בוסו: שלא תסתכל - - -

אחמד טיבי: מכובדי היושב-ראש, רבותיי חברי הכנסת - - -

משה ארבל: רק עם משקפי שמש אתה רואה את כולם מזרחים.

אחמד טיבי: כולי מזרחי וערבי.

מיקי לוי: אני מאפס.

אחמד טיבי: תודה רבה.

אחמד טיבי: מכובדי היושב-ראש, רבותיי חברי הכנסת.

אחמד טיבי: בתחילת דבריי, שמעתי רק חלק מדברי היושב-ראש בהקדמה, שבירך על חג הפסח.

אחמד טיבי: אני בטוח שהוא - -

מיקי לוי: אוי, פספסתי.

אחמד טיבי: - - פספס ושכח.

מיקי לוי: אני מתנצל.

מיקי לוי: אני מודה שלפני שיצאנו לפגרה כן בירכתי.

אחמד טיבי: בהחלט.

אחמד טיבי: אז, עיד אל-פיטר ועיד אל-פסח, גם מוסלמים, גם נוצרים ובפסח גם יהודים.

מיקי לוי: אני מתנצל.

אחמד טיבי: ברכות לכולם.

אחמד טיבי: היום מתחיל כנס הקיץ.

אחמד טיבי: זה יהיה כנס סוער, חם עם התפתחויות.

אחמד טיבי: הרשימה המשותפת, כפי שעשתה תמיד, תייצג את העניינים של הציבור ששלח אותה לכנסת, וגם את כלל הציבור באופן כללי – גם זה שלא בחר בה – גם בנושאים כלכליים, חברתיים, פוליטיים וגם בנושאים פוליטיים-מדיניים.

אחמד טיבי: היום למשל יש חוק נקודות זיכוי, מענקי עבודה, בקריאה ראשונה.

אחמד טיבי: אני התחייבתי בוועדת הכספים בשם הרשימה המשותפת שאנחנו נתמוך בו.

אחמד טיבי: כך יהיה.

אחמד טיבי: יש חוקים נוספים שאנחנו לא נתמוך בהם, ולכן אני מתאר לעצמי שהם ייעלמו עוד מעט מסדר-היום.

אחמד טיבי: גם חוקים הקשורים במאבק בפשיעה בחברה הערבית, שמגיעים היום – הם מגיעים ואנחנו נתמוך בהם.

אחמד טיבי: הרשימה המשותפת היא באופוזיציה.

אחמד טיבי: אנחנו אומנם שונים ונמצאים בפוזיציה אחרת מאשר בלוק הימין, אבל דעתנו על הממשלה הזאת היא שלילית, שלילית מאוד לאחרונה.

אחמד טיבי: גם בנושא מסגד אל-אקצא, גם בנושא הנגב, גם בנושא יוקר המחיה ועליות המחירים הקשות ביותר, הריסות בתים.

אחמד טיבי: הדברים האלה הם בלב העבודה הפוליטית, הפרלמנטרית והציבורית של הרשימה המשותפת.

אחמד טיבי: לכן, אדוני היושב-ראש, הרשימה המשותפת אומנם נמצאת באיזו פוזיציה מעניינת, ויש כאלה שאומרים: חשובה יותר מאשר בעבר.

אחמד טיבי: אנחנו לא אוהבים את הביטוי "לשון מאזניים" או (אומר בערבית:) אנחנו לא אוהבים את הביטוי הזה, כי אנחנו לא בקואליציה.

אחמד טיבי: אנחנו לא טובעים את הביטוי הזה, אבל אנחנו יודעים שההצבעה שלנו יכולה להעביר ויכולה להפיל.

אחמד טיבי: זה מעמד חשוב והוא מצריך אחריות, וננצל את זה עד תום למען הציבור שלנו, היום ובכל יום.

אחמד טיבי: משפט אחרון, חבר הכנסת גפני, אתה לא רשאי לעזוב את המליאה בלי אישור.

אחמד טיבי: היום הוא יום ההולדת שלך, בן 70.

אחמד טיבי: אני זכיתי לעבוד יחד איתך.

אחמד טיבי: אדוני היושב-ראש גם אתה היית בוועדת כספים.

אחמד טיבי: שנים רבות בוועדת הכספים.

אחמד טיבי: עבדתי עם אחרים, אני מכבד את כולם למרות חילוקי הדעות, אבל אתה היית מבחינתי יושב-ראש ועדת הכספים הטוב ביותר שהיה; האמפטי ביותר שהיה.

אחמד טיבי: אני זוכר את ההקשבה שלך בנושאים שאני הייתי מעלה בענייני הרשויות, הציבור הערבי, החברה הערבית, משפחות נזקקות וכדומה – חוק המואזין.

אחמד טיבי: כאשר היינו מגישים רביזיה, איך שהיית מתנהג, שהמשרד מטפל עם הח"כ עד שמגיעים לפתרון.

אחמד טיבי: אני חייב לציין שעדיין לא "זכיתי" לשמוע אותך מתבטא באופן גזעני כלפי אחרים.

אחמד טיבי: יש רבים ששברו שיאים בנושא הזה.

אחמד טיבי: תמיד התחשבנו במה שקרוי ציפור הנפש אחד של השני.

אחמד טיבי: נמשיך לעבוד יחד, למרות חילוקי הדעות בנושאים מדיניים, בנושאים רבים.

אחמד טיבי: הרבה בריאות והצלחה לך ממני.

אחמד טיבי: תודה רבה.

משה גפני: תודה רבה, אחמד.

מיקי לוי: אפילו לא הפסקתי אותך בדברים החשובים כל כך, אבל הלכתי לחדר הסיעה ואמרתי שאני שמחתי להיות הסטודנט שלו במשך עשר שנים כמעט, ואת כל התרגילים שאני עושה לאחרים למדתי ממנו, אז שיבואו אליו בטענות.

מיקי לוי: הרבה בריאות ומזל טוב, חבר הכנסת גפני.

משה גפני: תודה רבה.

מיקי לוי: חברת הכנסת סטרוק, בבקשה.

אורית סטרוק: אדוני היושב-ראש, חבריי חברי הכנסת.

אורית סטרוק: אני לא נוהגת לוותר לאחמד טיבי, הפעם ויתרתי לו שידבר לפניי ולא במקרה.

אורית סטרוק: רציתי שהוא יגיד את הדברים שהוא אמר.

אורית סטרוק: עכשיו אני רוצה להגיד לחבריי בקואליציה, שלא נמצאים פה, ובעיקר לחברי הטוב זאב אלקין, שדיבר וברח.

אורית סטרוק: אחמד טיבי אמר את האמת.

אורית סטרוק: מהיום, אדוני היושב-ראש, יש לכם קואליציה חדשה.

אורית סטרוק: האמת שהייתה כזו מהרגע שהקמתם אותה.

אורית סטרוק: מהרגע שהקמתם אותה היא קמה בזכות זה שחברי הכנסת מהמשותפת חיכו בחוץ כדי לוודא שהיא באמת תקום.

אורית סטרוק: אבל היום אנחנו כבר במציאות חדשה.

אורית סטרוק: מהיום, כמו שאמר חבר הכנסת טיבי, היועץ לשעבר של יאסר ערפאת יימח שמו, מהיום אתם תעבירו במליאה רק חוקים שהוא יסכים ובמחיר שהוא יקבע.

אורית סטרוק: הוא אמר את זה.

אחמד טיבי: לא - - -

אורית סטרוק: זו הקואליציה שלכם מעכשיו.

אורית סטרוק: אני שואלת מפה את חברי זאב אלקין, שברח, ואת חברי יועז הנדל – איפה הוא?

אורית סטרוק: היה פה, לא אמור להיות פה שר?

קריאה: יועז גם ברח.

אורית סטרוק: גם ברח.

אורית סטרוק: אה, אוקיי, בסדר, גם יועז הנדל ברח.

מיקי לוי: רק רגע, בבקשה לקרוא לשרה זנדברג.

מיקי לוי: בבקשה לקרוא לשרה זנדברג, היא כרגע יצאה, תודה.

אורית סטרוק: להמשיך, אדוני?

מיקי לוי: כן.

מיקי לוי: אני אוסיף לך זמן.

מיקי לוי: בבקשה.

אורית סטרוק: אני שואלת: אין לכם גבולות?

אורית סטרוק: באמת, באמת אין לכם גבולות?

אורית סטרוק: לאן אתם מדרדרים את המדינה הזאת?

אורית סטרוק: אנחנו חוזרים עכשיו, אדוני היושב-ראש, מפגרה מדממת, מלוויות אחת אחרי השנייה, מניחומי אבלים וביקורי פצועים שלא נגמרים, מרחובות שהפכו לתופת, מגרזינים שמרוצצים ראשי יהודים ברחובות, וכל זה בגלל שאתם מתעקשים – כמו שאמרה קודם חברת הכנסת פינטו – אתם מתעקשים על האחדות; עם מי?

אורית סטרוק: עם האויבים שלנו.

אורית סטרוק: האחדות ששירלי פינטו דיברה עליה זאת אחדות עם התנועה האסלאמית.

אורית סטרוק: ועכשיו יועז, עכשיו זאת תהיה אחדות גם עם אחמד טיבי, שאמר כאן – אתה הפסדת – הוא הסביר מאוד יפה, אחמד טיבי, שמעכשיו אתם תעבירו רק את החוקים שהוא יסכים ובמחיר שהוא יקבע.

אורית סטרוק: באמת אין לכם גבולות?

אורית סטרוק: מה יש לכם להגיד ליתומים ולאלמנות החדשים?

אורית סטרוק: זאת האחדות שאתם מייצרים פה בעם ישראל?

אורית סטרוק: אני רוצה להגיד, אדוני היושב-ראש, אני רוצה להצדיע מכאן, מהמקום הזה, לחברתנו חברת הכנסת עידית סילמן, שעשתה תשובה, שבאה ואמרה בפה מלא: ניסיתי, טעיתי, חזרתי בי.

אורית סטרוק: ואני רוצה להציע לך, יועז, ולהציע לזאב, שכבר איננו כאן, ולהציע לשאר אנשי הקואליציה שפעם כינו את עצמם אנשי ימין – תגידו כמו עידית: ניסינו, טעינו, חזרנו בנו.

אורית סטרוק: יש גבול למחיר שאנחנו מוכנים שהעם הזה ישלם על השיגיונות שלנו.

אורית סטרוק: די.

אורית סטרוק: מספיק.

אורית סטרוק: אתם מאבדים לא רק את עצמכם; את עצמכם אתם מאבדים, וזה ברור.

אורית סטרוק: זאב אלקין שעמד פה ודיבר ודיבר – מה, הוא לא מבין שהוא הולך לפח האשפה של ההיסטוריה בקצב הזה?

אורית סטרוק: חבל עליו, פוליטיקאי מוכשר, אבל הולך לפח האשפה של ההיסטוריה.

אורית סטרוק: אתם מאבדים את העם; אתם מאבדים חיים של יהודים שנרצחים ברחוב בגרזינים.

אורית סטרוק: מספיק.

אורית סטרוק: הרפו.

אורית סטרוק: הפסיקו.

אורית סטרוק: תודה.

מיקי לוי: תודה רבה.

מיקי לוי: חברת הכנסת רוזין, בבקשה.

מיכל רוזין: יושב-ראש הכנסת הנכבד, השר, כנסת נכבדה, אני יושבת פה ושומעת את הנאומים, לפני כן ישבתי בחדרי ושמעתי את הנאומים, ואני פשוט חושבת שאנחנו כנראה גרים במדינה אחרת.

מיכל רוזין: היה פה כל כך נפלא בעשור האחרון?

מיכל רוזין: חלק מכם שדיברו עכשיו, אני יודעת מה הם דיברו על הממשלות הקודמות.

מיכל רוזין: אבל באמת, היה פה כל כך מדהים?

מיכל רוזין: אתם יודעים, הבוקר קיבלנו תזכורת מחבר הכנסת פינדרוס, שהוא כבר השני שמאיים לעלות עם D-9 על בית המשפט העליון.

מיכל רוזין: והאמירה הזאת – כרגע הוא מנסה להגיד שהיא בהלצה והומור – ממחישה את הצורך – אמירה אלימה ומבזה, ואנחנו צריכים להוקיע אותה כולנו – כולנו, ימין, שמאל, מרכז – היא ממחישה עד כמה ממשלת השינוי הזאת חשובה, עד כמה צריך לשמור עליה, מכיוון שממשלות נתניהו לאורך שנים היו עסוקות בשיסוי ובהסתה; היו עמוסות בחקיקה אנטי-דמוקרטית, בשחיתות שלטונית, ושרים שעמוסים תיקים והרשעות, וראש ממשלה שכמובן עומד לדין; ממשלות שפגעו באמון הציבור, שהפכו את מדינת ישראל למדינה בהמתנה – ממתינה למפכ"ל, ממתינה לפרקליט המדינה, ממתינה – וכל זה כדי לשרת רק בן אדם אחד.

מיכל רוזין: ואתם ממשיכים לשרת רק בן אדם אחד, לא את מדינת ישראל.

מיכל רוזין: הרי כולנו יודעים מה יחסי הכוחות בכנסת; הייתה יכולה להיות לכם ממשלה, אבל אתם ממשיכים לשרת בן אדם אחד, וטוענים שאתם פועלים לטובת המדינה.

מיכל רוזין: עשיתם כל כך הרבה מעשים אנטי-דמוקרטיים ושל שחיתות, ושנתיים ממשלות מעבר שקיבעו תודעה שכל הזמן הולכים לבחירות.

מיכל רוזין: פלא שגם היום כל היום שואלים אותנו: אז יש בחירות?

מיכל רוזין: אז יש בחירות?

מיכל רוזין: כל הזמן הולכים לבחירות, העיקר שהעומד בראשכם ימשיך לעמוד בראש, נלך לעוד בחירות ועוד בחירות, גם אם אין לו רוב.

מיכל רוזין: ומה אתם היום?

מיכל רוזין: רוקדים על הדם?

מיכל רוזין: אורית סטרוק, את לא מתביישת לנצל את הנרצחים, לנצל את האירועים הנוראיים האלה, כאילו לא היה טרור בממשלות נתניהו?

מיכל רוזין: כאילו לא היה סבל?

מיכל רוזין: כאילו היה שלום ויונים עפו מעלינו?

מיכל רוזין: הרי לא עשיתם שום דבר כדי לקדם הסדר.

צחי הנגבי: רק ארבעה הסכמי שלום.

מיכל רוזין: לא עשיתם שום דבר, ואתם רק יודעים לנצל פחד ולנצל הסתה.

מיכל רוזין: ופחד בכל העולם - - -

צחי הנגבי: - - -

מיכל רוזין: רק אם הוא יוסיף לי דקה.

מיכל רוזין: פחד בכל העולם - - -

צחי הנגבי: מיכל, אני אזכיר לך.

צחי הנגבי: לא צריך דקה.

צחי הנגבי: רק ארבעה הסכמי שלום, זה הכול.

צחי הנגבי: שום דבר לא עשינו.

צחי הנגבי: בנושא המדיני, רק ארבעה הסכמי שלום.

מיכל רוזין: עשיתם הסכמי שלום עם מי שלא גר פה ועם מי שאתה לא צריך לחלוק איתו את הארץ, וזה יפה ומכובד, וטוב שאנחנו ממשיכים את זה, ועם זאת, גרמתם לכך שאנחנו ממשיכים לחיות על חרבנו.

מיכל רוזין: כמו שנתניהו אמר שוב ושוב: נמשיך לחיות על חרבנו, בלי שום רצון לנסות להגיע פה למשהו אחר - -

צחי הנגבי: אני בטוח שיועז מאוד מזדהה עם מה שאת אומרת.

מיכל רוזין: - - ועוד לרקוד על הדם ולהגיד שבגללנו נרצחים פה אנשים?

מיכל רוזין: באמת, בושה וחרפה.

מיכל רוזין: זו הסתה.

מיכל רוזין: אתם צריכים להתבייש לכם.

מיכל רוזין: האופן שבו נהגתם בשנים האחרונות היה ביזוי הדמוקרטיה הישראלית; יושבי-ראש שאחד אחרי השני סירבו לכנס מליאה כי היינו מחליפים את ראש הממשלה, שיצאו נגד בית המשפט העליון כי הוא לא נתן לכם ללכת נגד החוק, נגד החוק של התקציב, שתקציב מפזר כנסת - - -

אופיר אקוניס: הזמן עבר.

מיכל רוזין: סליחה, נתתי לצחי הנגבי לדבר, עם כל הכבוד.

אופיר אקוניס: לא.

אופיר אקוניס: זו לא הייתה העסקה.

מיקי לוי: תודה.

מיכל רוזין: לכן, הניסיון הזה להגיד כאילו הממשלה הזאת היא אסון לכול – שמעתי פה את גפני, שיש לו יום הולדת היום, ומזל טוב, נזעק כאילו זאת ממשלת שבר גדולה, ועם ישראל ומרגי משלמים פה מיסים.

מיקי לוי: תודה רבה.

מיכל רוזין: מה שקורה פה כלכלית – המדינה פורחת, המדינה במצב טוב, יש פה סוף-סוף, סוף-סוף, ניסיון לעבוד לטובת הישראלים והישראליות, ואתם רק רוצים לחזור לעבודה למען מנהיג אחד.

מיכל רוזין: תודה.

מיקי לוי: תודה רבה.

מיקי לוי: חבר הכנסת יוראי, בבקשה.

מיקי לוי: אחרון הדוברים, ואחריו – השר המקשר.

מיקי לוי: השר המסכם, סליחה.

מיקי לוי: בבקשה, שלוש דקות לרשותך.

יוראי להב-הרצנו: תודה רבה.

יוראי להב-הרצנו: אני לא שומע - - -

מיקי לוי: בבקשה קצת שקט, חברי הכנסת.

מיקי לוי: תודה רבה.

יוראי להב-הרצנו: אדוני היושב-ראש, חבריי וחברותיי חברי הכנסת, אני קורא את הכותרת של הצעת האי-אמון הזאת: כישלון הממשלה בניהול איום הגרעין האיראני, משבר האקלים ויוקר המחיה.

יוראי להב-הרצנו: אני לא כל כך מצליח להבין.

יוראי להב-הרצנו: לדוגמה, משבר האקלים – ואני עוסק לא מעט בצורך שלנו להיאבק במשבר האקלים, שהוא האיום הכי גדול שאני מזהה על בני הדור שלי – ממשלות נתניהו במשך עשור הזניחו את הטיפול במשבר האקלים.

יוראי להב-הרצנו: כך לדוגמה, ישראל לקחה על עצמה במסגרת הסכם פריז שלוש התחייבויות; שלוש התחייבויות מאוד כבירות – לא שאפתניות במיוחד ביעדים שנקבעו, אבל שלוש התחייבות: הראשונה היא מעבר לאנרגיות מתחדשות, השנייה – התנהלות אנרגטית, והשלישית – הפחתה הנסועה הפרטית.

יוראי להב-הרצנו: חבריי וחברותיי חברי הכנסת, בתקופת ממשלות נתניהו, האם עמדנו ביעדים שממשלות נתניהו לקחו על עצמן בתחום של התייעלות אנרגטית?

יוראי להב-הרצנו: התשובה היא לא ולא.

שלמה קרעי: תחזירו את הגז לים, זאת האג'נדה שלכם.

יוראי להב-הרצנו: בתחום של מעבר לאנרגיות מתחדשות, התשובה היא לא ולא; בתחום של הפחתת הנסועה הפרטית – היא לא ולא.

יוראי להב-הרצנו: ודווקא בממשלה הזאת, חבריי וחברותיי, יש התקדמות משמעותית בכל הקשור להתמודדות עם משבר האקלים.

יוראי להב-הרצנו: שרת האנרגיה קארין אלהרר דאגה יחד עם ראש הממשלה נפתלי בנט לקבוע שעד שנת 2050 ישראל תגיע לאיפוס של פליטות הפחמן, ואנחנו דואגים למדיניות של האצת האנרגיות המתחדשות.

יוראי להב-הרצנו: יש עבודה משמעותית להגיע ליעדים שהממשלות של נתניהו קבעו ולא עמדו בהם.

יוראי להב-הרצנו: אתם מבקשים להביע בנו אי-אמון על יוקר המחיה?

יוראי להב-הרצנו: אני אחד מחברי הכנסת הצעירים בבית הזה; בן זוגי ואני גרים בדירה שכורה במרכז הארץ, יחד עם בני הדור שלי, ואני יכול לומר לכם:

יוראי להב-הרצנו: חבריי וחברותיי קורסים תחת הנטל הכלכלי אחרי עשור של שלטון נתניהו.

יוראי להב-הרצנו: אז תגידו לי בבקשה, אתם מאשימים את הממשלה הזו בכך שאנחנו לא מצליחים בתחום של משבר האקלים ויוקר המחיה?

יוראי להב-הרצנו: אתם לא מתביישים?

יוראי להב-הרצנו: היכן הבושה?

שלמה קרעי: אין לכם ממשלה.

שלמה קרעי: לכו הביתה.

יוראי להב-הרצנו: היכן הבושה?

יוראי להב-הרצנו: חבר הכנסת קרעי, אתה יודע, לפי שיטת הממשל בישראל, צריך רוב פרלמנטרי כדי למשול, וכרגע יש רוב לקואליציה על פני האופוזיציה.

שלמה קרעי: אין לכם ממשלה.

שלמה קרעי: אין לכם רוב בכנסת.

שלמה קרעי: הציבור מאס בכם, לכו הביתה.

יוראי להב-הרצנו: לכן אני מציע לך - - -

יואב קיש: איזה רוב?

יואב קיש: איזה רוב יש לך?

יואב קיש: איזה רוב יש לך?

יוראי להב-הרצנו: לכן אני מציע לכם, חבריי חברי האופוזיציה - - -

יואב קיש: אין לך בבית הזה רוב.

יוראי להב-הרצנו: את זה אנחנו נראה, חבר הכנסת קיש.

יוראי להב-הרצנו: אבל בכל מקרה, אני מציע לכם, חבריי באופוזיציה, להתאמץ קצת יותר בניסוח הצעות האי-אמון שלכם, כי זה פשוט מביש.

יוראי להב-הרצנו: העובדה שאתם תולים בממשלה הזו את המקום שישראל נמצאת בו במשבר האקלים - -

מיקי לוי: משפט לסיום, בבקשה.

יוראי להב-הרצנו: - - וביוקר המחיה – תסתכלו על עצמכם בראי ותתביישו.

מיקי לוי: תודה רבה.

מיקי לוי: בבקשה, השר הנדל.

מיקי לוי: תודה.

יועז הנדל: אדוני היושב-ראש, חבריי חברי הכנסת, אני שמח לראות אתכם אחרי הפגרה.

יועז הנדל: הימים הלאומיים הם ימים של חשבון נפש לאומי.

יועז הנדל: כל אחד מאיתנו צריך להסתכל על מעשיו ועל מעשי האומה ולשאול את עצמו איך הוא שומר על הבית הזה מכל משמר.

שלמה קרעי: על איזו מפלגה אתה מדבר?

שלמה קרעי: איזו?

יועז הנדל: אלה ימים עם משמעות, ימים שבהם אנחנו צריכים לשאול את עצמו איך אנחנו מגינים על הממלכה היהודית השלישית.

יועז הנדל: פעמיים מדינות היהודים כשלו, והן כשלו בגלל מלחמות אחים.

יועז הנדל: אף גימטרייה של שלמה קרעי לא עזרה להן.

יועז הנדל: הן כשלו כי נלחמו אחד עם השני.

שלמה קרעי: אין לכם ממשלה.

שלמה קרעי: לכו הביתה.

יועז הנדל: ואז עומדת כאן אורית סטרוק לפני כמה דקות ומדברת על פיגועי טרור.

אוריאל בוסו: פרפורי גסיסה.

יועז הנדל: כולנו נלחמים בטרור, אבל תוך כדי הדיבור של אורית סטרוק על מנסור עבאס אני נזכרתי - -

אוריאל בוסו: אתם נופלים רק בגלל שפגעתם בקודשי ישראל, וזה - - -

יועז הנדל: - - כיצד אורית סטרוק, יחד עם חברה רוטמן, עמדה והצביעה בעד מנסור עבאס לוועדה בכנסת, שיהיה יושב-ראש.

יועז הנדל: ואז אני שואל את אורית: אורית, איך זה יכול להיות שאת מצביעה בעדו?

יועז הנדל: האם אי פעם הצבעת בעד תומך טרור לדברייך?

יועז הנדל: איך זה יכול להיות שאת מצביעה?

יועז הנדל: אז היא אומרת לי: עזוב אותך, נו, אתה מבין, אתה יודע.

יועז הנדל: כשזה נוח, אז בן אדם הוא תומך טרור, וכשזה לא נוח אז הוא לא תומך טרור.

שלמה קרעי: זה מה שיש לך להגיד?

שלמה קרעי: כשזה נוח הוא תומך טרור?

יועז הנדל: וכשזה נוח, הוא שותף פוליטי, וכשזה לא נוח, הוא לא שותף פוליטי.

יועז הנדל: ואני רוצה להציג בפניכם את מלוא הצביעות של האירוע.

אורית סטרוק: - - -

יועז הנדל: לא אורית סטרוק ולא החברים מהליכוד שכתבו פוסטים מלבבים על שיתוף הפעולה עם רע"מ ערב הממשלה הקודמת, כשהם חשבו שהם הולכים להיות שותפים - -

אורית סטרוק: - - -

יועז הנדל: - - לא אלה ולא אלה באמת מתכוונים.

יועז הנדל: כל מה שהם רוצים זה לחזור לשלטון, וסומכים על הזיכרון הקצר של הציבור.

יועז הנדל: ולכן מתפקידי להזכיר לציבור שאנחנו במדינה הזאת נלחמים מלחמת חורמה בטרור כבר מאה שנה, ולצערי נמשיך להילחם.

יועז הנדל: אנחנו חיים על חרבנו.

יועז הנדל: הייתי שמח שלא היה כך, אבל זו המציאות.

יועז הנדל: ואנחנו מגינים על המולדת, ולצערי יש לזה מחיר.

יועז הנדל: מחיר כואב וכבד.

יועז הנדל: אבל אם לא נילחם ביחד, אם לא נעשה את זה ביחד, לא נצליח.

אורית סטרוק: - - -

יועז הנדל: אנחנו חייבים – חייבים – לא - - -

אורית סטרוק: - - - למשותפת.

אורית סטרוק: אתה משלם למשותפת כדי להנשים בהנשמה מלאכותית את הקואליציה הזאת.

מיקי לוי: חברת הכנסת סטרוק.

מיקי לוי: חברת הכנסת סטרוק.

יועז הנדל: אורית סטרוק היקרה, כמדומני, הצבעת לא מעט פעמים בכנסת הקודמת עם המשותפת.

מיקי לוי: אדוני השר, רק שנייה אחת.

יועז הנדל: לא רק שהצבעת, אלא הפלת חוק חשוב, חוק האזרחות, וזו הצביעות הכי גדולה.

מיקי לוי: חברת הכנסת סטרוק, נא לשבת במקום.

אורית סטרוק: - - -

מיקי לוי: חברת הכנסת סטרוק, נא לשבת במקום

יועז הנדל: זו הצביעות הכי גדולה.

מיקי לוי: חברת הכנסת סטרוק, נא לשבת במקום.

יועז הנדל: כיצד עומדת כאן חברת כנסת - - -

מיקי לוי: אני קורא אותך קריאה ראשונה.

אורית סטרוק: - - -

יועז הנדל: עומדת כאן חברת כנסת, טוענת שהיא מייצגת אינטרס ציוני - -

מיקי לוי: חברת הכנסת סטרוק, שבי במקום.

מיקי לוי: אני קורא אותך קריאה ראשונה.

יועז הנדל: - - ומצביעה עם המשותפת נגד חוק ציוני.

אורית סטרוק: - - -

מיקי לוי: חברת הכנסת סטרוק, קריאה שנייה.

יועז הנדל: מה ההסבר?

יועז הנדל: פוליטיקה.

אורית סטרוק: - - - יועז, לא יכול להיות שאתה מסכים לדבר כזה.

מיקי לוי: חברת הכנסת סטרוק - -

יועז הנדל: הפוליטיקה מאפשרת.

מיקי לוי: - - אני מבקש בכל לשון של בקשה, שבי.

אורית סטרוק: - - -

מיקי לוי: לא רוצה, בבקשה.

יועז הנדל: ואז בוקר אחד מתעוררת אורית סטרוק בעד מנסור עבאס כיושב-ראש ועדה בכנסת.

יועז הנדל: אז זה נוח - -

מיקי לוי: חברת הכנסת סטרוק, בבקשה לצאת החוצה.

אורית סטרוק: אתם לא יכולים - - -

יועז הנדל: - - ושנייה אחרי זה – זה לא נוח.

מיקי לוי: עוד רגע, בבקשה.

מיקי לוי: בבקשה לצאת החוצה.

מאי גולן: ואתם לא עושים פוליטיקה?

יועז הנדל: אנחנו גם עושים פוליטיקה, מאי, אני מסכים איתך.

מיקי לוי: עוד רגע, השר.

מיקי לוי: חברת הכנסת סטרוק.

יועז הנדל: אני לפחות מסכים, אנחנו עושים פוליטיקה.

אורית סטרוק: יועז, אתה מדרדר את עצמך.

אורית סטרוק: אתה מדרדר את עצמך בלי סוף.

מיקי לוי: חברת הכנסת - - -

יועז הנדל: לא, אין לי בעיה שאורית סטרוק עושה פוליטיקה, לפחות לא להצטייר כאילו יש - - -

אורית סטרוק: אתה לא שם לב לאן אתה מדרדר את עצמך.

מיקי לוי: בבקשה.

מיקי לוי: עוד רגע, בבקשה.

מיקי לוי: חברת הכנסת סטרוק, החוצה, בבקשה.

יועז הנדל: אדוני היושב-ראש, אני יכול לבקש שהיא תהיה בשקט?

מיקי לוי: לא.

מיקי לוי: לא, אני ביקשתי ממנה שלוש פעמים – כאילו דיברתי עם הקיר.

אורית סטרוק: - - - הוא יודע שאני צועקת ממה שכואב - - -

מיקי לוי: בבקשה החוצה, חברת הכנסת סטרוק.

אורית סטרוק: זה כואב.

אורית סטרוק: זה באמת כואב מה שאתה עושה, יועז.

מיקי לוי: החוצה, בבקשה.

מיקי לוי: (חברת הכנסת אורית מלכה סטרוק יוצאת מאולם המליאה.)

יועז הנדל: אני מכבד את אורית, ואני מכבד את הטריקים הפוליטיים שלה גם כשהיא מצביעה בעד מנסור עבאס כיושב-ראש ועדה.

מאי גולן: אבל תודה שיש - - -

יועז הנדל: ואני מוכן לקבל את זה שיום אחד היא ככה ויום אחד היא ככה כי זה לא נוח לפוליטי.

מאי גולן: יועז, תודה שיש גם לכם לא מעט טריקים פוליטיים.

מיקי לוי: חברת הכנסת גולן, שבי, בבקשה.

מאי גולן: למה - - -

מיקי לוי: שבי.

יועז הנדל: אני לא טוען שבבית הזה אין פוליטיקה, יש פה הרבה פוליטיקה.

יועז הנדל: עכשיו לגבי הטענות של חבר הכנסת גפני – ומכאן שוב ברכותיי ליום ההולדת שלו.

מאי גולן: אבל יועז - - - הטריקים הפוליטיים שלכם.

יועז הנדל: חבר הכנסת גפני דיבר כאן על "חיה ותן לחיות".

יועז הנדל: חבר הכנסת גפני לא רוצה באמת "חיה ותן לחיות" לגבי הטלפונים; הוא רוצה "חיה ותן לשלוט".

יועז הנדל: כי מי שירצה טלפון כשר, יהיה לו טלפון כשר.

יועז הנדל: אבל הוא רוצה לשלוט גם על האחרים.

יועז הנדל: ולכן הניוד, היכולת של חרדי מעל גיל 18 לקבוע איך הוא שולט בחייו שלו ובמספר זה לא לקבוע, בניגוד לספין התקשורתי – שאולי עובד, אני לא יודע – בעיתונות החרדית, זה לא לקבוע כיצד החרדים ינהגו.

יועז הנדל: להפך.

יועז הנדל: אני מכבד את אזרחי ישראל החרדים, ואני שמח מאוד שיהיו להם כמה שיותר תשתיות תקשורת, בניגוד למה שהיה בשנים הקודמות, ושיעשו מה שהם רוצים.

יועז הנדל: אבל שאף אחד לא ישלוט עליהם, למעט צעירים מתחת לגיל 18.

יועז הנדל: כל הרעיון הוא שמי שירצה יבחר לו כשרות אחרת ויוכל לנייד את המספר אם הוא ירצה, ולו יהיה חופש בחירה ולא לעסקנים חופש שליטה, זה הכול.

יועז הנדל: ואני יודע שזה מרגיז, אבל אני לא מוכן שתהיה אוטונומיה במדינת ישראל שבה במקום אחד יחליטו על אחרים חבורת עסקנים, ובמקום אחר, אנחנו – כל הציבור הכללי יוכל לבחור מה שהוא רוצה.

יועז הנדל: ואני יודע שזה מפריע וכואב.

יועז הנדל: ובאותה נשימה אני אומר גם לחבר הכנסת פינדרוס: סבא שלי חלם על מדינה יהודית עם ריבונות ועצמאות משלנו.

יועז הנדל: מדינה שבה הכול שלנו.

יועז הנדל: למה?

יועז הנדל: כי בגולה הכול היה שלהם: הצבא היה שלהם; המשטרה הייתה שלהם; הפרקליטות הייתה שלהם.

יועז הנדל: אם ראית שוטר, ידעת שהוא נגדך, ושופט היה שלהם, של הגויים.

יועז הנדל: פה בארץ הכול שלנו.

יועז הנדל: זה לא מושלם, יש לי הרבה ביקורת על מערכת המשפט, אבל זה שלנו.

יועז הנדל: זה שלנו.

יועז הנדל: ולכן כשחבר הכנסת פינדרוס אומר "אני רוצה לשרוף את בית המשפט" – במטפורה, בכוונה או בהלצה, זה בכלל לא משנה – מה עומד מאחורי האמירה הזאת?

יועז הנדל: תנו לנו את הגטו שלנו ואל תיתנו למדינה להתערב.

יועז הנדל: ואת המקל הזה אי-אפשר להחזיק משני קצותיו.

יועז הנדל: ואני קורא כאן לכל מי שרואה עצמו שותף טבעי לגישה החרדית והחרד"לית שאומרת:

יועז הנדל: אנחנו נתערב בענייני דת ומדינה לך, אבל אצלנו אל תתערב.

יועז הנדל: שהמדינה לא תתערב.

יועז הנדל: ואנחנו – מטפורה או לא מטפורה – נשרוף את בית המשפט, אבל אצלנו אל תיגע בכלום.

יועז הנדל: זה לא עובד ככה, מדינה לא יכולה להתקיים ככה.

יועז הנדל: היא לא יכולה להתקיים כשבמגזר הערבי אין חוק וסדר, וחוסר משילות ופרוטקשן ופוליגמיה, ובנגב ובגליל, והיא לא יכולה להתקיים כאשר קבוצות אחרות או מגזרים אחרים בוחרים באוטונומיה הזאת.

יועז הנדל: זה לא עובד.

יועז הנדל: ולכן אני מצפה מכל מי שרואה את עצמו שותף טבעי למפלגות החרדיות לקום ולהתקומם.

יועז הנדל: בלי מוסדות מדינה אין מדינה.

יועז הנדל: מותר לבקר אותם, מותר לבחון איך לשפר ולתקן, אבל בלי המוסדות האלה אנחנו לא נחזיק מעמד.

יועז הנדל: בלי המוסדות האלה החלום הציוני יגיע לסיומו, ואני מצפה מכל מי שאחראי ורואה עצמו נציג של מדינת ישראל ושליח ציבור – אני מצפה ממנו לצאת ולהתקומם נגד זה, וזה לא קשור לשאלה אם רוצים לשנות את הביקורת השיפוטית, אם רוצים להפריד בין תפקיד יועץ משפטי לבין תפקיד התובע, אם רוצים לתקן ולשפר או לשנות את השיטה לבחירת שופטים.

יועז הנדל: אין לנו ארץ אחרת.

יועז הנדל: אין לנו מדינה אחרת.

יועז הנדל: אנחנו לא נצליח להתקיים אם לא ניקח את רוח יום העצמאות ואת רוח הימים הלאומיים ונזכור למה אנחנו כאן ולאן אנחנו הולכים.

יועז הנדל: ובהקשר הזה אנחנו יכולים לעשות הרבה דברים ביחד, לא רק פוליטיקה ולא רק מריבות כל היום.

שלמה קרעי: אין לכם מנדט.

שלמה קרעי: אין לכם רוב בכנסת.

יועז הנדל: שנה עברה מאז שצעק חבר הכנסת שלמה קרעי: בגימטרייה כפולה ומכופלת אין לכם מנדט.

שלמה קרעי: איזה - - - ממש מצחיק.

יועז הנדל: שנה, והממשלה עדיין עומדת על תילה.

שלמה קרעי: ממש מבדח, ככה נראית הממשלה.

יועז הנדל: נדמה לי שהגיע הזמן לזהות מהם האינטרסים הלאומיים של מדינת ישראל, איפה אנחנו יכולים לשתף פעולה.

יועז הנדל: גימטרייה זה נחמד, חבר הכנסת קרעי, אבל זה לא תורם לאומה שום דבר.

שלמה קרעי: אין שיתוף פעולה עם תומכי טרור.

יועז הנדל: אני בספק אם זה תורם למישהו משהו.

יועז הנדל: לא משנה באיזו ממשלה, גימטרייה זה שעשוע, גימטרייה זה ספין, זאת כותרת, אבל איך זה תורם במשהו לאזרחי מדינת ישראל?

יועז הנדל: תשאל את עצמך, חבר הכנסת קרעי, מה אתה רוצה לתקן ולשנות במדינת ישראל, במה אתה רוצה להועיל, איך אתה רוצה להועיל.

שלמה קרעי: קודם כול שתלכו הביתה.

שלמה קרעי: קודם כול שתלכו הביתה - -

יועז הנדל: בפעם האחרונה שנפגשנו - - -

שלמה קרעי: - - כל היתר יהיה הרבה יותר טוב.

יועז הנדל: בפעם האחרונה שנפגשנו – נדמה לי שזה היה ביום שחברת הכנסת סילמן הודיעה שהיא לא רוצה להיות יותר חלק מהקואליציה, אני לא זוכר את לשון ההודעה המדויקת – עמד חבר הכנסת קרעי מעל בימת הכנסת והסביר שזה יום חג גדול יותר משחרור הכותל, הקרב על המיתלה, הכרזת העצמאות ומבצע אנטבה ביחד.

יועז הנדל: עמדתי אז ושאלתי את קרעי: אתה רציני?

יועז הנדל: זאת הפרספקטיבה ההיסטורית שלך?

יועז הנדל: והוא אמר: כן, אתה תראה.

יועז הנדל: עברו יומיים, ואף אחד לא זוכר את היום הזה.

שלמה קרעי: אני לא הייתי בנאומים שלך כי אין לי כוח לשמוע דברי הבל.

יועז הנדל: ולכן אני מציע, חבר הכנסת קרעי, במקום להכריז על ימים לאומיים שמחזיקים שעתיים ולדבר על גימטריות, שאני מודה שמאוד מרשימה אותי היכולת הגימטרית שלך, בוא תחשוב איך אתה רוצה להועיל למדינת ישראל – תן רעיון, חוק, הצעה שאותה אפשר להעביר במושב הכנסת, ובוא נסכים עליה - - -

שלמה קרעי: ביום רביעי - - -

יועז הנדל: בוא נסכים עליה ביחד.

יועז הנדל: הרי את הכנסת לא תצליח לפזר, גם אם תגיש עכשיו שלוש פעמים הצעות חוק, זה לא יעבוד.

יועז הנדל: ואתה כבר שנה מבטיח שעוד רגע זה נגמר.

שלמה קרעי: לא נכון, אני אמרתי שזה ייקח שנה.

יועז הנדל: ועוד רגע זה מסתיים, ובגימטרייה זה היה אמור להסתיים כבר לפני תשעה חודשים ועם עשרות פסוקים, וזה לא עובד.

יועז הנדל: אז בוא תחשוב במה אתה יכול להועיל, זה יכול להיות מצוין.

יועז הנדל: וכאן אני רוצה לספר לכם על כמה תהליכים חשובים שהתרחשו בשנה האחרונה, שאני חושב שהם לטובת הציבור, ואני בטוח שחבר הכנסת קרעי מרוצה מהם.

יועז הנדל: קח לדוגמה את נושא הדואר, חברה ממשלתית ותיקה, שהגיעה למיליארד שקל גירעון.

יועז הנדל: איך היא הגיעה למיליארד שקל גירעון?

יועז הנדל: כי יש בה הרבה מאוד עובדים מיותרים, חברה שבנויה כמו שכבות גיאולוגיות של עובדים.

יועז הנדל: אם הולכים אחורה, מגלים שם את מפא"י ואת קדימה ואת מפלגת העבודה וליכוד ליכוד ליכוד, ואז פתאום אתה מגיע למציאות של מיליארד שקל גירעון והרבה מאוד עובדים שעושים עבודה כפולה.

יועז הנדל: עובדים טובים, רציניים, אבל עובדים כפול ויש חוסר יעילות בדואר ומיליארד שקל גירעון.

יועז הנדל: ואני שואל את עצמי, למה לא עשו עם זה כלום כל כך הרבה שנים?

יועז הנדל: הרי הייתה פה ממשלה שדיברה על שוק חופשי, והיא כמובן לא בעד ועדי עובדים אלא בעד תחרות – איך לא עשו כלום?

יועז הנדל: ואני מגלה על שולחני דוח, ואני שואל: מה עשו עם הדוח הזה השרים הקודמים מהליכוד?

יועז הנדל: ומתברר שאפילו לא קראו אותו, פחדו שהמילים ינשכו מישהו.

יועז הנדל: בחיים לא שמעתי על שרים שמפחדים ממילים ומדוחות.

יועז הנדל: ואני קורא את הדוח, ומתברר שאפשר וצריך להכניס תחרות ולהפריט את הדואר.

יועז הנדל: מה, באמת היה צריך שר שלא מגיע מהליכוד כדי להגיע למסקנה שהחברה הזאת צריכה הפרטה כי אחרת היא מגיעה לפשיטת רגל?

יועז הנדל: זה הימין הכלכלי?

יועז הנדל: זה הסיפור?

יועז הנדל: קחו את נושא הסיבים.

יועז הנדל: לפני שנתיים וקצת מדינת ישראל הייתה מחוברת עם 2% בלבד לסיבים אופטיים, לאינטרנט מהיר.

יועז הנדל: מה עושה אינטרנט מהיר לך, חבר הכנסת אקוניס?

יועז הנדל: מה עושה אינטרנט מהיר?

יועז הנדל: הוא מצמיח את שוק התעסוקה ב-3%, את התל"ג ב-1.1%, ולפני 12 שנה עמד ראש הממשלה דאז נתניהו בקריית שמונה ודיבר על הטרקטור הסובייטי ועל המכונית המהירה ולמה צריך סיבים אופטיים.

יועז הנדל: תוך שבועות ספורים יהיה אינטרנט מהיר בקריית שמונה, הוא אמר אז.

יועז הנדל: עברו 12 שנה עד שהגעתי כדי לחנוך סיבים אופטיים.

יועז הנדל: ומסתכלים על יהודה ושומרון – למה אי-אפשר היה לחבר את יהודה ושומרון לסיבים אופטיים?

יועז הנדל: לאינטרנט מהיר?

יועז הנדל: איפה מגיני ההתיישבות הגדולים?

יועז הנדל: דיברו כל כך הרבה, מה הם עשו?

יועז הנדל: והינה, הפלא ופלא, בשנה האחרונה יהודה ושומרון מתחברת לאינטרנט מהיר.

יועז הנדל: זה מתחבר בסוף למבחן התוצאה – הבעיות הן עליי והתוצאות הן עליי.

יועז הנדל: קריית ארבע מתחברת לסיבים אופטיים.

יועז הנדל: ואני שואל את עצמי, מה קרה?

יועז הנדל: איפה היו אנשי הליכוד כל התקופה הזאת?

יועז הנדל: למה זה לא קרה?

יועז הנדל: ואתם יודעים איפה הם היו?

יועז הנדל: הם לא רצו לקבל החלטות, לא על סיבים אופטיים ולא על הדואר.

יועז הנדל: קחו את הנושא של קליטה וכיסוי.

יועז הנדל: מדינת ישראל עברה רפורמה חשובה שהורידה את המחירים על הסלולר, ואכן המחירים הם הכי נמוכים בעולם, אבל החברות הפסיקו להשקיע בתשתיות, ומקומות רבים היו בלי קליטה וכיסוי.

יועז הנדל: גם ערים חרדיות.

יועז הנדל: והינה כאשר מחליטים לשפר את הקליטה והכיסוי, אפשר לעשות את זה.

יועז הנדל: אפשר לקדם קליטה וכיסוי, ואנחנו מקדמים מ-75% של קליטה וכיסוי ל-95% קליטה וכיסוי עד פברואר 2023, שירות פשוט לציבור.

יועז הנדל: מה זה השירות הזה?

יועז הנדל: האם צריך בשביל זה ממשלת ליכוד-חרדים?

יועז הנדל: האם זה שירות רק למי שלא מצביע למפלגות ליכוד והחרדים?

יועז הנדל: לא, זאת פשוט תפיסה ממלכתית – לראות את הציבור, מה שהציבור צריך וזקוק לו.

יועז הנדל: ואתם יודעים למה הציבור זקוק וצריך עכשיו?

יועז הנדל: הוא זקוק ליציבות.

יועז הנדל: אם תשאלו לא את הפעילים הפוליטיים שרוצים לחזור לעסקונה ולמשרות ולשררה – אם תשאלו את הציבור באמת מה הוא רוצה עכשיו, אם הוא רוצה עוד מערכת בחירות ועוד מערכת בחירות ועוד בלגן ועוד שלטים על הגשרים ועוד מריבות ברחובות, הוא יגיד לכם שלא, הוא צריך יציבות.

יועז הנדל: הוא צריך יציבות כדי להילחם בטרור, כי הטרור לא מתחשב באיזו ממשלה קיימת ומה הרכב הממשלה.

יועז הנדל: כשצעיר ערבי מוסט רוצה להרוג יהודי, לא אכפת לו מאיזו מפלגה הוא ולא אכפת לו מה העמדות שלו.

יועז הנדל: הוא רוצה להרוג כי הוא רוצה להרוג יהודי.

יועז הנדל: ומי שמספר סיפורים על מציאות אחרת – משקר.

יועז הנדל: וכן, אני יודע שקל לעוות את המציאות.

יועז הנדל: לפעמים אני פוגש אנשים, פעילי ליכוד פה בכנסת, ואנחנו מדברים על ההתנתקות, והם אומרים לי: מה, את ההתנתקות עשו השמאלנים, ואני פותח סרטון יוטיוב ומראה להם מי הצביע בעד ההתנתקות – אתם יודעים מי הצביע – ואז הם אומרים לי: לא נכון.

יועז הנדל: אני אומר לכם: אבל תראו את הסרט.

אופיר אקוניס: - - -

יועז הנדל: אני לא יודע להתמודד עם שבתאות.

יועז הנדל: עם ישראל - - -

אופיר אקוניס: - - -

יועז הנדל: אני מאוד רוצה שיצביעו.

יועז הנדל: עם ישראל לא יודע להתמודד עם משיחיות ועם שבתאות ועם תופעות של עיוות המציאות, אבל עם ישראל, עם הנצח, לא מפחד מדרך ארוכה.

יועז הנדל: הוא לא מפחד משקרים, הוא לא מפחד מגוזמאות והוא לא מפחד מבדיות.

יועז הנדל: המציאות היא כזאת שמדינת ישראל, כאשר יש לה ממשלה יציבה, היא מצליחה לקדם תהליכים והיא מצליחה לקדם תהליכים לטובת הציבור החרדי.

יועז הנדל: וחבר הכנסת גפני, אני לא רוצה להראות לך את הווטסאפ שלי, כמה חרדים שולחים לי: תודה רבה על הרפורמה.

יועז הנדל: כמה עוצרים אותי ברחוב ואומרים לי: תודה רבה.

יועז הנדל: תעשה את זה, אנחנו לא יכולים להגיד את זה בקול.

יועז הנדל: כמה מהציבור החרדי מחזיקים בטלפון כשר וטלפון להתקשר.

חיים כץ: - - - תגיד לי, אתה עושה צחוק?

יועז הנדל: חברים, אני כל כך נלהב שחזרתי לפגוש אתכם, חיים.

חיים כץ: יועז, אני רואה אותך ריאליסט, בן אדם חושב, יודע מה מחכה.

גלית דיסטל אטבריאן: - - -

יועז הנדל: אני יודע שהתגעגעתם לנאומים שלי, ולכן אני משלים את כל מה שהיה חסר לכם בחודשים האחרונים.

יועז הנדל: לאור בקשת הקואליציה, אני משלים את כל מה שהיה חסר לכם בתקופה האחרונה.

גלית דיסטל אטבריאן: תעשה את נאום החמוצים, יועז.

יועז הנדל: אנסה.

יועז הנדל: אנסה.

גלית דיסטל אטבריאן: - - -

יועז הנדל: אנסה.

חיים כץ: - - -

יועז הנדל: וכשאני מסתכל על הצורך של עם ישראל, מה עם ישראל רוצה יותר מכל דבר אחר – גם אם ברשתות החברתיות זה נשמע אחרת – מה עם ישראל רוצה יותר מכל דבר אחר?

יועז הנדל: הוא רוצה אחדות.

יועז הנדל: הוא רוצה שנצליח לחיות אחד עם השני.

יועז הנדל: כל כך הרבה פעמים אני שומע אזרחים ישראלים שבאים להגיד לי: אנחנו מתביישים במה שקורה בכנסת.

יועז הנדל: אנחנו רואים את הצעקות ואת הצרחות ואת הקללות, ואנחנו מרגישים שכך אנחנו לא מחנכים את ילדינו.

יועז הנדל: אנחנו לא רוצים שכך זה ייראה.

יועז הנדל: את האחדות הזאת אפשר להשיג מתוך ויכוח, מתוך פולמוס יהודי שמכבד אחד את השני, ואת העמדות אחד של השני.

יועז הנדל: מתנגד להם, אבל מכבד.

יועז הנדל: לא צריך להמציא ולא צריך לשקר ולא צריך לעוות עמדות.

יועז הנדל: בסך הכול צריך להתווכח.

יועז הנדל: ואני מניח שבוויכוח הזה, פתאום, תתגלה האמת – המרה או המתוקה.

יועז הנדל: פתאום יתברר שכל מה שאנחנו רבים עליו פה בבית הזה, זה על רצון של קבוצה אחת לחזור לעמדות השררה ועל הרצון שלנו לממשלה יציבה.

יועז הנדל: תתפלאו עד כמה הוויכוח הוא שטוח בפוליטיקה.

יועז הנדל: אני מסתכל על המשימות הגדולות של המדינה הזאת, של האומה הזאת.

יועז הנדל: נכנסנו עכשיו לשנת 75 להקמת הנס הגדול שנקרא מדינת ישראל.

יועז הנדל: נס דתי או נס חילוני.

יועז הנדל: המשימות המשותפות שלנו הן לוודא שאנחנו רוצים את העשור השמיני.

יועז הנדל: מקיימים פה מדינה פורחת, משגשגת, בטוחה וצודקת, עם ויכוח בריא בתוך הפרלמנט, בתוך כנסת ישראל.

יועז הנדל: אפשר לנהל את הוויכוח הזה.

יועז הנדל: אפשר לנהל אותו בלי הכפשות אחד של השני.

יועז הנדל: אפשר לנהל אותו מתוך דיוני עומק.

יועז הנדל: אפשר וצריך לשאול את עצמנו איך אנחנו מחזקים את הרוח הציונית בתוך מדינת ישראל?

יועז הנדל: האם הציבור הישראלי יודע ש-54% מתלמידי כיתות א' אינם לומדים היום בחינוך ציוני?

יועז הנדל: יש לנו משימה לאומית: לשנות את זה.

יועז הנדל: האם הציבור הישראלי יודע שרק 50% מהישראלים מתגייסים לשירות צבאי ורק 43% מסיימים שירות צבאי מלא?

יועז הנדל: יש לנו משימה לאומית: לשנות את זה.

יועז הנדל: האם הציבור הישראלי חי בנוחות עם כך שאנחנו מקיימים מדיניות של אוטונומיות בתוך מדינה ריבונית כבר שנים ארוכות?

יועז הנדל: מתעלמים מהאוטונומיה של ערביי ישראל בנגב ובגליל; מתעלמים מחוסר המשילות שנים ארוכות; רואים את שומר החומות וחושבים שזה גשם.

יועז הנדל: האם הציבור הישראלי יודע שככל שעובר הזמן ומשקיעים פחות במגזר החרדי, כך יש תופעה של נוער שוליים, שנמלט ואיש לא עוזר לו?

יועז הנדל: כך יש תופעה של קושי להיכנס לשוק העבודה?

יועז הנדל: גם בזה צריך לטפל.

יועז הנדל: האם הציבור הישראלי מבין ויודע שדיוני עומק כאלה אנחנו לא מצליחים לקיים בכנסת?

יועז הנדל: כי אנחנו צועקים אחד על השני, בין אם זה הגימטריות של חבר הכנסת קרעי, ובין אם זה מלמולים של אחרים.

יועז הנדל: מגיע לציבור היהודי, לציבור הערבי שגר במדינת ישראל, למגזר החרדי, למגזר הדרוזי – מגיעים להם דיוני עומק.

יועז הנדל: מגיע לדור המייסדים שחלם על מדינה יהודית ריבונית, מגיע להם שבפרלמנט הישראלי, ראשית צמיחת גאולתנו יקיימו שיח משמעותי על עתידה של המדינה; על איך מדינת ישראל צריכה להיראות ב-2048.

יועז הנדל: איך המגזרים השונים שותפים ביחד לחובות ולזכויות, ואין צעיר ישראלי שמרגיש שהוא מחוץ למעגל, שאין לו חובה לקיים את חובותיו למדינה.

יועז הנדל: ובאותה נשימה, זכויות – זכויות וחובות שווים לכולם, לא כי מדינת ישראל צריכה, לא כי אנחנו זקוקים לזה, אלא מכיוון שכך מייצרים זהות כאזרח.

יועז הנדל: וכאשר צעיר חרדי ילך לזק"א או לאיחוד הצלה – ארגונים נהדרים – ויהיה במסלול שירות לאומי, במקביל לצעיר חרדי שהתגייס, במקביל לצעיר חילוני או דתי לאומי שהתגייס, במקביל לצעיר ערבי שילך לשירות לאומי, השותפות תהיה טובה יותר והגורמים הקיצוניים יתמתנו.

יועז הנדל: אנחנו לא יכולים לאפשר לעצמנו במדינת ישראל לתת צ'ופרים לקולות הקיצוניים.

יועז הנדל: אנחנו לא יכולים לעודד אותם.

יועז הנדל: קחו לדוגמה את מה שקרה בנגב ב-30 השנים האחרונות.

יועז הנדל: אספר לכם על זה בנאום הבא.

יועז הנדל: בנאום הבא, אני מבטיח לספר לכם על מה שקרה בנגב ב-30 השנים האחרונות.

יועז הנדל: בשבילך, מאי גולן, נספר את זה.

יועז הנדל: אני מודה לכם על שהקשבתם בהאזנה רצופה.

יועז הנדל: היה לי עוד הרבה דברים לומר, אבל תם הזמן.

יועז הנדל: אני מאחל לכולנו, מושב קיץ פורה ועמוק עם שיח רציני ומשמעותי.

יועז הנדל: תודה.

מיקי לוי: תודה רבה.

מיקי לוי: אני מבקש מחברי הכנסת לתפוס את מקומם.

מיקי לוי: בבקשה, חברי הכנסת, נא לתפוס מקום.

מיקי לוי: על פי בקשת האופוזיציה – אני מבקש שקט באולם.

מיקי לוי: אנחנו ניגשים להצבעה, אפשר להכניס את חברת הכנסת סטרוק ואת חבר הכנסת אמסלם.

מיקי לוי: נכנס.

מיקי לוי: אנחנו ניגשים להצבעה שמית על פי – לא רוצים?

יואב קיש: לא, אנחנו לא רוצים שמית.

יואב קיש: סימנתי לך לא, אמרת לי בסדר, חשבתי שהבנת.

יואב קיש: אנחנו לא רוצים שמית.

מיקי לוי: לא, חשבתי שאתה רוצה שמית.

מיקי לוי: ובכן, חבר הכנסת טופורובסקי, האופוזיציה משכה את בקשתה.

בועז טופורובסקי: הקואליציה רוצה.

מיקי לוי: הקואליציה רוצה.

מיקי לוי: הבנתי.

מיקי לוי: ובכן, על פי בקשת הקואליציה, אנחנו ניגשים להצבעה.

מיקי לוי: הצבעה שמית.

מיקי לוי: חבר הכנסת טופורובסקי, בבקשה.

מיקי לוי: מזכיר הכנסת, בבקשה לקרוא את שמות חברי הכנסת.

דן מרזוק: (קורא בשמות חברי הכנסת) משה אבוטבול – בעד סמי אבו שחאדה – נגד אלי אבידר – נגד יולי יואל אדלשטיין – בעד אמיר אוחנה – בעד ניר אורבך – נגד ינון אזולאי – בעד ישראל אייכלר – בעד דוד אמסלם – בעד אופיר אקוניס – בעד משה ארבל – בעד יעקב אשר – בעד זאב בנימין בגין – נגד אוריאל בוסו – בעד ענבר בזק – נגד חיים ביטון – בעד מיכאל מרדכי ביטון – אינו נוכח דוד ביטן – בעד ולדימיר בליאק – נגד מירב בן ארי – נגד רם בן ברק – נגד איתמר בן גביר – בעד יואב בן צור – בעד נפתלי בנט – אינו נוכח אלינה ברדץ' יאלוב – נגד קרן ברק – בעד ניר ברקת – בעד יאיר גולן – נגד מאי גולן – בעד איתן גינזבורג – אינו נוכח יואב גלנט – בעד גילה גמליאל – בעד מאזן גנאים – אינו נוכח בנימין גנץ – אינו נוכח משה גפני – בעד סימון דוידסון – נגד אבי דיכטר – בעד גלית דיסטל אטבריאן – בעד צבי האוזר – נגד צחי הנגבי – בעד שרן מרים השכל – נגד מיכל וולדיגר – בעד רות וסרמן לנדה – נגד מכלוף מיקי זוהר – בעד אימאן ח'טיב יאסין – אינה נוכחת ווליד טאהא – אינו נוכח בועז טופורובסקי – נגד משה טור פז – נגד אחמד טיבי – נגד יוסף טייב – בעד אלון טל – נגד דסטה גדי יברקן – בעד מאיר יצחק הלוי – נגד אלי כהן – בעד מאיר כהן – נגד יום טוב חי כלפון – נגד עופר כסיף – נגד אופיר כץ – בעד חיים כץ – בעד ישראל כץ – בעד רון כץ – נגד יוראי להב הרצנו – נגד מיקי לוי – נגד אורלי לוי אבקסיס – בעד יריב לוין – בעד נעמה לזימי – נגד יעקב ליצמן – בעד גבי לסקי – נגד יאיר לפיד – נגד לימור מגן תלם – נגד אמילי חיה מואטי – נגד פטין מולא – בעד טטיאנה מזרסקי – נגד מרב מיכאלי – נגד יוליה מלינובסקי – נגד מיכאל מלכיאלי – בעד אבי מעוז – בעד אורי מקלב – בעד אבתיס

דן מרזוק: אם מראענה – נגד יעקב מרגי – בעד מופיד מרעי – נגד בנימין נתניהו – בעד יואב סגלוביץ' – נגד יבגני סובה – נגד אופיר סופר – בעד אורית מלכה סטרוק – בעד עידית סילמן – אינה נוכחת עלי סלאלחה – נגד בצלאל סמוטריץ' – בעד אוסאמה סעדי – אינו נוכח מנסור עבאס – אינו נוכח איימן עודה – נגד חוה אתי עטייה – בעד יצחק פינדרוס – בעד שירלי פינטו קדוש – נגד מאיר פרוש – בעד יסמין פרידמן – נגד אביר קארה – נגד אלכס קושניר – נגד יואב קיש – בעד גלעד קריב – נגד שלמה קרעי – בעד מירי מרים רגב – בעד מיכל רוזין – נגד שמחה רוטמן – בעד יעל רון בן משה – נגד מוסי רז – נגד אפרת רייטן מרום – נגד ג'ידא רינאוי זועבי – נגד יפעת שאשא ביטון – נגד אלון שוסטר – נגד יובל שטייניץ – בעד קטי קטרין שטרית – בעד אלעזר שטרן – נגד יוסף שיין – נגד עמיחי שיקלי – אינו נוכח מיכל שיר סגמן – נגד רם שפע – נגד נירה שפק – נגד עאידה תומא סלימאן – נגד

מיקי לוי: בבקשה לקרוא פעם נוספת בשמות חברי הכנסת.

דן מרזוק: (קורא בשמות חברי הכנסת) מיכאל מרדכי ביטון – נגד נפתלי בנט – נגד איתן גינזבורג – נגד מאזן גנאים – אינו נוכח בנימין גנץ – נגד אימאן ח'טיב יאסין – אינה נוכחת ווליד טאהא – אינו נוכח עידית סילמן – אינה נוכחת אוסאמה סעדי – אינו נוכח מנסור עבאס – אינו נוכח עמיחי שיקלי – אינו נוכח

מיקי לוי: האם יש מי מחברי הכנסת שנמצא במליאה ומזכיר הכנסת לא קרא בשמו?

מיקי לוי: אין אחד כזה.

מיקי לוי: ובכן הסתיימה ההצבעה.

מיקי לוי: בבקשה לספור.

מיקי לוי: להלן התוצאות: בעד – 52, נגד – 61.

מיקי לוי: לפיכך, הצעת האי-אמון מטעם סיעת הליכוד לא עברה.

קריאות: - - -

מיקי לוי: אני מבקש שקט.

מיקי לוי: שקט במליאה.

מיקי לוי: אנו ניגשים להצבעה על הצעת האי-אמון השנייה, מטעם סיעת ש"ס.

מיקי לוי: מזכיר הכנסת, בבקשה לקרוא בשמות חברי הכנסת.

קריאות: - - -

מיקי לוי: בבקשה לא להפריע בהצבעה.

מיקי לוי: בבקשה לקרוא בשמות חברי הכנסת.

דן מרזוק: (קורא בשמות חברי הכנסת) משה אבוטבול – בעד סמי אבו שחאדה – אינו נוכח אלי אבידר – נגד יולי יואל אדלשטיין – בעד אמיר אוחנה – בעד ניר אורבך – נגד ינון אזולאי – בעד ישראל אייכלר – בעד דוד אמסלם – בעד אופיר אקוניס – בעד משה ארבל – בעד יעקב אשר – בעד זאב בנימין בגין – אינו נוכח אוריאל בוסו – בעד ענבר בזק – נגד חיים ביטון – בעד מיכאל מרדכי ביטון – נגד דוד ביטן – בעד ולדימיר בליאק – נגד מירב בן ארי – אינה נוכחת רם בן ברק – אינו נוכח איתמר בן גביר – בעד יואב בן צור – בעד נפתלי בנט – נגד אלינה ברדץ' יאלוב – נגד קרן ברק – בעד ניר ברקת – בעד יאיר גולן – נגד מאי גולן – בעד איתן גינזבורג – נגד יואב גלנט – בעד גילה גמליאל – בעד מאזן גנאים – אינו נוכח בנימין גנץ – נגד משה גפני – בעד סימון דוידסון – נגד אבי דיכטר – בעד גלית דיסטל אטבריאן – בעד צבי האוזר – אינו נוכח צחי הנגבי – בעד שרן מרים השכל – נגד מיכל וולדיגר – בעד רות וסרמן לנדה – נגד מכלוף מיקי זוהר – אינו נוכח אימאן ח'טיב יאסין – אינה נוכחת ווליד טאהא – אינו נוכח בועז טופורובסקי – נגד משה טור פז – נגד אחמד טיבי – אינו נוכח יוסף טייב – בעד אלון טל – נגד דסטה גדי יברקן – בעד מאיר יצחק הלוי – נגד אלי כהן – בעד מאיר כהן – נגד יום טוב חי כלפון – נגד עופר כסיף – אינו נוכח אופיר כץ – בעד חיים כץ – בעד ישראל כץ – בעד רון כץ – נגד יוראי להב הרצנו – נגד מיקי לוי – נגד אורלי לוי אבקסיס – אינה נוכחת יריב לוין – בעד נעמה לזימי – נגד יעקב ליצמן – בעד גבי לסקי – נגד יאיר לפיד – נגד לימור מגן תלם – נגד אמילי חיה מואטי – נגד פטין מולא – בעד טטיאנה מזרסקי – נגד מרב מיכאלי – נגד יוליה מלינובסקי – נגד מיכאל מלכיאלי – בעד אבי מעוז – בעד אורי מקלב – בעד אבתיס

דן מרזוק: אם מראענה – נגד יעקב מרגי – בעד מופיד מרעי – נגד בנימין נתניהו – בעד יואב סגלוביץ' – נגד יבגני סובה – נגד אופיר סופר – בעד אורית מלכה סטרוק – בעד

מיקי לוי: עצור שנייה, עצור.

מיקי לוי: עצור.

מיקי לוי: צא בבקשה החוצה.

מיקי לוי: צא בבקשה החוצה.

מיקי לוי: אתה לא חבר כנסת ואתה לא יכול להגיד "בעד" במקום חבר כנסת.

מיקי לוי: צא בבקשה החוצה.

יואב קיש: למה, אצלכם לא עושים את זה?

מיקי לוי: צא החוצה, ועד סוף היום אל תיכנס.

מיקי לוי: חבר הכנסת סופר, בבקשה להגיד מה אתה מצביע.

אופיר סופר: בעד.

דן מרזוק: (קורא בשמות חברי הכנסת) אופיר סופר – בעד

דוד אמסלם: למה, אצלכם - - -

יואב קיש: - - - כל מנהלי הסיעות שלכם עושים את זה.

מיקי לוי: חבר הכנסת אמסלם, שמעתי אותך היום מספיק.

יואב קיש: זה מנהל הסיעה שלהם.

מיקי לוי: חבר הכנסת קיש.

מיקי לוי: חבר הכנסת קיש.

דוד אמסלם: - - - אתה לא מתבייש?

מיקי לוי: חבר הכנסת אמסלם, קריאה ראשונה.

דוד אמסלם: אין בעיה.

דוד אמסלם: אני יודע.

דוד אמסלם: יש לך פה עוד חודש להוציא אותי, עד שנתחיל להוציא אותך.

מיקי לוי: חבר הכנסת אמסלם, קריאה שנייה.

מיקי לוי: תירגע, בבקשה.

דוד אמסלם: אל תגיד לי תירגע.

מיקי לוי: תצא בבקשה החוצה.

מיקי לוי: קדימה.

מיקי לוי: אי-אפשר לסבול את זה יותר.

דוד אמסלם: כל הכבוד.

דוד אמסלם: תספור את השריקות האחרונות שלך.

דוד אמסלם: (חבר הכנסת דוד אמסלם יוצא מאולם המליאה.

דוד אמסלם: )

מיקי לוי: בבקשה, החוצה.

קריאות: - - -

מיקי לוי: שב, שב.

מיקי לוי: לא, הוא לא אומר במקום חבר הכנסת "בעד".

מיקי לוי: שב.

מיקי לוי: בבקשה להמשיך.

קטי קטרין שטרית: מיקי, מיקי.

קטי קטרין שטרית: הם עושים את זה שם.

קטי קטרין שטרית: הם עושים את זה שם.

קטי קטרין שטרית: מיקי, זה לא בסדר.

קטי קטרין שטרית: הם עושים את זה שם.

מיקי לוי: חברת הכנסת שטרית חברת הכנסת שטרית, הוא אמר במקום חבר הכנסת "בעד".

מיקי לוי: הוא לא חבר כנסת.

מיקי לוי: תודה.

מיקי לוי: נא להמשיך.

קריאות: - - -

קטי קטרין שטרית: מהיום והלאה אנחנו נצלם אותם.

קטי קטרין שטרית: הם לא מפסיקים - - -

מיקי לוי: חברת הכנסת שטרית, מספיק.

קטי קטרין שטרית: זה לא בסדר.

מיקי לוי: מספיק.

מיקי לוי: הבנתי אותך.

קטי קטרין שטרית: הם לא מפסיקים להגיד את זה.

מיקי לוי: חברת הכנסת שטרית, קריאה ראשונה.

קריאות: - - -

קטי קטרין שטרית: איזה עריצות.

קטי קטרין שטרית: מספיק עם העריצות.

דן מרזוק: (קורא בשמות חברי הכנסת) אורית מלכה סטרוק – בעד עידית סילמן – אינה נוכחת עלי סלאלחה – נגד בצלאל סמוטריץ' – בעד אוסאמה סעדי – אינו נוכח מנסור עבאס – אינו נוכח איימן עודה – אינו נוכח חוה אתי עטייה – בעד יצחק פינדרוס – בעד שירלי פינטו קדוש – נגד מאיר פרוש – בעד יסמין פרידמן – נגד אביר קארה – נגד אלכס קושניר – נגד יואב קיש – בעד גלעד קריב – נגד שלמה קרעי – בעד מירי מרים רגב – בעד מיכל רוזין – נגד שמחה רוטמן – בעד יעל רון בן משה – נגד מוסי רז – נגד אפרת רייטן מרום – נגד ג'ידא רינאוי זועבי – נגד יפעת שאשא ביטון – נגד אלון שוסטר – נגד יובל שטייניץ – בעד קטי קטרין שטרית – בעד אלעזר שטרן – נגד יוסף שיין – נגד עמיחי שיקלי – אינו נוכח מיכל שיר סגמן – נגד רם שפע – נגד נירה שפק – נגד עאידה תומא סלימאן – אינה נוכחת

מיקי לוי: בבקשה, פעם נוספת.

דן מרזוק: (קורא בשמות חברי הכנסת) סמי אבו שחאדה – אינו נוכח זאב בנימין בגין – נגד מירב בן ארי – נגד רם בן ברק – נגד מאזן גנאים – אינו נוכח צבי האוזר – נגד מכלוף מיקי זוהר – בעד אימאן ח'טיב יאסין – אינה נוכחת ווליד טאהא – אינו נוכח אחמד טיבי – אינו נוכח עופר כסיף – אינו משתתף בהצבעה אורלי לוי אבקסיס – בעד עידית סילמן – אינה נוכחת אוסאמה סעדי – אינו נוכח מנסור עבאס – אינו נוכח איימן עודה – אינו נוכח עמיחי שיקלי – אינו נוכח עאידה תומא סלימאן – אינה נוכחת

מיקי לוי: האם יש מי מחברי הכנסת שנמצא במליאה ומזכיר הכנסת לא קרא בשמו?

מיקי לוי: אין אחד כזה.

מיקי לוי: הסתיימה ההצבעה.

מיקי לוי: בבקשה לספור.

מיקי לוי: להלן תוצאות ההצבעה: בהצעת האי-אמון של סיעת ש"ס 52 בעד, 56 נגד.

מיקי לוי: לפיכך, הצעת האי-אמון לא עברה.

מיקי לוי: הודעה מטעם יושב-ראש ועדת הכנסת חבר הכנסת גינזבורג, בבקשה.

): תודה רבה, אדוני היושב-ראש.

): כנסת נכבדה, חבריי חברי הכנסת - - -

שלמה קרעי: מיקי, היושב-ראש, אני ביקשתי הודעה אישית.

שלמה קרעי: לא מגיע לי?

מיקי לוי: לא.

שלמה קרעי: לא?

שלמה קרעי: הוא דיבר אליי כל הנאום שלו ולא מגיעה לי הודעה אישית?

מיקי לוי: אתה צריך לדייק.

מיקי לוי: מכיוון שאתה רוצה בעקבות מה שהוא אמר להגיב, אתה אומר "הודעה אישית" – זה לא בדיוק מתיישב.

מיקי לוי: כתבת אחרי השר הנדל.

מיקי לוי: אני מציע שתהיה יותר מדויק.

מיקי לוי: בבקשה, חבר הכנסת גינזבורג.

אורלי לוי אבקסיס: קוראים לזה הודעה אישית בתקנון.

אורלי לוי אבקסיס: לפרוצדורה קוראים הודעה אישית.

): תודה רבה.

): בפתח הדברים הייתי רוצה לברך את חברי הכנסת בכנס טוב ומוצלח לכולנו, ולבית הזה, ולדמוקרטיה הישראלית, ולכל אזרחי ישראל.

): וגם לברך את מזכיר הכנסת בתפקידו החדש.

): אדוני היושב-ראש, חבריי חברי הכנסת, בהתאם לחוק הכללת אמצעי זיהוי ביומטריים ונתוני זיהוי ביומטריים במסמכי זיהוי ובמאגרי מידע, החליטה ועדת הכנסת להקים ועדה משותפת של ועדת החוקה, חוק ומשפט, ועדת הפנים והגנת הסביבה וועדת המדע והטכנולוגיה, לשם פיקוח על חלקים שונים של יישום החוק ואישור של תקנות וצווים לפיו.

): הוועדה המשותפת תהיה בת תשעה חברים, שלושה חברים מכל ועדה, לפי ההרכב הבא: מטעם ועדת החוקה, חוק ומשפט יכהנו חברי הכנסת גלעד קריב, אשר יכהן כיושב-ראש הוועדה, וחברי הכנסת אורי מקלב ואוסאמה סעדי; מטעם ועדת הפנים והגנת הסביבה יכהנו חברי הכנסת לימור מגן תלם, מוסי רז ונציג סיעת הציונות הדתית; ומטעם ועדת המדע והטכנולוגיה יכהנו חברי הכנסת: טטיאנה מזרסקי, יוסי שיין ונציג סיעת הליכוד.

): עוד ברצוני להודיע, כי בהתאם לסעיף 10(א)(5)(ג) לחוק שירות הקבע בצבא הגנה לישראל (גמלאות), החליטה ועדת הכנסת להקים ועדה משותפת של ועדת החוץ והביטחון וועדת העבודה והרווחה שתעסוק בגיל המזכה נגדים בקצבת פרישה.

): הוועדה המשותפת תהיה בת עשרה חברים, חמישה מכל ועדה, לפי ההרכב הבא: מטעם ועדת החוץ והביטחון יכהנו חברי הכנסת רם בן ברק, אשר יכהן כיושב-ראש הוועדה, נירה שפק, איתן גינזבורג, מאיר פרוש, ונציג סיעת הליכוד; מטעם ועדת העבודה והרווחה יכהנו חברי הכנסת אפרת רייטן מרום, אלינה ברדץ' יאלוב, יצחק פינדרוס, מיכל רוזין ונציג סיעת ש"ס.

): עוד ברצוני להודיע כי ועדת הכנסת החליטה בישיבתה היום כי ועדת החוקה, חוק ומשפט תדון בהצעת חוק-יסוד: זכויות בהליך פלילי, שמספרה 1523.

): תודה רבה, אדוני היושב-ראש.

מיקי לוי: תודה רבה לחבר הכנסת גינזבורג.

מיקי לוי: אם תוכל בבקשה להחליף אותי, אני אודה לך.

מיקי לוי: הודעה למזכיר הכנסת, בבקשה.

דן מרזוק: ברשות יושב-ראש הכנסת, אני מתכבד להודיעכם, כי הונחו היום על שולחן הכנסת – לקריאה שנייה ולקריאה שלישית: הצעת חוק הגדלת נקודות זיכוי להורים במס הכנסה והגדלת מענק עבודה (הוראת שעה), התשפ"ב–2022, שהחזירה ועדת הכספים; הצעת חוק קליטת חיילים משוחררים (תיקון מס' 24), התשפ"ב–2022, שהחזירה ועדת החוץ והביטחון.

דן מרזוק: עוד הונחו על שולחן הכנסת החלטת ועדת הכספים לגבי צו תעריף המכס והפטורים ומס קנייה על טובין (הוראת שעה מס' 13), התשפ"ב–2022; לקריאה ראשונה, מטעם הממשלה: הצעת חוק שירותי הדת היהודיים (תיקון מס' 26) (הגבלת כהונת ממונה), התשפ"ב–2022; הצעת חוק הגנת הצרכן (תיקון מס' 61) (תיקון), התשפ"ב–2022; הצעת חוק התכנון והבנייה (תיקון מס' 139) (חלוקה למחוזות), התשפ"ב–2022; הצעת חוק בתי הדין הדתיים הדרוזיים (תיקון מס' 22), התשפ"ב–2022; הצעת חוק בתי המשפט (תיקון מס' 102) (הסדר גישור בין-לאומי), התשפ"ב–2022; הצעת חוק רשות התעופה האזרחית (תיקון מס' 3) (אישור בדבר כשירות אווירית לכלי טייס של צבא זר), התשפ"ב–2022; הצעת חוק לייעול האכיפה והפיקוח העירוניים ברשויות המקומיות (הוראת שעה) (תיקון מס' 8); הצעת חוק להסדרת הצבה של כוורות וייצור דבש, התשפ"ב–2022; הצעת חוק מענק סיוע לעסקים בשל ההשפעה הכלכלית של התפשטות זן אומיקרון של נגיף הקורונה החדש (הוראת שעה), התשפ"ב–2022.

דן מרזוק: עד כאן.

איתן גינזבורג: תודה רבה למזכיר הכנסת.

איתן גינזבורג: [רשומות (הצעות חוק, חוב' 1538).

איתן גינזבורג: ]

איתן גינזבורג: חבריי חברי הכנסת, אנחנו עוברים לנושא הבא על סדר-היום: הצעת חוק מענק סיוע לעסקים בשל ההשפעה הכלכלית של התפשטות זן האומיקרון של נגיף הקורונה החדש (הוראת שעה), התשפ"ב–2022, שמספרה 1538, בקריאה הראשונה.

איתן גינזבורג: יציג את הצעת החוק השר במשרד האוצר חבר הכנסת חמד עמאר, השר חמד עמאר.

איתן גינזבורג: בבקשה, אדוני.

חמד עמאר: אדוני היושב-ראש, חבריי חברי הכנסת, אני מביא את הצעת חוק מענק וסיוע לעסקים בשל התפשטות נגיף זן האומיקרון והפגיעה הכלכלית בעסקים.

חמד עמאר: אבל לפני שאני מביא את הצעת החוק, בשבוע שעבר הייתה הצעה לסדר בנושא, ואני אמרתי שכבר בשבוע הראשון של המושב נביא את זה.

חמד עמאר: ואנחנו היום יום שני מביאים את זה.

חמד עמאר: אני מקווה שנספיק עד יום רביעי.

חמד עמאר: ואם לא, עד יום שני הבא נביא את זה לקריאה שנייה ושלישית.

חמד עמאר: ואני מקווה שגם קואליציה כאופוזיציה תצביע בעד הצעת החוק החשובה הזאת.

חמד עמאר: ואני רוצה לתת כמה נתונים, אדוני היושב-ראש, אולי אתה יודע, אתה לא מכיר, מכיר את הנתונים האלה, טרום-קורונה.

איתן גינזבורג: אדוני היושב-ראש.

איתן גינזבורג: אדוני היושב-ראש, אתה מפריע לשר.

איתן גינזבורג: מפריע לשר.

איתן גינזבורג: וכשאתה יחד עם חברת הכנסת שטרית, זה כבר אירוע.

איתן גינזבורג: לשניכם יש קול חזק ומשמעותי.

חמד עמאר: אדוני היושב-ראש, אני אגיד כמה נתונים - - -

קטי קטרין שטרית: אנחנו ישראל השנייה, אנחנו ישראל השנייה.

איתן גינזבורג: כולכם וכולנו ישראל.

חמד עמאר: אווירה טובה.

איתן גינזבורג: כולנו ישראל.

חמד עמאר: לפני שאציג את הצעת החוק, אתן כמה נתונים, שחלק מחברי הכנסת לא מכירים.

חמד עמאר: אולי מכירים.

חמד עמאר: טרום-קורונה, 2019, נפתחו בישראל 27,000 עסקים בחודשים ינואר פברואר באותה שנה.

חמד עמאר: טרום קורונה.

חמד עמאר: בשנת 2022, בינואר-פברואר, נפתחו 38,000 עסקים – עלייה של יותר מ-33% בפתיחת עסקים.

חמד עמאר: נסגרו יותר עסקים בינואר-פברואר 2019 מאשר בינואר-פברואר 2022.

חמד עמאר: ועוד נתון אחד שאני רוצה להגיד לכם: ארבעת החודשים האחרונים: ינואר, פברואר, מרץ, אפריל – זאת פעם ראשונה מאז קום המדינה, שההכנסות של המדינה יותר מההוצאות.

חמד עמאר: ההכנסות יותר מההוצאות.

חמד עמאר: ונתון נוסף, הגירעון, עד עכשיו הוא 0.6%.

חמד עמאר: הנתון הזה מדבר הרבה על הכלכלה, על החוזק של הכלכלה שלנו, ועל הניהול הנכון של הכלכלה במדינת ישראל.

חמד עמאר: כשהתפרץ נגיף האומיקרון, זן האומיקרון, הגענו למצב של 85,000 חולים ביום, לעומת שהיינו רגילים ל-10,000 חולים ביום.

חמד עמאר: השיא הגיע ל-85,000 חולים ביום.

חמד עמאר: החלטנו כמה החלטות: לשלם לעצמאים ימי בידוד – וזו הייתה פעם ראשונה שהממשלה מחליטה לשלם ימי בידוד לעצמאים ולעסקים בשווי של 400 מיליון שקלים; נתנו סיוע לענפים שנפגעו במיוחד – תיירות, תעופה ותרבות – בהיקף של 730 מיליון שקלים; נתנו הקלה בתזרימים לכלל העסקים בהיקף של 1.4 מיליארד שקל.

חמד עמאר: עכשיו, במסגרת ההתמודדות עם גל האומיקרון מוצע לתת גם מענק משולב לעסקים קטנים ובינוניים, באופן מהיר וללא ביורוקרטיה מיותרת, תקציב של מיליארד שקלים.

חמד עמאר: למענק יהיו זכאים, לפי הערכתנו, למעלה מ-100,000 עסקים קטנים ובינוניים.

חמד עמאר: המענק יינתן לעסקים שמחזורם עד 60 מיליון שקלים וירדו במחזור מעל 35% בתקופת האומיקרון.

חמד עמאר: גובה המענק יהיה עד ל-600,000 שקלים לעסקים קטנים ובינוניים – גדול יותר ב-100,000 שקלים ביחס למענקים הקודמים.

חמד עמאר: לשם המחשה, עסק שמחזורו 250,000 שקלים וזכאי למענק, יקבל 8,100 שקלים במקום 6,000 שקלים במענק הקודם – גידול של 35%; עסק שמחזורו 1.5 מיליון שקלים שירד במחזור 80%, יהיה זכאי למענק בגובה 50,000 שקלים, לעומת 37,500 שקלים במענק הקודם – גם, גידול קרוב ל-33%; עסק שמחזורו 20 מיליון שקל שירד במחזור 50% וזכאי למקדם הוצאות קבועות מקסימלי, יהיה זכאי למענק בגובה של כ-270,000 שקלים, לעומת 200,000 שקלים במענק הקודם; עסק שמחזורו 60 מיליון שקלים שירד במחזור ב-40% וזכאי למקדם הוצאות קבועות מקסימלי, יהיה זכאי למענק של 600,000 שקלים, במקום 500,000 במענק הקודם.

חמד עמאר: אני חושב שהצעת החוק הזאת שמובאת היום תיטיב עם העסקים.

חמד עמאר: אני מאמין שקרוב ל-100,000 עצמאים יזכו למענקים, לכן אני מצפה שגם הקואליציה וגם האופוזיציה יצביעו פה אחד בעד הצעת החוק הזאת ונצליח כבר – או ביום רביעי או ביום שני הבא – להביא אותה לקריאה שנייה ושלישית.

חמד עמאר: תודה רבה.

איתן גינזבורג: תודה רבה לשר חמד עמאר.

איתן גינזבורג: אנחנו עוברים לרשימת הדוברים, חברי הכנסת, ובכך אני גם נועל את רשימת הדוברים.

איתן גינזבורג: ראשון הדוברים יהיה חבר הכנסת עופר כסיף.

איתן גינזבורג: בבקשה, אדוני.

איתן גינזבורג: אחריו – חבר הכנסת אלכס קושניר.

עופר כסיף: אדוני היושב-ראש, חברי הכנסת, לפני כמה חודשים החליטה הוועדה המקומית לתכנון תל אביב-יפו לאשר תוכנית חדשה לפינוי-בינוי כפוי בשכונת הארגזים שבדרום מזרח העיר.

עופר כסיף: מדובר בתוכנית הרסנית, שבבסיסה, כרגיל, העשרת אילי הון תוך פגיעה קשה בתושבים.

עופר כסיף: לשמחתי, הוגש ערר נגד התוכנית בידי חברות מועצת העיר שולה קשת ומוריה שלומות, בעזרת עורכת הדין שרון קרני-כהן מעמותת במקום.

עופר כסיף: בזכות הערר הזה נעצר לעת עתה הליך אישור התוכנית.

עופר כסיף: בזמן הפגרה התארחתי יחד עם חברת הכנסת גבי לסקי בשכונה והשתתפתי בכנס שערכו התושבים בשיתוף סיעת אנחנו העיר בעירייה.

עופר כסיף: פגשתי אנשים שעל אף חרב הגירוש שעומדת מעל ראשם, נחושים להיאבק ולשמור על זכויותיהם.

עופר כסיף: בשכונת הארגזים מתגוררות כ-360 משפחות, רובן צאצאי משפחות שיושבו בשכונה בשנות החמישים.

עופר כסיף: כמו בגבעת עמל, כמו בתל כביר, כמו באבו כביר, כמו ביפו, כמו בלוד, גם בשכונת הארגזים המדינה והעירייה החליטו שהזכות לקניין אינה חלה על משפחות מזרחיות, ומנעו מהן במשך שנים לרשום את הקרקע על שמן.

עופר כסיף: כמו בשכונות מוחלשות אחרות בארץ, גם הזכות לחיים בכבוד נמנעה מהתושבים, ושכונת הארגזים הוזנחה והופקרה, כשבינתיים ספסרו בקרקע ובתכנון בלי לדבר איתם או לשאול לדעתם.

עופר כסיף: מטרתה העיקרית והכמעט-יחידה של התוכנית לפינוי כפוי בשכונת הארגזים היא הגדלת זכויות הבנייה של הקבלנים שפועלים בשכונה.

עופר כסיף: במילים אחרות, תושבי השכונה מאוימים על ידי הבולדוזר הנדל"ניסטי של עיריית תל אביב בראשות רון חולדאי, אותו קו נפשע של טיהור כלכלי ואתני על ידי ראש העיר הלבנה, תרתי משמע, וחבריו הטייקונים.

עופר כסיף: העירייה, בשיתוף פעולה עם נדל"ניסטים כמו רונן יפו וסייענו יוסי אשכנזי, משתמשת בכוח העצום שיש לה על תושבי השכונה כדי להפעיל טקטיקות של הפרד ומשול והפניית תושבי השכונה אלו כנגד אלו עד למצב שבו, כפי שתושבים סיפרו לי, כבר אינם יודעים על מי לסמוך.

עופר כסיף: הם מציעים לתושבים מסוימים פיצויים נאותים, בעוד את התושבים המוחלשים יותר מפקירים לפעמים ללא קורת גג או פיצוי כלל.

עופר כסיף: מול ניסיונות ההפרדה, חובה לאחד - -

איתן גינזבורג: נא לסיים.

עופר כסיף: - - את תושבי השכונה ואת כל תושבי השכונות המאוימות בגירוש.

עופר כסיף: אסור שהמאבק נגד העוול הזה ייפסק ולו לרגע.

איתן גינזבורג: תודה.

עופר כסיף: ויתור בשכונה אחת – משפט אחרון, אדוני - - -

איתן גינזבורג: משפט אחרון ודי.

עופר כסיף: ויתור בשכונה אחת יוביל לעוד גירוש והרס בשכונה הבאה.

עופר כסיף: המאבק למען תושבי שכונת הארגזים הוא מאבק למען השכונות כולן.

עופר כסיף: תודה.

איתן גינזבורג: תודה רבה לחבר הכנסת כסיף.

איתן גינזבורג: חבר הכנסת קושניר – אינו נוכח; חבר הכנסת קרעי – אינו נוכח; חבר הכנסת משה ארבל – אינו נוכח; חבר הכנסת ינון אזולאי – אינו נוכח; חבר הכנסת יעקב אשר – אינו נוכח; חבר הכנסת אלי כהן – אינו נוכח; חברת הכנסת סטרוק – אינה נוכחת; חברת הכנסת שטרית – אינה נוכחת; חבר הכנסת בוסו – אינו נוכח; חבר הכנסת עודה – אינו נוכח; חבר הכנסת אבו שחאדה.

איימן עודה: סליחה.

איתן גינזבורג: מוותר.

איימן עודה: סליחה, סליחה.

איימן עודה: למה אני לא נוכח?

איתן גינזבורג: אה, לא ראיתי אותך.

איתן גינזבורג: בבקשה, אדוני.

איימן עודה: גזענות נגד ערבים.

איתן גינזבורג: זה תגיד אתה, פשוט לא ראיתי אותך.

איתן גינזבורג: כל אחד יפרש את זה אחרת.

איתן גינזבורג: חלילה גזענות.

איתן, איתן, אנחנו פה.

איתן גינזבורג: מה זה פה?

איתן גינזבורג: צריך להיות במליאה.

איתן גינזבורג: מצטער.

נאום ראשון.

איתן גינזבורג: מצטער, אדוני, יש סדר דוברים.

אני מבקש, לכבוד פתיחת המושב.

איתן גינזבורג: בבקשה, אדוני.

לכבוד פתיחת המושב.

איתן גינזבורג: בבקשה.

תודה רבה, אדוני.

איתן גינזבורג: תבקש מסמי אבו שחאדה אם הוא מוכן לתת לך את המקום שלו.

איתן גינזבורג: אני לא אתן עכשיו מצב שבו עשרה חברי כנסת שאולי נמצאים בפרסה - - -

לא, אבל זה - - -

איתן גינזבורג: אני רק אומר.

איתן גינזבורג: אגב, אתה מה שנקרא - - -

אלי אבידר: יעקב - - - הלכת.

הינה הוא מאשר.

הינה הוא מאשר.

איתן גינזבורג: חברים.

איתן גינזבורג: אתה סגן יושב-ראש, אתה מבין את מקומי, נכון?

לא ביקשתי - - -

איתן גינזבורג: בבקשה, אדוני, שלוש דקות לרשותך.

איתן גינזבורג: ובלי גזענות.

איימן עודה: כבוד היושב-ראש, רבותיי – מה?

איתן גינזבורג: בלי גזענות.

תן לו מהתחלה.

איימן עודה: - - -

איתן גינזבורג: בגלל גזענות.

איימן עודה: בין היתר.

איתן גינזבורג: אה, גם.

איתן גינזבורג: רק תגיד שזה צחוק, כי הפרוטוקול לא יודע כשזה צחוק או לא צחוק.

איימן עודה: לא, כלפיך זה צחוק.

איתן גינזבורג: הבנתי.

איתן גינזבורג: תודה רבה, אדוני.

איתן גינזבורג: עכשיו נחזיר לך את כל השניות.

איימן עודה: נתחיל מחדש, בבקשה.

איתן גינזבורג: כן, בבקשה.

איימן עודה: כבוד היושב-ראש, עמיתיי חברי הכנסת וחברות הכנסת, זו ממשלה רעה מבחינה מדינית ומבחינה חברתית וכלכלית.

דוד אמסלם: הצבעת איתם.

דוד אמסלם: עכשיו הצבעת איתם.

איימן עודה: אנחנו נגד בנימין נתניהו.

דוד אמסלם: אז תחליטו מה אתם.

איימן עודה: הממשלה הזו פגעה בערביי הנגב יותר מכל פעם מאז סיום הממשל הצבאי.

איימן עודה: הממשלה הזו העלתה את המחירים נגד השכבות המוחלשות יותר מכל תקופה אחרת מאז שנת 2004.

איימן עודה: הממשלה הזו פוגעת בתושבים בירושלים המזרחית, בין היתר בתקציב המדינה, שיש בו בנייה של 9,000 יחידות של מתנחלים באמצע ירושלים המזרחית, יותר מכל פעם מאז הכיבוש בשנת 1967.

איימן עודה: הממשלה הזו עושה את הכול בשביל לחלק את מסגד אל-אקצא, יותר מכל ממשלה אחרת.

איימן עודה: זו ממשלה רעה, שצריך להפיל אותה.

איימן עודה: הממשלה הזו היא מין compromise בין הימין לבין השמאל הציוני, שזה בלי ביבי אבל עם המדיניות של בנימין נתניהו.

איימן עודה: הממשלה הזו היא מין compromise שאומר לא להסית נגד בית המשפט, נגד המשטרה, נגד הפרקליטות, נגד החברה האזרחית, אבל להמשיך לתקוף גם את העם הפלסטיני, גם את האזרחים הערבים וגם את השכבות המוחלשות.

איימן עודה: אנחנו לא נסכים להיות שבויים בין הימין הפשיסטי של בנימין נתניהו או הימין ההתנחלותי של נפתלי בנט.

איימן עודה: יש לנו אלטרנטיבה שלישית.

איימן עודה: זה שלוש בחירות קראנו לציבור שלנו לצאת ולהצביע ולמנוע מהימין להרכיב ממשלה.

איימן עודה: זוהי האלטרנטיבה שלנו.

איימן עודה: אמרו לנו שאנחנו לשון המאזניים.

איימן עודה: חברים, לצערי הרב אנחנו לא לשון המאזניים.

איימן עודה: אנחנו לא לשון המאזניים לבטל את חוק הלאום; אנחנו לא לשון המאזניים למנוע את העמקת הכיבוש; אנחנו לא לשון המאזניים בשביל למנוע הריסת בתים בנגב, לצערי הרב.

איימן עודה: אנחנו יכולים להיות לשון המאזניים בשביל עוד 20 מיליון שקלים, 100 מיליון שקלים, אבל לתת לממשלה הרעה הזו להמשיך את דרכה ולפגוע בעם שלנו ובשכבות המוחלשות – אנחנו לא נסכים למלא את התפקיד הרע הזה.

איימן עודה: לכן אנחנו כן נתמוך בהפלת הממשלה הרעה הזו.

איימן עודה: תודה רבה.

איתן גינזבורג: תודה רבה לחבר הכנסת איימן עודה.

איתן גינזבורג: אני מזמין את חבר הכנסת יעקב אשר.

איתן גינזבורג: בבקשה.

אלי אבידר: דודי, אתה נראה כמו שר תורן.

יואב קיש: אלי, עוד מעט, שוואיה-שוואיה, עוד מעט.

יואב קיש: עוד מעט, עוד מעט.

דוד אמסלם: אנחנו עובדים על זה.

דוד אמסלם: באנו לעבוד.

אבידר, פעם אחרונה שהפרעת לי זה היה בוועדה.

איתן גינזבורג: שלום, אדוני, שלוש דקות לרשותך.

איתן גינזבורג: בבקשה.

דוד אמסלם: - - - שאומר תמיד "באנו לעבוד" זה היושב-ראש - - -

אדוני היושב-ראש, חבריי חברי הכנסת – אני מודה לך, אדוני היושב-ראש, על לפנים משורת הדין.

אני רוצה לומר לכם, אני הקשבתי היום לחלק מהנאומים, אני שומע את הדברים שנאמרים בתקשורת, ואני מרגיש שיש פה אנשים שחיים באיזשהו דמיון כזה, משהו כזה לה-לה-לנד.

יושבים ומסבירים לנו שהם שומרים על האחדות, יושבים ומסבירים לנו שהממשלה הזאת חזקה, יציבה.

הם מדברים שעם ישראל צריך יציבות ולכן הממשלה היציבה הזאת צריכה להמשיך.

אני מסתכל ואני לא מבין מה על מה הם מדברים.

אלי, על מה הם מדברים?

זו ממשלה יציבה?

זאת ממשלה שחיה על נשימותיה האחרונות; שהאמון שיש בין חבריה שואף לאפס.

הם מדברים חלילה שלא נגיע לאי-יציבות – היום יש יציבות?

ראיתם כמה חוקים הם העבירו היום בשם היציבות?

התכנון היה שבעה-שמונה חוקים – נכון, אדוני היושב-ראש?

הביאו בקושי שלושה.

גם אחרי אישורים שלנו.

וכמובן שזה עבר גם אישור של אחמד טיבי ויעבור כל דבר אישור כזה.

הם מדברים על אחריות, על יציבות, שהממשלה מתפקדת היטב, חייבים להמשיך הלאה.

אתה יודע מה זה מזכיר לי?

חבריי חברי הכנסת, היה פעם בית חולים פסיכיאטרי שטיפל בבעיה של דמיונות.

הגיע לשם המפקח כדי לראות אולי יש כבר כמה חבר'ה שהחלימו.

הוא מגיע לאיזה אולם גדול, אדוני היושב-ראש, והוא רואה את כולם על הרצפה עושים כאילו הם שוחים בבריכה.

כולם על הרצפה, ככה בדמיון, כאילו הם בתוך בריכה עמוקה וטובה עם מים צוננים.

הוא בא לראשון, אומר לו: מה זה?

הוא אומר לו: בריכה, בוא תיכנס גם אתה, יש מקום.

ולשני ולשלישי.

בסוף הוא רואה מישהו עומד בצד.

הוא אומר: הינה, הינה מישהו שכבר כנראה לא נמצא בדמיון הזה.

הוא בא אליו ואומר לו: שלום, מה שלומך?

הוא אומר לו: בוא איתי, אתה בסדר, בוא איתי.

הוא אומר לו: אני לא יכול לבוא, אני המציל.

אתם יושבים פה - -

איתן גינזבורג: נא לסיים.

- - אנשים שנקראים ראש ממשלה, שרים, ומסבירים באיזו יציבות אנחנו נמצאים, איך הכול טוב, איך הכול היה רע קודם.

פשוט זו בושה לאינטליגנציה.

גם לאדם חרדי.

תודה.

איתן גינזבורג: תודה רבה לחבר הכנסת אשר.

איתן גינזבורג: חבר הכנסת אחמד טיבי – אינו נוכח.

איתן גינזבורג: חבר הכנסת אוריאל בוסו, ואחריו – חבר הכנסת אייכלר.

איתן גינזבורג: בבקשה, אדוני, עד שלוש דקות לרשותך.

אוריאל בוסו: אדוני היושב-ראש, חבריי חברי הכנסת, מדינת ישראל, עם כל הטשטוש שמנסים לעשות, נמצאת בגל טרור רצחני, אכזרי ומסוכן.

אוריאל בוסו: בחודש האחרון במדינת ישראל נרצחו 19 אזרחים רק בשל היותם יהודים, בשל היותם ציונים, על ידי צמאי דם.

אוריאל בוסו: אבל זו עדיין לא הנקודה העיקרית.

אוריאל בוסו: אתמול הייתי בניחומי אבלים אצל המשפחות באלעד.

אוריאל בוסו: ראיתי אלמנות, פגשתי יתומים קטנים, הייתי בלוויות ביום שישי, הייתי ביום חמישי לפני כן באלעד.

אוריאל בוסו: וראש ממשלת ישראל עד עכשיו לא בא לניחום אבלים אפילו פעם אחת מכל 19 הנרצחים.

אוריאל בוסו: את כל הסיפורים האלה שיגידו – לא רוצים לקבל אותם, כן רוצים לקבל – תגיעו למקום, תבכו עם הילדים.

אוריאל בוסו: תקבלו ביקורת, אבל תגיעו למשפחות הללו.

אוריאל בוסו: עדיין לא מאוחר, עדיין משפחות אבלות יושבות שבעה על הילדים שלהן.

אוריאל בוסו: תשמעו את הזעקה של האלמנות, שכרגע צריכות לטפל בילדים הקטנים האלה, לתת להם תשובות.

אוריאל בוסו: ואף אחד – רוב-רובם המכריע של הקואליציה והשרים לא מוצאים לנכון להגיע לנחם את המשפחות הללו, בטיעוני סרק.

אוריאל בוסו: ראינו את אנשי ימינה ואת ראש הממשלה שהלך לבר בתל אביב בשמחה כזאת, להראות לכולם: הינה, יש לי תמיכה, לאחר הרצח בתל אביב.

אוריאל בוסו: במרחב החופשי שלו הוא מרגיש טוב, הוא יודע לעשות את זה; אבל איפה שאתה מקבל ביקורת אתה לא יודע לעשות את זה.

אוריאל בוסו: זו בושה וחרפה.

אוריאל בוסו: זו ממשלה בלי רוב בעם, בלי תמיכה.

אוריאל בוסו: נכשלתם בביטחון, נכשלתם בכלכלה, נכשלתם בכל תחום.

אוריאל בוסו: תתפטרו, צריך להחליף אתכם מהר, למען הצלת המדינה.

אוריאל בוסו: תודה רבה.

איתן גינזבורג: תודה רבה לחבר הכנסת בוסו.

איתן גינזבורג: חבר הכנסת אייכלר, בבקשה, אדוני.

איתן גינזבורג: בבקשה, אדוני, שלוש דקות לרשותך.

ישראל אייכלר: אדוני היושב-ראש, חברי הכנסת, ברוך השם שאפשר כבר להסתובב פה בבניין הכנסת בלי מסכות.

איתן גינזבורג: נכון.

ישראל אייכלר: נוכל להיות יותר כנים, יותר אמיתיים, יותר גלויים.

איתן גינזבורג: אני מרגיש לא נעים לפעמים כשאני מסתובב ואין לי מסכה.

איתן גינזבורג: אני מרגיש שחסר משהו.

ישראל אייכלר: שחסר משהו.

ישראל אייכלר: אז ברוך השם.

ישראל אייכלר: נקווה שבעזרת השם כולם יהיו בריאים ולא נצטרך מסכות.

איתן גינזבורג: אני מוסיף לך את השניות.

ישראל אייכלר: אי-אפשר היום לדבר בכלל בלי להזכיר את המצב – לא כל כך את המצב, יותר את האנשים ואת המשפחות של הנרצחים והפצועים של אירועי הטרור של התקופה האחרונה, ולשלוח ברכת החלמה לפצועים ותנחומים כנים למשפחות.

ישראל אייכלר: כל כך הרבה יתומים חדשים.

ישראל אייכלר: זה מצב בלתי אפשרי.

ישראל אייכלר: ובאותה אווירה, אנחנו זוכרים שעוד מעט מתקרב ל"ג בעומר, שבו היה אירוע נורא ואיום שנהרגו בו – נרמסו 45 – אנשים וילדים, במקום הקדוש ביותר, ביום הקדוש ביותר, בשעה הקדושה ביותר, במירון.

ישראל אייכלר: אנחנו לא מבינים שמעל, שמעלינו.

ישראל אייכלר: הכול משמיים.

ישראל אייכלר: אבל אנחנו כן חייבים לעשות את מה שבידינו.

ישראל אייכלר: האדם חייב לעשות השתדלות, והקדוש ברוך הוא צריך לעזור לו שיצליח.

ישראל אייכלר: בעוד עשרה ימים נציין את הילולת רבי שמעון בר יוחאי במירון.

ישראל אייכלר: היה מצופה, וזעקנו כבר 13 חודש:

ישראל אייכלר: דבר ראשון שצריך לעשות זה להסיר כל מכשול ולהכין תשתיות ורחבות, כדי שאנשים יוכלו לבוא ולהתפלל, ולעשות חלאקה לילדים – גם לי עשו חלאקה לפני כמה וכמה שנים במירון, כשהייתי בן שלוש – ולהתפלל ולשמוח, ולבקש שזכות הצדיק תשרה בריאות, ביטחון, שפע, על כל עם ישראל.

ישראל אייכלר: במקום זאת, אחרי האירוע הנורא, מה שעשו, גם ועדת החקירה שהייתה יסודית מאוד ובסיסית, הוציאו מסקנות ביניים, אבל שורה אחת לא הייתה שם: להכין תשתיות למקום, מעברים פתוחים ושבילים לאנשים.

ישראל אייכלר: ההר מספיק גדול כדי שאנשים יוכלו להגיע ולחזור בשלום.

ישראל אייכלר: במקום זאת, פשוט לא עשו שום דבר.

ישראל אייכלר: הם רוצים פשוט לשלוט באוטובוסים, ולמנוע מאנשים להגיע.

ישראל אייכלר: יפה מאוד.

ישראל אייכלר: פתרון יפה.

ישראל אייכלר: זה לא יעבוד, כי יש הרבה יהודים שרוצים להגיע.

ישראל אייכלר: כמו שמבינים שאי-אפשר, אדוני היושב-ראש, להגיד על אירוע ספורטיבי, שבגלל בעיות בטיחות אנחנו סוגרים – 100 מיליון שקל ויותר משקיעים באצטדיון ל-10,000 אנשים.

ישראל אייכלר: פה מדובר בהר שצריך להכיל 200,000 אנשים או 300,000 אנשים, ואין צורך בכסף רב.

ישראל אייכלר: יש צורך להכין את התשתיות, ואפשר לעשות את זה.

ישראל אייכלר: אני לא יודע אם בעשרת הימים הקרובים עוד אפשר, אבל גם בעשרה ימים אפשר עוד לעשות משטחים רחבים מאוד.

איתן גינזבורג: נא לסיים, בבקשה.

ישראל אייכלר: אני רוצה לומר, אדוני היושב-ראש, שדבר אחד לא יכול להיות.

ישראל אייכלר: שלא יאפשרו.

ישראל אייכלר: חופש הדת זה אחד מיסודות הקיום של מדינה דמוקרטית, ואי-אפשר למנוע מאנשים את הזכות לבוא ולהתפלל.

ישראל אייכלר: ולכן צריך להכין תשתיות – מה שאפשר.

ישראל אייכלר: ואם, חלילה, יקרה שאנשים יבואו ויהיה כאוס, זו תהיה אחריות הממשלה, שלא הכינה את התשתית בשנה האחרונה.

ישראל אייכלר: תודה רבה.

איתן גינזבורג: תודה רבה לחבר הכנסת אייכלר.

איתן גינזבורג: חבר הכנסת מיכאל מלכיאלי – אינו נוכח; חבר הכנסת חיים ביטון – אינו נוכח; חברת הכנסת קרן ברק – אינה נוכחת; חברת הכנסת עאידה תומא סלימאן – אינה נוכחת.

איתן גינזבורג: חבר הכנסת דודי אמסלם.

איתן גינזבורג: דוד אמסלם, בבקשה.

איתן גינזבורג: חבר הכנסת אמסלם הולך לנאום את נאום הבכורה שלו בכנס הקיץ.

איתן גינזבורג: על זה נאמר: היכונו, היכונו.

איתן גינזבורג: בבקשה, אדוני, שלוש דקות לרשותך.

דוד אמסלם: אדוני היושב-ראש, חברי הכנסת, חבר הכנסת אבי מעוז, אני רוצה לספר לך מה הולך לקרות מכאן ולהבא.

דוד אמסלם: הרי ממשלה באמת אין.

דוד אמסלם: אי-אפשר להחזיק ממשלה ב-60.

דוד אמסלם: אין דבר כזה.

דוד אמסלם: זאת ממשלה שאין לה רוב.

דוד אמסלם: הם אמרו, דרך אגב, שהם לא ישתמשו בסיוע של המפלגה – של המשותפת.

דוד אמסלם: היום, הלכה למעשה, אזרחי מדינת ישראל, אנחנו מתחילים תהליך חדש.

דוד אמסלם: מנסור עבאס קיבל את ה-53 מיליארד שקל, שם בצד.

דוד אמסלם: הוא כבר לא רלוונטי.

דוד אמסלם: היום אחמד טיבי וסמי אבו שחאדה שיושב פה, שמדברים נגד הממשלה, אבל היום הצביעו עם הממשלה, בגלל הצביעות שלהם.

דוד אמסלם: דרך אגב, אצלם אין חינם.

דוד אמסלם: מקבלים כסף.

דוד אמסלם: מקבלים הבטחות כספיות.

דוד אמסלם: איך אמר איימן עודה?

דוד אמסלם: אם זה 20, 50, 100 מיליון שקל, אין בעיה.

דוד אמסלם: ככה כל שבוע נעבור.

דוד אמסלם: הכול, דרך אגב, למטה, מתחת לשולחן.

דוד אמסלם: אנחנו לא יודעים; האזרחים לא יודעים; רק אחמד טיבי יודע את זה והחבר'ה של הרשימה המשותפת.

דוד אמסלם: זה שלב הסחיטה הבא, שאליו נכנסנו.

דוד אמסלם: כל שבוע הממשלה רוצה – מר לפיד רוצה לשבת על הכיסא שלו – ומר בנט משלמים עכשיו לא רק למנסור עבאס.

דוד אמסלם: משלמים גם לאחמד טיבי, ולאיימן עודה ולכל החבורה הזאת.

דוד אמסלם: ככה מדינת ישראל הולכת מכאן ולהבא להתנהל.

דוד אמסלם: יש כאן סחיטה על בסיס שבועי.

דוד אמסלם: תעקבו אחרי החוקים.

דוד אמסלם: דרך אגב, עכשיו כבר מנסור עבאס לא חשוב, הוא לא רלוונטי.

דוד אמסלם: עכשיו מי שקובע זה אחמד טיבי.

דוד אמסלם: היום הם משכו ארבעה חוקים.

דוד אמסלם: למה?

דוד אמסלם: אחמד החליט שלא יצביעו עליהם.

דוד אמסלם: וככה זה יקרה לנו.

דוד אמסלם: זה הביזיון של הממשלה הזאת, הפלסטינית, שדואגת רק לפלסטינים בעצם, הלכה למעשה.

דוד אמסלם: הם דואגים – אני התביישתי כיהודי.

דוד אמסלם: מנסור עבאס נוסע לירדן, מקבלים אותו שם כאילו הוא סגן המלך, חוזר לכאן, מה מאיים על הממשלה?

דוד אמסלם: לא אומר להם מה הוא רוצה: תסגרו עם המלך הירדני מה שהוא מחליט, אנחנו, עכשיו, הממשלה הזאת – מר בנט עכשיו תלוי במה מלך ירדן רוצה בהר הבית או בירושלים או בכותל.

דוד אמסלם: תראה איזה ביזיון.

דוד אמסלם: בגלל זה עלינו לארץ ישראל, ההורים שלנו - - -

איתן גינזבורג: נא לסיים, בבקשה.

דוד אמסלם: - - לשמוע מה מנסור עבאס אומר לבנט, לפיד וכל חבורת הנוכלים הזאת, שילכו לדבר עם המלך הירדני.

דוד אמסלם: למה?

דוד אמסלם: כי אם ירגיזו את המלך הירדני הם לא יהיו בממשלה.

דוד אמסלם: אני צובט את עצמי, כיהודי, להאמין שזה אמיתי.

דוד אמסלם: אם זה לא היה אמיתי, תאמינו לי, היינו מתים פה מצחוק.

דוד אמסלם: תראו לאיזה שפל המדרגה הגענו עם מר בנט הנוכל, של חמישה המנדטים.

דוד אמסלם: כשאני אמרתי, רבותיי, מפקירים את ביטחון מדינת ישראל, לא אכפת להם למכור כל ערך יהודי - -

איתן גינזבורג: תודה.

דוד אמסלם: - - כל ערך ביטחוני.

דוד אמסלם: זה מה שקורה לנו הלכה למעשה.

דוד אמסלם: ולכן מר בנט, הרי אתה יודע מה הציבור חושב עליך ועל לפיד, ועליך גנץ.

דוד אמסלם: צאו קצת לרחוב, דרך אגב, בתל אביב - -

איתן גינזבורג: תודה.

דוד אמסלם: - - תסתובבו, תראו מה אנשים אומרים עליכם, ואז אולי לא תצאו לגמרי מהבית.

איתן גינזבורג: תודה רבה לחבר הכנסת אמסלם.

איתן גינזבורג: חברת הכנסת מיכל וולדיגר – אינה נוכחת.

איתן גינזבורג: חבר הכנסת קיש.

אלי אבידר: אדוני היושב-ראש, אם אפשר - - -

איתן גינזבורג: אנחנו לא מכניסים שתייה למליאה, אבל בהחלט בפרסה, ציונה שם, היא תשמח לחלק.

אלי אבידר: - - -

דוד אמסלם: בבקשה, חבר הכנסת קיש, שלוש דקות לרשותך.

יואב קיש: כבוד היושב-ראש, כנסת נכבדה, ראשית, על החוק לפיצויי עצמאים בנושא אומיקרון – אני חייב לומר, זה הגיע מאוחר ומקוצץ, ואני מתבייש בהצעת החוק הזו, למרות שאני אצביע בעד.

יואב קיש: למה?

יואב קיש: כי בין הקריאה הראשונה לקריאה השנייה והשלישית אנחנו נעשה מקצה שיפורים משמעותי.

יואב קיש: אנחנו נעשה דברים שאנחנו מחויבים בהם לאזרחים.

יואב קיש: ואני אומר לכם כבר עכשיו, לשר ליברמן, החוק הזה לא יעבור ככה, אל תתבלבל.

יואב קיש: אנחנו נוריד את ה-35% ל-25%.

יואב קיש: אנחנו נגדיל פיצויים.

יואב קיש: אתה לא תעשה פה איפה ואיפה, ואתה לא תזרוק פה איזה כמה טיפות, כדי להקטין את הבעיות שיש לעצמאים, שעברו תקופה קשה.

יואב קיש: זה לא יקרה.

יואב קיש: תשכח מזה.

יואב קיש: הנושא השני שאני רוצה לדבר עליו, הוא, כבוד היושב-ראש – אפילו אנחנו שוחחנו על זה רק לאחרונה – חוק, מה שנקרא, "ממדים ללימודים".

יואב קיש: חוק שבא לתת מימון של מלגת לימודים באוניברסיטה ללוחמים משוחררים, כאשר אתם כממשלה מובילים 66% מימון, ואנחנו לא ניתן לכם לעשות את זה.

יואב קיש: והינה אני אומר את זה בצורה הכי ברורה.

יואב קיש: רק אם תסכימו להעלות את זה ל-100% מימון ללוחמים, רק אז החוק הזה יעבור בכנסת הזו.

יואב קיש: אמרתי לך את זה בצורה מאוד ברורה, לא זוכר, אם אתמול או היום.

יואב קיש: תביאו את זה עם 100%.

יואב קיש: תעבירו את ההסתייגות שלנו – נצביע בעד.

יואב קיש: אם אתם רוצים עכשיו למשך עשור או אני לא יודע כמה שנים להמשיך לתת איזו כבשת הרש, תגידו תודה רבה שקיבלתם 66%.

יואב קיש: אני בכנסת העשרים הובלתי את אותו חוק עם תקציב של 600 מיליון שקלים בשביל לתת למסגרת הרבה יותר רחבה.

יואב קיש: אז הבאתם 100 מיליון שקלים כי את המיליארדים נתתם למנסור עבאס.

יואב קיש: אז אני אומר לכם בצורה הכי ברורה: אתם קונים את המשותפת, את איימן עודה עכשיו, באי-אמון בכסף.

איתן גינזבורג: תזכור, אבל - - -

יואב קיש: רק שנייה, תן לי לסיים.

יואב קיש: אתם קונים עכשיו את איימן עודה בכסף, אתם קונים את רע"ם במיליארדים, ולא נשאר ללוחמים.

יואב קיש: אני לא מוכן ל-66%.

יואב קיש: תגיד לי תכף: זה מה שהיה – אנחנו ממשיכים.

יואב קיש: אנחנו משנים.

יואב קיש: זה לא הולך להיות יותר בתרומות; זה לא יהיה 66%.

יואב קיש: אני אומר לך כבר בכנסת העשרים דיברנו על 100%.

יואב קיש: הבאתי 600 מיליון?

יואב קיש: אז לא.

יואב קיש: אתם מביאים 100 – תוסיפו 50 מיליון שקלים, זה מה שאני אומר לכם.

יואב קיש: אתם רוצים להעביר את החוק הזה – תוסיפו 50 מיליון.

יואב קיש: כמו שאתם משלמים למשותפת ולרע"מ מיליארדים, ללוחמי צה"ל תשלמו 50 מיליון והחוק יעבור.

יואב קיש: כן, רצית להתייחס.

איתן גינזבורג: רק רציתי לומר לך שבכל מקרה גם השליש שנותר לא מגיע מכיסם של החיילים אלא מהפיקדון שנותנת המדינה ואפשרות מבחינתם לשלם את זה, כך שבכל מקרה כל שכר הלימוד לא יוצא מכיסם.

יואב קיש: אתה יודע למה זאת לא תשובה.

איתן גינזבורג: יש פה איזה עניין של ערך שבו המדינה לא נותנת הכול חינם אלא נותנת סכום ניכר - -

יואב קיש: אתה יודע למה זה - - -

איתן גינזבורג: - - לשכר הלימוד והיתרה מגיעה מהפיקדון, שגם המדינה משלמת עליו - -

יואב קיש: אבל אתה יודע למה זה לא נכון.

איתן גינזבורג: - - כך שלמעשה יש 100%.

יואב קיש: אתה יודע למה זה לא נכון – כי הפיקדון זה כסף שיכול לשמש גם לדברים אחרים, ואז אתה מחייב אותו להשתמש - - -

איתן גינזבורג: לימודים, עבודה או פתיחת עסק.

יואב קיש: נכון.

יואב קיש: וגם אחרי כמה שנים הוא מקבל אותו אוטומטית.

איתן גינזבורג: אחרי חמש שנים.

יואב קיש: יפה.

יואב קיש: אז אם אותו אדם בוחר לקבל את זה אחרי חמש שנים, את כל הכסף, אתה אומר לו: לא, תיקח.

יואב קיש: אז אני אומר לך: לא ניתן לכם.

יואב קיש: תביאו 50 מיליון שקלים נוספים לטובת הלוחמים.

יואב קיש: זאת לא דרישה גדולה.

יואב קיש: פיזרתם היום רק על הצבעת האי-אמון הזאת בטח סכומים דומים.

יואב קיש: תביאו את ה-50 מיליון שקלים האלה והחוק יעבור.

איתן גינזבורג: לא הייתי עושה את הפוליטיקה על הגב של חיילי צה"ל.

דוד אמסלם: - - -

יואב קיש: זה בדיוק מה שאני אומר.

יואב קיש: אני אומר את זה פה.

יואב קיש: חבל שהוא נמצא, שר הביטחון.

יואב קיש: אני אומר את זה לבנט וללפיד ולכל אותם אלה שעוד מעט לא ישבו סביב השולחן הזה: אתם רוצים להביא בשורה לחיילי צה"ל הלוחמים?

יואב קיש: תוסיפו 50 מיליון שקלים – תקבלו תמיכת האופוזיציה.

יואב קיש: אם לא, אנחנו כשנחליף אתכם, נעביר את זה ככה.

יואב קיש: תודה רבה.

איתן גינזבורג: רק תזכור שבסוף החיילים כבר החלו את הלימודים שלהם ובינתיים את הכספים הם לא מקבלים.

יואב קיש: אני יכול לומר לך - - -

איתן גינזבורג: זאת כבר בחירה.

יואב קיש: אני יכול לומר לך – אני רואה שאתה רוצה שאני אסיים אז אני לא אענה, אבל אתה שואל אותי, אז תן לי בבקשה להשיב.

איתן גינזבורג: התייחסת אליי, אז - - -

יואב קיש: מאה אחוז, אני מקבל את ההערה.

יואב קיש: אני אגיד לך בצורה הכי ברורה: ביום שני הבא זה יכול לעבור בקריאה שנייה ושלישית בתמיכת האופוזיציה.

יואב קיש: דרך אגב, אנחנו נעלה רק את ההסתייגות הזאת.

יואב קיש: אתה תשב בכיסא שלך להצביע ותהיה לך החלטה: האם אתה עושה 100% ואז החוק עובר או שאתה מתנגד להצעה שלנו בהסתייגות והחוק נופל.

יואב קיש: זה יהיה בידיים שלכם.

איתן גינזבורג: תודה רבה לחבר הכנסת קיש.

איתן גינזבורג: חבר הכנסת גדי יברקן – אינו נוכח.

איתן גינזבורג: חבר הכנסת שלמה קרעי, בבקשה.

שלמה קרעי: אדוני היושב-ראש, כנסת נכבדה, היום הוכחתם שוב שאין לכם גבולות.

שלמה קרעי: הממשלה הזו לא נשענת רק על רע"ם אלא גם המשותפת תומכת בקיומה של הממשלה.

שלמה קרעי: הרי למה – תגידו לנו, תגלו לנו אולי, כמה שילמתם למשותפת כדי שפתאום לא יצביעו בעד האי-אמון של החרדים?

שלמה קרעי: לאורך כל השנה האחרונה המשותפת הצביעו בעד אי-אמון של החרדים.

שלמה קרעי: מה קרה היום?

שלמה קרעי: בקואליציה מרגישים שהאדמה רועדת ומוכנים לשלם הרבה.

שלמה קרעי: שילמו, שילמו וימשיכו לשלם.

דוד אמסלם: שילמו, מה זאת אומרת?

דוד אמסלם: אחמד דיבר איתם בדולרים.

שלמה קרעי: א

שלמה קרעי: חמד טיבי הולך לנצל אתכם עד תום על חשבון אזרחי ישראל כדי שתמשיכו עוד שבוע ועוד שבועיים להחזיק מעמד ולאחוז בקרנות המזבח.

שלמה קרעי: ועומד כאן יועז הנדל, הנדל, שר ההבל המתנשא - - -

חמד עמאר: כמה שילמנו להם?

שלמה קרעי: תגלה לנו אתה.

עאידה תומא סלימאן: אתה תגלה לי.

עאידה תומא סלימאן: עכשיו אני בהלם.

שלמה קרעי: תשאלי את טיבי.

שלמה קרעי: מה קרה פתאום לא הצבעתם בעד החרדים היום?

שלמה קרעי: מה קרה פתאום לא הצבעתם בעד החרדים?

קריאות: - - -

שלמה קרעי: לא קשור.

שלמה קרעי: זה של החרדים.

שלמה קרעי: אתם כל השנה הזאת הצבעתם בעד.

שלמה קרעי: אתם כל השנה הצבעתם בעד, עאידה.

שלמה קרעי: כל השנה הצבעתם בעד ההצעה של החרדים.

שלמה קרעי: לא של בן גביר, של החרדים.

שלמה קרעי: תבדקי.

עאידה תומא סלימאן: לא נכון.

עאידה תומא סלימאן: לא נכון.

שלמה קרעי: תבדקי.

עאידה תומא סלימאן: לך תבדוק אתה.

שלמה קרעי: תבדקי, אני אומר לך.

שלמה קרעי: הצעות אי-אמון עברו כאן ב-59 קולות כי אתם התנהגתם כמו אופוזיציה, אבל כשהקואליציה קורסת, אז אתם - -

עאידה תומא סלימאן: אנחנו מתנהגים כמו אופוזיציה - -

שלמה קרעי: - - רשת הביטחון שלהם.

עאידה תומא סלימאן: - - לא כמו פשיסטים.

שלמה קרעי: ואני אגיד לך - - -

עאידה תומא סלימאן: זה ההבדל.

עאידה תומא סלימאן: אנחנו אופוזיציה - - -

שלמה קרעי: עומד כאן יועז הנדל, שר ההבל, שהוא לא מבין מה ההבדל בין ביטחון לאומי לבין פק"ל קפה.

שלמה קרעי: אצלו כל הביטחון לאומי מתרכז בפק"ל קפה שעוצרים בדרך.

שלמה קרעי: זה הביטחון הלאומי.

שלמה קרעי: הוא מוכן שדגל אש"ף יתנוסס מעל הר הבית.

שלמה קרעי: הוא לא מתעסק עם דגלים.

שלמה קרעי: הוא מוכן - - -

דוד אמסלם: שלמה, הוא רוצה לקפץ למפלגה הבאה.

דוד אמסלם: האדם הזה קנגורו.

שלמה קרעי: נכון, אחרי ארבע מפלגות הגיע הזמן.

דוד אמסלם: רימה את בוגי יעלון, גם לקח לו את הכסף.

שלמה קרעי: אחרי ארבע מפלגות הגיע הזמן למפלגה החמישית, שיהיה לו נגד עין רעה.

דוד אמסלם: - - - אלה אנשים נוכלים, אין להם טיפת מוסר, ובאים לפה, מתנשאים, מדברים כאילו הם צדיקים גדולים.

שלמה קרעי: דודי, עומד כאן הנדל - -

דוד אמסלם: שדדו את בוגי יעלון, גם לקחו לו את הכסף של מימון מפלגות.

דוד אמסלם: לא מתביישים.

שלמה קרעי: דודי, עומד כאן הנדל ומגהק עלינו את כל השקרים שהאל"ף-בי"ת יכול להמציא.

דוד אמסלם: הרוח - - - מלמעלה עד למטה.

שלמה קרעי: במשלי יש פסוק – דודי, תקשיב רגע.

שלמה קרעי: הוא דיבר על הגימטרייה.

שלמה קרעי: לא יכולתי להישאר אדיש.

שלמה קרעי: הוא כל כך אוהב את הגימטריות.

שלמה קרעי: במשלי יש פסוק: "עד שקרים לא יִנקה ויפיח כזבים יאבד".

שלמה קרעי: עד שקרים זה 724, זה בדיוק יועז הנדל שר ההבל, עד שקרים.

שלמה קרעי: כל מה שיש לו לומר כאן לאזרחי ישראל, הכול שקר.

שלמה קרעי: השורה התחתונה היא שאין ממשלה, אין רוב בכנסת.

שלמה קרעי: כל מה שאתם מסוגלים לעשות זה רק בתמיכה של הרשימה המשותפת, בתמיכה של כאלה שהם תומכי טרור, ותתביישו לכם.

שלמה קרעי: אנחנו נחליף אתכם.

איתן גינזבורג: תודה רבה לחבר הכנסת קרעי.

איתן גינזבורג: חבר הכנסת בן גביר, בבקשה, ואחריו – חבר הכנסת טייב.

איתמר בן גביר: יאללה, יאללה, ברא, סמי ותומא.

איתמר בן גביר: ברא, ברא לסוריה.

איתמר בן גביר: ככה אני אוציא אתכם.

איתמר בן גביר: ברא.

איתמר בן גביר: ברא.

איתמר בן גביר: ברא.

עאידה תומא סלימאן: כבוד היושב-ראש - - -

איתמר בן גביר: ברא, החוצה.

עאידה תומא סלימאן: כבוד היושב-ראש, הוא עומד כאן על הדוכן ואומר לחבר כנסת - - -

איתמר בן גביר: החוצה, החוצה.

איתמר בן גביר: אדוני היושב-ראש, כנסת נכבדה.

עאידה תומא סלימאן: - - - אחר כך הם רוצים שנצביע איתם.

איתמר בן גביר: תומכי טרור שנמצאים כאן.

עאידה תומא סלימאן: פשיסט כזה.

איתמר בן גביר: אתה נותן לה להפריע לי?

עאידה תומא סלימאן: טרוריסט.

איתמר בן גביר: למה אתה לא מוציא אותה?

איתמר בן גביר: ברא.

איתמר בן גביר: ברא, ברא, לסוריה.

עאידה תומא סלימאן: - - - מי אתה בכלל?

איתמר בן גביר: אני אשלח אותך לסוריה, את – לסוריה.

איתמר בן גביר: מי שתומך ברצח חיילים – לסוריה, לסוריה.

איתמר בן גביר: ברא, החוצה, גם את וגם סמי.

עאידה תומא סלימאן: - - -

איתמר בן גביר: ששש, אוסקוט.

איתמר בן גביר: אדוני היושב-ראש, כנסת נכבדה, אנחנו משחקים אותה.

איתמר בן גביר: למה הזמן שלי – היא הפריעה לי והזמן רץ?

איתן גינזבורג: אדוני, אתה פנית אליה – היא הגיבה לך.

איתן גינזבורג: מה אתה רוצה?

איתמר בן גביר: אדוני היושב-ראש, אם אני הייתי מישהו מהקואליציה, אין לי ספק שהיית עוצר את השעון.

איתמר בן גביר: מפריעים, אז במקום להוציא אותם – זה שאתה לא מוציא אותם זה שאלה אחת, אבל אתה לא עוצר את השעון?

איתמר בן גביר: בכל מקרה, אדוני היושב-ראש, מספרים לנו, כן, באים עם הצעת חוק, מענק, מסייעים.

איתמר בן גביר: הרסתם את העסקים, החרבתם את העצמאים והחרבתם את מדינת ישראל.

איתמר בן גביר: אדוני היושב-ראש, אתם, הקואליציה שלכם מסתמכת על תומכי הטרור האלה, השניים האלה שהיו כאן עכשיו.

איתמר בן גביר: ראינו אותם עכשיו ואנחנו רואים אותם כל יום שהם בזים לחיילי צה"ל, שהם פוגעים במדינת ישראל, שהם קוראים לרצח יהודים, שהם תומכים בטרור.

איתמר בן גביר: שר החוץ, ראש הממשלה החליפי, אמר היום: איתמר בן גביר רוקד על הדם.

איתמר בן גביר: למה איתמר בן גביר רוקד על הדם?

איתמר בן גביר: כי אני הלכתי לנחם אבלים, כי אני הלכתי ללוויות, כי אני הלכתי להשתתף עם הציבור באבל שלו, בזמן ששר החוץ מסתובב לו בין בירה לבירה, עושה לו חופשות.

איתמר בן גביר: הוא לא הולך לעבוד, הוא הולך לחופשות.

איתמר בן גביר: במקום שישתתף בטקס יום הזיכרון, בטקס יום השואה.

איתמר בן גביר: במקום שיבוא ויזדהה עם אלה שנפגעו, עם המשפחות – במקום זה שר החוץ במסע תענוגות ברחבי העולם, ואתם, הקואליציה שלכם מסתמכת על תומכי טרור.

איתמר בן גביר: הפרצוף של הקואליציה זה הפרצוף של סמי אבו שחאדה ותומא סלימאן, שהיום הצילה אתכם.

איתמר בן גביר: אבל הבשורה הטובה היא שאנחנו כולנו יודעים שזה אקורד הסיום, שזאת בעזרת השם מסיבת הסיום שלכם.

איתמר בן גביר: הזקתם לעם ישראל, הפקרתם את הכלכלה, הרסתם, החרבתם – בעזרת השם, תלכו הביתה.

איתמר בן גביר: בעזרת השם, תוקם כאן ממשלת ימין ימין, מלא מלא, ותומכי טרור הללו, התומכים במחבלים הללו, אלה שאפילו לא גינו רצח של יהודים - הם יצאו מכאן.

איתמר בן גביר: הם לא צריכים להיות בכנסת ישראל.

איתמר בן גביר: הם לא צריכים להיות במדינת ישראל.

איתמר בן גביר: אני תמיד אומר, אין לי בעיה עם כל הערבים - -

איתן גינזבורג: נא לסיים.

איתמר בן גביר: - - חלילה וחס.

איתמר בן גביר: מי שנאמן – נאמן; מי שאוהב את המדינה – אוהב את המדינה.

איתמר בן גביר: אבל האנשים האלה הם הקו הקדמי של הטרור.

איתמר בן גביר: הם מסיתים נגד המדינה - -

איתן גינזבורג: תודה.

איתמר בן גביר: - - מסיתים נגד החיילים, וכמו שאמרתי להם: ברא, החוצה.

איתן גינזבורג: חבר הכנסת יוסף טייב, בבקשה, אדוני.

איתן גינזבורג: בבקשה.

איתן גינזבורג: שלוש דקות לרשותך.

יוסף טייב: אדוני היושב-ראש, אדוני השר - -

איתן גינזבורג: שני שרים: גם שר הרווחה וגם השר חמד עמאר.

יוסף טייב: - - חבריי - - -

דוד אמסלם: - - - בשפע.

איתן גינזבורג: כבר התרגלנו, אדוני.

איתן גינזבורג: כבר התרגלנו, אתה זוכר.

דוד אמסלם: - - - 30 שרים, ועוד עשרה סגני שרים, ועוד היה להם ח"כים, ויש להם 30 קרטונים, אבל הקרטונים גם מאיימים עליכם שהם לא יצביעו, אתה מבין?

איתן גינזבורג: בבקשה.

יוסף טייב: טוב שהתעוררתם, באמת, לפני פיזור הכנסת הקרוב, לבוא ולהעביר מענקים לעסקים, עסקים שקרסו.

יוסף טייב: חודשי ינואר ופברואר – החלטתם 35%.

יוסף טייב: לא יודע למה קבעתם את האחוזים האלה ולא משהו אחר, אבל יש משהו אחד שמפריע לי בדבר הזה.

אופיר כץ: כדי שפחות אנשים יוכלו לקבל מענק.

יוסף טייב: זו אחת הבעיות.

יוסף טייב: אבל אחת הבעיות שמפריעות לי, דודי, זה שלא לקחו בחשבון את העולים החדשים.

יוסף טייב: מגיעים פה לישראל, עלו בנובמבר – יש להם בעיה לבוא, כי לא מכירים בתארים שלהם.

יוסף טייב: מחוסר ברירה הם באים ומקימים עסקים.

יוסף טייב: עכשיו, אתה לא יכול לבוא להסתכל מה יהיה אחורה, כי עכשיו הם עלו לישראל, אז פשוט הם לא זכאים.

יוסף טייב: עכשיו, פתחו עסק חדש, השקיעו את כל ההון שהיה להם מחוץ לארץ, באו, פתחו, עבר זן האומיקרון, קרסו – ואין עם מי לדבר.

יוסף טייב: אני חושב שדווקא בממשלה כזאת, שבאה והתיימרה לבוא ולומר: בואו, ואיך אמר בנט?

יוסף טייב: אני אהיה השר של הצרפתים, אתה מבין?

יוסף טייב: יש פה גם שר של הצרפתים, יש גם חבר כנסת נורבגי שאמור לדאוג להם, ובסופו של דבר, אתם מביאים פה חוק שלא דואג לאותה אוכלוסייה.

יוסף טייב: אותם אנשים באו ושמו את כל כספם כדי לבוא ולהתאקלם פה בישראל, קרסו, ואין עם מי לדבר.

יוסף טייב: הם לא מקבלים פה מענקים, שום דבר.

יוסף טייב: אני חושב שרק בגלל הדבר הזה: מספיק.

יוסף טייב: רק בגלל הדבר הזה: מספיק.

יוסף טייב: זו טענה מספיק מוצדקת בשביל שתלכו הביתה.

יוסף טייב: זהו.

יוסף טייב: נתנו לכם מספיק זמן.

יוסף טייב: אדוני היושב-ראש, כדי שתתחילו לעשות את הדברים – לא עשיתם, אז עכשיו אתם מבינים שאתם מתפוררים, ולפני שאתם מתפוררים אתם מתחילים לזרות לנו ולציבור חול בעיניים ולבוא ולהגיד: הינה, אנחנו נותנים לכם איזה משהו.

יוסף טייב: היה צריך להביא את זה הרבה קודם.

יוסף טייב: לא ניתן.

יוסף טייב: אתה יודע, כשיש בן אדם חולה קשה, לא מחכים שהוא יהיה חולה אנוש בשביל לבוא ולהנשים אותו.

יוסף טייב: בן אדם בקריסה – תבוא, תעזור לו, תן מקדמות, תעשה משהו.

יוסף טייב: לא יכול להיות שאתם חיכיתם שאנשים, בחודש ינואר, בחודש פברואר, מרץ, אפריל, אנחנו כבר במאי – ואז לבוא ולהתעורר להגיד: אוקיי, בואו עכשיו נביא חקיקה.

יוסף טייב: הדבר הזה היה צריך לבוא הרבה קודם.

יוסף טייב: אנחנו נחליף אתכם ונדאג לעסקים הקטנים.

יוסף טייב: נוריד את האחוזים של ההפסדים כדי שהאנשים האלה יוכלו לקבל את המענקים האלה, ונדאג לעולים החדשים פה בישראל.

יוסף טייב: תודה רבה, אדוני היושב-ראש.

איתן גינזבורג: תודה רבה, לחבר הכנסת טייב.

איתן גינזבורג: חבר הכנסת גלנט – אינו נוכח; חבר הכנסת מרגי – אינו נוכח.

איתן גינזבורג: חבר הכנסת אבי מעוז, בבקשה.

איתן גינזבורג: שלוש דקות לרשותך.

אבי מעוז: אדוני היושב-ראש, כנסת נכבדה, ברצוני לפתוח כמו כולם באיחולי החלמה מהירה לפצועים, ותנחומינו למשפחות השכולות של כל הנרצחים.

אבי מעוז: ברצוני לאחל כמה איחולים על פתיחת כנס הקיץ של הכנסת, והפעם בחרוזים: קיץ בריא, כנסת נכבדה של מדינת ישראל.

אבי מעוז: בפתיחתו של הכנס הזה מה לך נאחל?

אבי מעוז: שהכנס ייגמר כלעומת שבא.

אבי מעוז: שהממשלה הזאת תיפול במהרה.

אבי מעוז: שהשפיות תחזור להנהגת המדינה, ושהצביעות תפסיק לשלוט מעל כל במה.

אבי מעוז: את מסדרונותייך לא יקשטו עוד דגלי אויב.

אבי מעוז: ואת ספסלייך לא יחבוש עוד אדם כוזב.

אבי מעוז: שחברייך יהיו נאמנים למדינתם, ולא ימכרוה לאויבי עמם.

אבי מעוז: ששרייך לא יפלגו עוד את העם אשר בציון יושב, ואהבת חינם שוב את היהודים תאחד.

אבי מעוז: שנבחרי הציבור יעמדו במילותיהם, והציבור שוב יוכל לתת אמון בהבטחותיהם.

אבי מעוז: שלשמך תהיי ראויה כבית המחוקק, ואת המסורת היהודית תילחמי לחזק.

אבי מעוז: לא ירכב עלייך שלטון זרים בלתי צודק של פרוגרסיביים, קרנות ובעלי הון עתק.

אבי מעוז: ואם כבר עוסקים באיחולים, אז לכבוד מדינת ישראל נוסיף עוד כמה מילים: שבראש הממשלה יעמוד מי שנהנה מאמון הציבור ומי שפיו וליבו שווים, וששרת האנרגיה לא תחסום את מדינת ישראל מחיפוש משאבים.

אבי מעוז: ששר החוץ לא ימשיך בעיני העמים לביישנו, וששרת החינוך לא תהנדס את מוחות ילדינו.

אבי מעוז: ששר האוצר במגזר זה או אחר לא יתעמר, וששר התקשורת לא ינסה לכפות את דעותיו על ציבור אחר.

אבי מעוז: ששר הביטחון לא ישלח שי מבזה למשפחות שכולות, וששר הבריאות לא יקדם אג'נדות אלא יטפל במחלות.

אבי מעוז: שהשר לביטחון פנים יבדיל בין אחים לבין אויבים זרים, וששרת התחבורה תתעסק בפקקים ולא במזגני המגדרים.

אבי מעוז: ששר המשפטים לא ירוקן את הדמוקרטיה מערכיה, ושהשר לשירותי דת לא יהפוך את המדינה היהודית למדינת כל אזרחיה.

אבי מעוז: בחודש שבו זכינו לחידוש ממלכתנו, נזכה לראות בבניין ארצנו, נצעיד את מדינתנו לשחר גאולתנו, ובשוב השם לציון תחזינה עינינו.

אבי מעוז: תודה רבה.

איתן גינזבורג: תודה רבה לחבר הכנסת אביגדור מעוז, גם על העמידה בזמנים.

איתן גינזבורג: חבר הכנסת פינדרוס, בבקשה.

יצחק פינדרוס: אדוני היושב-ראש, חבריי חברי הכנסת, אדוני, יישר כוח לאבי מעוז.

יצחק פינדרוס: , כל מילה – פנינה.

יצחק פינדרוס: גיליתי היום, בצל הסערה התקשורתית, בורות מדהימה – בורות מדהימה מכמה דברים.

יצחק פינדרוס: אני אתחיל קודם כול מההבנה הפשוטה.

יצחק פינדרוס: אוהבים פה לצטט את התנ"ך ואת חז"ל, גם יריבינו הפוליטיים, אז אני אלמד אתכם.

יצחק פינדרוס: בפרק ראשון בישעיהו אנחנו אומרים: "ואשיבה שֹׁפטיך כבראשנה ויעציך כבתחלה אחרי כן יִקרא לך עיר הצדק קריה נאמנה".

יצחק פינדרוס: עכשיו, למי שחשב שזה מטאפורי, כמו שאני בדיון עם תלמידים – ואני עוד אגיע לזה – אז אני רק אעדכן אותו: בסידור התפילה אנחנו שלוש פעמים ביום אומרים.

יצחק פינדרוס: גם אלה מהמתפללים שתקפו אותי – אני לא מדבר על אלה שהולכים עם כיפות ולא מתפללים – אומרים כל יום: "השיבה שופטינו כבראשונה ויועצנו כבתחילה, והסר ממנו יגון ואנחה" – אומרים את זה – "ומלוך עלינו אתה השם לבדך", תפילה שאומר כל אדם יהודי דתי, מסורתי; נכנס לבית הכנסת, אומר את התפילה הזאת.

יצחק פינדרוס: אז לא המצאתי את הגלגל.

יצחק פינדרוס: ואלה שנמצאים פה בארץ בזכות התנ"ך ובזכות ההבטחה האלוקית' שיזכרו מה כתוב' בזכות מה יחזרו לכאן.

יצחק פינדרוס: ואני רוצה יותר מזה – גיליתי עוד בורות.

יצחק פינדרוס: אני ב-2007 ניסיתי בגוגל לבדוק אם מישאל חשין נעצר מייד, הגיעו זינזנות עם אזיקים לעצור אותו, כשהוא אמר שהוא יגדע את ידו של מי שיפגע בבית המשפט העליון.

יצחק פינדרוס: לא ידעתי שסעודיה כאן, גודעים את היד על כל מיני עבירות.

יצחק פינדרוס: מישה חשין היה סגן נשיא בית המשפט העליון – למי שבור ועם הארץ ולא יודע גם אולי מה היה פה במדינה – ולא עצרו אותו.

יצחק פינדרוס: הוא לא נעצר.

איתן גינזבורג: תודה רבה לחבר הכנסת פינדרוס, שגם כן עמד בדיוק בזמנים.

איתן גינזבורג: חברת הכנסת דיסטל – אינה נוכחת.

איתן גינזבורג: חברת הכנסת רגב, בבקשה, גברתי, ואחריה – חבר הכנסת פרוש.

מירי רגב: תודה רבה לך, כבוד היושב-ראש.

איתן גינזבורג: בבקשה, שלוש דקות לרשותך.

מירי רגב: חבריי חברי הכנסת, ככה נראית, ככה נשמעת ממשלה שמנותקת מהיסוד, מההוויה ומהערכים שלה; ממשלה שפעם אחר פעם מתבצרת ונדבקת לכיסא שלה, ובינתיים פוגעת פגיעה אנושה בביטחון האישי של אזרחי מדינת ישראל, משל שהממשלה הזאת הם דבק אפוקסי.

מירי רגב: אבל אתם יודעים מה מפרק את התרכובת הכימית של הדבק החזק ביותר?

מירי רגב: השמש, החום.

מירי רגב: החום והשמש, מר אבידר, מפרקים את הדבק החזק ביותר.

מירי רגב: הוא לא מחזיק.

מירי רגב: אבידר, הוא לא מחזיק – ככה גם אתם.

מירי רגב: השמש חושפת יום-יום את העיוותים של הממשלה המכוערת שלכם, המתרפסת שלכם, הנסחפת שלכם.

מירי רגב: היום עבאס נעלב.

מירי רגב: אוי אוי אוי, עבאס נעלב.

מירי רגב: אז מה הוא עושה?

מירי רגב: הוא לא הגיע היום.

מירי רגב: היום הראשון של הממשלה המעוותת הזאת, המכוערת הזאת - -

אלי אבידר: איך היה טקס המשואות?

מירי רגב: - - המתרפסת הזאת.

מירי רגב: הוא לא הגיע.

מירי רגב: מי נתן לכם רשת ביטחון?

אלי אבידר: איך היה הטקס, מירי?

מירי רגב: אתה מבין?

מירי רגב: טיבי נתן לכם רשת ביטחון.

מירי רגב: איזו בושה.

מירי רגב: עברתם מעבאס לטיבי, מהתנועה האסלאמית למועצת השורא, ממועצת השורא לווקף, מהווקף למלך ירדן.

מירי רגב: תגידו לי, לאיזו רמה הגעתם?

מירי רגב: אצלכם מדינת ישראל לא מאמינה - - -

סמי אבו שחאדה: - - - מה היית אומרת - - -

מירי רגב: מעולם, מעולם - - -

איתן גינזבורג: תודה.

סמי אבו שחאדה: - - -

מירי רגב: מעולם, מעולם לא היה ראש ממשלה - - -

סמי אבו שחאדה: - - -

איתן גינזבורג: תודה, חבר הכנסת סמי אבו שחאדה.

איתן גינזבורג: תודה לך.

איתן גינזבורג: תודה.

מירי רגב: מעולם, מעולם, מעולם לא היה ראש ממשלה - - -

סמי אבו שחאדה: - - -

איתן גינזבורג: קריאת ביניים זה בסדר.

איתן גינזבורג: נאום - - -

מירי רגב: - - - זה הכי חשוב.

איתן גינזבורג: לא להפריע.

מירי רגב: אני רוצה להגיד לכם שמעולם לא הייתה ממשלה - - -

סמי אבו שחאדה: - - -

איתן גינזבורג: אמרת את שלך.

איתן גינזבורג: אמרת.

סמי אבו שחאדה: - - - אני ממליץ לך - - -

איתן גינזבורג: תן לה, אדוני, לסיים את דבריה.

איתן גינזבורג: אני מוסיף לה עוד כמה שניות שלקחת ממנה.

איתן גינזבורג: אני מבקש - - -

סמי אבו שחאדה: - - -

מירי רגב: אני רוצה להגיד לך משהו.

איתן גינזבורג: תודה רבה, אדוני.

איתן גינזבורג: כן.

מירי רגב: אני רוצה להגיד לך משהו: אתה לא תהפוך אותנו לשונאי ערבים.

מירי רגב: אנחנו מפלגה שיש לה הרבה מצביעי - - -

סמי אבו שחאדה: - - -

מירי רגב: יש לנו – אני מדברת נגד אותם אלה שנותנים גב לטרור.

מירי רגב: אנחנו נמצאים בחודש, חודשיים, שלושה חודשים שיום-יום יש לנו פה אירועי טרור.

מירי רגב: אתה יודע למה?

מירי רגב: כי הם מרגישים שהם יכולים; כי התנועה האסלאמית שולטת פה בממשלה הזאת; כי אין יד - - -

איתן גינזבורג: חבר הכנסת אבו שחאדה, תודה.

מירי רגב: כי יש יד מתרפסת.

אופיר כץ: זה תומך טרור, זה תומך טרור.

מירי רגב: וגם אתה, גם אתה תומך טרור.

מירי רגב: תתבייש לך.

מירי רגב: אל תהפוך את כל הערבים לתומכי טרור.

סמי אבו שחאדה: - - -

איתן גינזבורג: חבר הכנסת אבו שחאדה.

קריאות: - - -

מירי רגב: אנחנו מתביישים באותם חברי כנסת ובאותו ראש ממשלה שנשענים על תומכי טרור ועל התנועה האסלמית.

מירי רגב: תתביישו לכם.

מירי רגב: אנחנו נחשפים יום-יום לפנים המכוערות והנסחטות של הממשלה הזאת ושל בנט, שנדבק כמו דבק אל הכיסא שלו.

מירי רגב: אבל כמו שאמרתי, הציבור הישראלי רואה – הציבור הישראלי שלא יכול להסתובב ברחובות, הציבור הישראלי שמרגיש פחד.

מירי רגב: למה?

מירי רגב: כי הם מרגישים שהם יכולים.

מירי רגב: כשאין כאן יד ברזל, כשיש כאן בעצם ממשלה מתרפסת או בפני עבאס או בפני טיבי, זה מה שקורה.

איתן גינזבורג: תודה.

מירי רגב: ואני מודיעה לכם שאתם אם תלכו הביתה ומהר, כי הציבור הישראלי רואה לכם.

מירי רגב: תתביישו לכם ותתבייש בנט, תתבייש גם אתה אבידר שאתה קורא לעצמך איש ימין.

מירי רגב: שיתביישו כל אנשי הימין שנותנים גב פה לתנועה האסלאמית ולמועצת השורא.

איתן גינזבורג: תודה רבה לחברת הכנסת רגב.

איתן גינזבורג: חבר הכנסת מאיר פרוש, בבקשה.

אלי אבידר: איך היה הטקס של המשואות, מירי?

אלי אבידר: איך היה טקס המשואות?

מירי רגב: מרגש.

אלי אבידר: לא ראו אותך 13 פעם - - -

מירי רגב: אני שמחה שחילי למד ממני את העבודה.

מירי רגב: שמחה.

מירי רגב: שמחה שלמדו ממני את העבודה, וכך נראה טקס מייצג ומגוון.

אלי אבידר: למדו איך לא לעשות.

מירי רגב: ככה נראה טקס מייצג ומגוון.

מירי רגב: אבל מה אני אומרת?

אלי אבידר: - - - 13 פעם - - -

מירי רגב: אתה כל כך יודע את האמת, אתה יודע כל כך את האמת, ואתה הרי מתבייש, כי גם אתה - - -

אופיר כץ: - - -

איתן גינזבורג: בבקשה.

איתן גינזבורג: חברי הכנסת, אתם בטוח רוצים לשמוע.

איתן גינזבורג: חבר הכנסת כץ, חבר הכנסת כץ, אני בטוח שאתה מעוניין לשמוע את נאומו של חבר הכנסת פרוש.

איתן גינזבורג: הינה הוא מתחיל.

איתן גינזבורג: אדוני, שלוש דקות לרשותך, בבקשה.

מאיר פרוש: אדוני היושב-ראש, חבריי חברי הכנסת, אני מודה לך מאוד על כך שהשתקת את חברי הכנסת שהתווכחו ביניהם על דברים העומדים ברומו של עולם.

מאיר פרוש: הממשלה מבקשת לאשר בקריאה ראשונה הצעת חוק מענק סיוע לעסקים בשל ההשפעה הכלכלית של התפשטות זן אומיקרון של נגיף הקורונה החדש, תשפ"ב–2022.

מאיר פרוש: אני חושב שאם אנחנו נשאל לא את חברי הכנסת – נשאל ילדים בני חמש-שש, נשאל אותם מתי היה האומיקרון – האומיקרון מזמן מזמן כבר עבר מן העולם ומישראל גם, עד כדי כך שמדינת ישראל כבר גם החליטה שהקורונה היא בכלל לא דבר שצריך לחשוש ממנו כי הולכים כבר לבטל ב-20 במאי, למניינם, את הבדיקות בנתב"ג.

מאיר פרוש: ובכל זאת, הממשלה פתאום ממהרת להביא את הרעיון הזה של לתת מענק כמו שנתנו בתש"ף, ב-2020.

מאיר פרוש: אני מבקש לשאול את הייעוץ המשפטי של הכנסת, אנחנו נמצאים בכנסת שלממשלה אין רוב.

מאיר פרוש: הממשלה הזו נשענת על מפלגות שבסקרים הן לא עוברות את אחוז החסימה: ניקח את ימינה – בצרות, צרות.

מאיר פרוש: אני לא נכנס לשאלה הזו שימינה מנפיקה לנו ראש ממשלה, וימינה בצרות, היא לא עוברת את אחוז החסימה; ישראל ביתנו מתנדנדת – פעם זה חמישה, פעם זה שישה, אבל מתנדנדת; תקוה חדשה כבר לא עוברת חודשים ארוכים את אחוז החסימה.

מאיר פרוש: יש לי שאלה לייעוץ המשפטי: האם חברי כנסת של המפלגות שאותן מניתי עכשיו, שהם חוששים שהציבור בבחירות הבאות לא יצביע עבורם מכיוון שהם כאילו ייצגו את הימין, הם סיפרו לכולם שהם מייצגים ימין, ובסופו של דבר לא ימינה ולא ישראל ביתנו ולא תקווה חדשה הסכימו לקחת צעד ולהיות בממשלה מה שקרוי ימין, אלא הלכו דווקא לממשלה שהיא נשענת ואולי נסחטת גם על ידי רע"מ, וזה דבר שקורה אחת לשבוע, שרע"מ היא זו שמחליטה מה כן עולה לסדר-היום ומה לא.

מאיר פרוש: ואם הם נפגעו בדברים מסוימים, אז הם לא משתפים פעולה כבר שבועיים-שלושה.

מאיר פרוש: על כל פנים, הם ממשיכים הלאה גם היום.

מאיר פרוש: השאלה המשפטית שלי היא: כאשר בן אדם נגוע בניגוד עניינים, אסור לו להשתתף בדיון, אסור לו להשתתף בהצבעה.

מאיר פרוש: אני שואל אתכם, חבר הכנסת אקוניס - -

איתן גינזבורג: נא לסיים, בבקשה.

מאיר פרוש: - - חברי ימינה, ישראל ביתנו, תקווה חדשה לא עוברים את אחוז החסימה, ופתאום מביאים לנו הצעת חוק.

מאיר פרוש: זה הרי אולי שוחד.

מאיר פרוש: כי הרי האומיקרון כבר היה לפני כמה חודשים, ואם הם מצביעים – לאדם שיש לו ניגוד עניינים אסור להשתתף בדיון, אסור לו להצביע.

מאיר פרוש: אז אני מבקש שהייעוץ המשפטי יענה לנו לפני ההצבעה אם חברים מימינה, תקווה חדשה וישראל ביתנו, שלא עוברים, שיש להם חשש לעבור את אחוז החסימה – לך מותר, אתה בסדר, כחול לבן לא – אבל אלה לא יכולים להצביע.

איתן גינזבורג: תודה.

מאיר פרוש: זאת שאלה משפטית.

מאיר פרוש: אני מבקש לפני ההצבעה, בבקשה.

איתן גינזבורג: שאלה משפטית מעניינת.

איתן גינזבורג: תודה רבה לחבר הכנסת פרוש.

איתן גינזבורג: חבר הכנסת בליאק – אינו נוכח; חבר הכנסת גפני – אינו נוכח, ובהזדמנות זו גם נאחל לו יום הולדת שמח, בריאות טובה, אריכות ימים והרבה נחת וחיים; חבר הכנסת סעדי – אינו נוכח; חבר הכנסת בן צור – אינו נוכח.

איתן גינזבורג: חבר הכנסת אופיר סופר, יעלה ויבוא אדוני, בבקשה.

אופיר כץ: אופיר תמיד נמצא.

איתן גינזבורג: הוא תמיד נמצא.

איתן גינזבורג: עליו תמיד אפשר לסמוך.

איתן גינזבורג: בבקשה, אדוני.

איתן גינזבורג: שלוש דקות לרשותך.

אופיר סופר: טוב.

אופיר סופר: ערב טוב.

אופיר סופר: אדוני היושב-ראש, חבריי חברי הכנסת, כמו חברי כנסת רבים אחרים, גם אני ניחמתי אבלים בימים האחרונים, ולצערי, בשבועות האחרונים.

אופיר סופר: וצריך לזכור – אני חושב שחובה עלינו כחברי כנסת לזכור, האמת היא שאי-אפשר לשכוח – שאנחנו נמצאים במציאות של פיגוע רודף פיגוע.

אופיר סופר: אנחנו לא מספיקים, מה שנקרא, לִבְכּוֹת, לְבַכּוֹת פיגוע אחד, ומגיע פיגוע אחר.

אופיר סופר: ומשטרת ישראל, צה"ל, שב"כ, מערכת הביטחון כולה, עסוקים יום-יום בלנסות למנוע את הפיגועים האלה, לנסות לסכל אותם ולעצור אותם.

אופיר סופר: יש משהו אחד שאולי היא יכולה לסייע בזה, מערכת הביטחון.

אופיר סופר: אבל כל עוד הרוח הגבית מכנסת ישראל תישאר כמו שהיא, זה יהיה קצת קשה.

אופיר סופר: כשבתוך הקואליציה יושבת מפלגה שהווקטור של סדר-היום הציבורי שלה זה "אל-אקצא בסכנה", וזה הפוסט האחרון של היושב-ראש שלה, אז אל תצפו, חבריי בקואליציה, שגל הטרור הזה ייעצר.

אופיר סופר: כי הטרור הזה מתודלק; הוא מתודלק יום-יום על ידי הרשות הפלסטינית; הוא מתודלק על ידי המסגדים; הוא מתודלק על ידי האימאמים, ולא נעים לומר – גם הפוסט וגם הדברים שיוצאים ממפלגת רע"מ, שהיא חברה בקואליציה, הם חלק מהסיפור.

אופיר סופר: והיא היום לא מצביעה, כי זה התנאי שלה.

אופיר סופר: אנחנו מכירים את הסיסמה שאנחנו נילחם מצד אחד בטרור ומצד שני נושיט יד לשלום.

אופיר סופר: אבל כאן לא מדובר אפילו לא על שלום – מדובר פה על פרופר הסתה, על בלוף שאף אחד לא מאמין בו, שהיחידים שמאמינים בזה הם מי שרוצה להסית כנגד ולהטעין ולהדליק את כל הציבור הערבי.

אופיר סופר: אז הוא משתמש בזה.

אופיר סופר: עכשיו, אנחנו יכולים לטעון את זה כנגד חמאס בעזה.

אופיר סופר: אנחנו יכולים לטעון את זה כנגד כל מיני אימאמים, שזה האינטרס שלהם.

אופיר סופר: אבל זה קורה פה וזה קורה בתוך הקואליציה.

אופיר סופר: זה כל הסיפור.

אופיר סופר: זה כל הסיפור.

אופיר סופר: זה הווקטור של עבאס, זה הווקטור של רע"מ, זה הווקטור של כל מי שעובד סביב אל-אקצא.

אופיר סופר: זה הסיפור.

אופיר סופר: תודה רבה.

איתן גינזבורג: תודה רבה לחבר הכנסת סופר.

איתן גינזבורג: חבר הכנסת סמוטריץ' – אינו נוכח.

איתן גינזבורג: חבר הכנסת מולא, בבקשה, אדוני.

איתן גינזבורג: בבקשה, אדוני, שלוש דקות לרשותך.

פטין מולא: כבוד היושב-ראש, חבריי חברי הכנסת, כנסת נכבדה, בראשית דבריי ברצוני להרכין ראש ולשלוח את תנחומיי הכנים מעומק הלב למשפחות הנרצחים מהפיגועים האחרונים והחלמה מהירה לפצועים.

פטין מולא: אני רוצה לדבר על הנושא של חלקות של הכפר כסרא-סמיע.

פטין מולא: במכתב שנשלח בתאריך 8 במאי 2022 על ידי ראש המועצה המקומית כסרא-סמיע יאסר גדבאן לשר אביגדור ליברמן, זאב אלקין והשר חמד עמאר ולעורך דין יעקב ינקי מנהל רשות מקרקעי ישראל בנושא סבסוד חלקות לחיילים משוחררים ואנשי כוחות הביטחון – על פי החלטת הממשלה 716, זו הממשלה הנוכחית, מחיר החלקות לחיילים משוחררים ואנשי מערכת הביטחון יקר משמעותית ממחיר החלקות בזמנה של הממשלה הקודמת.

פטין מולא: לדוגמה, כיום ארבע יחידות דיור עולות 310,612 שקל – עלייה של 33% יותר מהממשלה הקודמת בראשות הליכוד, דהיינו 76,827 שקל עלייה של חלקת אדמה לחייל משוחרר – יותר ממה שעלה אז.

פטין מולא: זה פשוט מטורף.

פטין מולא: אני מבקש מחברי הממשלה והשרים לשקול בשנית, לאור השינוי בסבסוד, 90% מסך עלות הפיתוח עד לתקרה של 400,000 שקל בנוסף למצוקות הדיור בקרב אנשי מערכת הביטחון ביישוב, ולביטול היטל ישן מול חדש, כפי שבוטל היטל מסובסד לציבור.

פטין מולא: השר זאב אלקין, שר השיכון, תסתכל לדרוזים בעיניים.

פטין מולא: יש מחסור דיור לתושבים הגיבורים והמוערכים.

פטין מולא: השר אלקין, אמרת בדאלית אל-כרמל שאתה נותן ליישובים דרוזיים יותר ממה שאתה חושב.

פטין מולא: וזה לא נכון.

פטין מולא: יחד עם זאת, אני מבקש מכבודכם לעצור את המשך קיום המכרז עד בירור הבקשה לביטול ישן מתוך חדש.

פטין מולא: מיותר לציין שלא קיבלנו עדיין תגובה לפנייתנו, שפנינו יחד כל חברי הכנסת, ראשי הרשויות והמועצות המקומיות הדרוזיות, לראש הממשלה נפתלי בנט, לשר אלקין ולשר ליברמן בתאריך 13 במרץ 2022, שבה מבקשים לדון בנושאים הבאים: הקפאת חוק קמיניץ; הקצאת תקציב לתכנון ולבנייה בכפרים הדרוזיים; גריעת כלל הקרקעות הפרטיות משמורות הטבע והגנים הלאומיים; מימוש החלטת הוועדות הגיאוגרפיות ודרישה להקמת ועדות נוספות.

פטין מולא: זו הממשלה הכי גרועה לעדה הדרוזית מאז קום המדינה.

פטין מולא: תודה רבה.

צבי האוזר: תודה רבה.

צבי האוזר: הדובר הבא, יעקב ליצמן – אינו נוכח; חבר הכנסת אורי מקלב – אינו נוכח; חברת הכנסת לימור מגן תלם – אינה נוכחת.

צבי האוזר: חבר הכנסת אופיר אקוניס, בבקשה.

צבי האוזר: שלוש דקות.

אופיר אקוניס: אדוני היושב-ראש, חברות וחברי הכנסת, זוהי קואליציה של פחדנים.

אופיר אקוניס: אתם מפחדים מהבחירות, מהציבור, מפסק דינו של הציבור, ויש לכם טיעון לא דמוקרטי: אתם תיתנו את השלטון לביבי; אתם תיתנו את השלטון לליכוד.

אופיר אקוניס: עד כדי כך, בגלוי, אתם מפקפקים ביכולות שלכם ללכת לציבור ולקבל בו רוב על יסוד דרככם.

אופיר אקוניס: מה אתם מפחדים מבחירות?

אופיר אקוניס: אתם שוב התגליתם במלואו סמרטוטיותכם.

אופיר אקוניס: סמרטוטים מארץ הסמרטוטים.

אופיר אקוניס: ופעם נוספת העמדתם את הכיסאות על טובת המדינה.

אופיר אקוניס: אדוני היושב-ראש, אני חותם על כל מילה מנאומו – השר בר לב – של גדעון סער מ-2007, כל מילה של גדעון סער.

אופיר אקוניס: סמרטוטים.

אופיר אקוניס: ממשלה בסוף דרכה.

אופיר אקוניס: ממשלה גוססת, מדדה לסיומה בשעה טובה.

אופיר אקוניס: ממשלה שאינה מסוגלת להתמודד עם גל הטרור האכזרי והברברי ששוטף מדינה שלמה; ממשלה, אדוני היושב-ראש, שמכילה – הכילה – 4,265 נפטרים מקורונה; מכילה גם את מסע הטרור ואינה מגיבה; ממשלה בקומה, בתרדמת, כנועה ומרכינת ראש בפני האחים המוסלמים.

אופיר אקוניס: אגב, אדוני היושב-ראש, אתה בוודאי יודע שזוהי המדינה היחידה – ישראל היא המדינה היחידה בעולם שהתנועה האסלאמית היא חלק מן הממשלה.

אופיר אקוניס: אין מדינות כאלה בעולם; אולי בלבנון, חוץ מפלג קטן של האחים המוסלמים שם.

אופיר אקוניס: היום הוכיחה הממשלה הזאת – הקואליציה הזאת, המסמורטטת הזאת, כדברי גדעון סער – היום היא הוכיחה שאין לה גבולות, שאין לה קווים אדומים, שאין עמוד שדרה.

אופיר אקוניס: פתחו את הקדנציה עם התנועה האסלאמית, עשו עסקאות על חשבון הציבור, והיום עם הרשימה המשותפת.

אופיר אקוניס: למען עם ישראל, למען ארץ ישראל, למען ילדינו, לכו, תתפטרו, שחררו אותנו מהעול הזה.

אופיר אקוניס: דבר אחד, אדוני היושב-ראש, ובזה אני מסיים, בדבר אחד הממשלה הזאת כן שברה שיא ישראלי: היא הקצרה ביותר והגרועה ביותר מאז ממשלתו של אהוד ברק בשנת 2000.

אופיר אקוניס: נכשלתם.

אופיר אקוניס: מושחתים, מסואבים, לכו הביתה.

צבי האוזר: תודה רבה.

צבי האוזר: חבר הכנסת אופיר כץ.

קריאה: - - -

צבי האוזר: רשום אצלי אופיר כץ.

צבי האוזר: בבקשה, אדוני, שלוש דקות לרשותך.

אופיר כץ: תודה רבה.

אופיר כץ: אדוני היושב-ראש, חבריי השרים.

אופיר כץ: חבר הכנסת אבידר, האנרגיות שלך ירדו קצת.

קרן ברק: לא שומעים אותך - - -

אופיר כץ: האנרגיות של אבידר, אני אומר, ירדו.

אופיר כץ: צריך אופוזיציה דחוף.

קריאה: - - -

אופיר כץ: התוכנית הכלכלית שהבאתם, שהגיעה הרבה מעבר למה שהבטחתם שתביאו, היא תוכנית שאין בה שום בשורה לעצמאים.

אופיר כץ: יש פה רמייה אחת גדולה.

אופיר כץ: אני לא מכיר שום עצמאי שדיברתי איתו, שתומך בדבר הזה.

אופיר כץ: זו בדיחה אחת גדולה.

אופיר כץ: ישבו אנשי האוצר, פקידים – אנחנו מכירים את זה, כשאנחנו היינו והבאנו את התוכניות – וראינו מה הם רוצים להביא, שזה בעצם לא להביא כלום לאזרחים, ופה בעצם אתם מגשימים את המשאלות שלהם: לתת תוכנית שמטרתה לשלם כמה שפחות כסף, אבל העיקר להגיד: הבאנו תוכנית, אנחנו מפצים.

אופיר כץ: כאשר בפועל, עם כל החסמים שיש בתוכנית הזאת, אתם רוצים לתת לכמה שפחות אנשים לקבל את הכסף.

אופיר כץ: אנחנו, כשהבאנו את הפיצוי, נתנו את זה לעסקים עד מחזור של 400 מיליון שקלים.

אופיר כץ: כמה אתם מביאים בתוכנית הזאת?

אופיר כץ: עד 60 מיליון שקלים.

אופיר כץ: למה?

אופיר כץ: כדי שכמה שפחות יקבלו.

אופיר כץ: את הפגיעה, את רף הפגיעה, אנחנו נתנו לעסקים שנפגעו מ-25% ומעלה.

אופיר כץ: מה אתם עושים בתוכנית שלכם?

אופיר כץ: 35% ומעלה.

אופיר כץ: למה?

אופיר כץ: להוריד את כל אלה שנמצאים בין ה-25 ל-35, כדי שכמה שפחות עצמאים יוכלו ליהנות מזה.

אופיר כץ: נפתלי בנט אמר ב-26 בנובמבר שאנחנו במצב חירום בגלל האומיקרון.

אופיר כץ: אז אם בנובמבר אנחנו במצב חירום, למה הורדתם מהפיצוי את חודש דצמבר?

אופיר כץ: למה רק ינואר-פברואר?

אופיר כץ: למה לא לתת גם את דצמבר?

אופיר כץ: אדוני השר, גם זה חודש שהייתה בו פגיעה.

אופיר כץ: ראש הממשלה בעצמו אמר בנובמבר שאנחנו במצב חירום, והיו כבר הנחיות.

אופיר כץ: אז למה להוריד?

אופיר כץ: למה לא ללכת למען האזרחים?

אופיר כץ: למה נגד האזרחים?

אופיר כץ: כמה שפחות?

אופיר כץ: אנחנו, לדוגמה, נתנו לעסקים להשוות את חודשי הפגיעה אל מול בחירה שלהם, או 2018 או 2019.

אופיר כץ: אתם מאפשרים רק 2019.

אופיר כץ: למה?

אופיר כץ: כדי שכמה שפחות עצמאים יוכלו לקבל פיצוי.

צבי האוזר: אני מבקש שקט בתאים.

צבי האוזר: תודה.

אופיר כץ: קבעתם עוד, שעסק שהמחזור שלו היה אפסי בשלושת החודשים שלפני, אז הוא גם לא זכאי.

אופיר כץ: אבל יש פה עסקים שקרסו – תיירות נכנסת ויוצאת, תרבות – אלה אנשים שבאמת לא הכניסו כסף.

אופיר כץ: למה לא להכליל אותם?

אופיר כץ: מה הם פשעו?

אופיר כץ: בגלל שהם נפגעו מהאומיקרון?

אופיר כץ: התוכנית הזאת - - -

צבי האוזר: לסיכום.

אופיר כץ: לסיכום, אדוני היושב-ראש, התוכנית הזאת, כל מטרתה להגיד: הבאנו תוכנית.

אופיר כץ: בפועל אזרחי ישראל לא יוכלו ליהנות, העצמאים לא יקבלו את הפיצוי שמגיע להם.

אופיר כץ: מה שעשיתם פשוט בדיחה אחת גדולה.

אופיר כץ: תודה רבה.

צבי האוזר: תודה רבה.

צבי האוזר: חבר הכנסת אלי אבידר; בעצם, אחרון הדוברים, ואחריו יסכם השר.

צבי האוזר: אה, סליחה, אני מתנצל.

צבי האוזר: חבר הכנסת רון כץ - - -

אלי אבידר: אני כבר פה.

צבי האוזר: אז אתה, בבקשה, ואנחנו נקרא לו אחריך.

אביר קארה: הוא מוותר.

צבי האוזר: הוא מוותר.

צבי האוזר: אוקיי.

צבי האוזר: הוא מוותר בשם שמו או בשמך?

אביר קארה: לא, הוא - - -

אלי אבידר: אביר, אכפת לך רק לתת לחברי הכנסת לדבר בשם עצמם?

צבי האוזר: בבקשה, שלוש דקות עומדות לרשותך.

אלי אבידר: אדוני היושב-ראש, כנסת נכבדה, בקרוב אנו עתידים לציין שנה לממשלת השינוי.

אלי אבידר: 11 חודשים פועלת לה קואליציה המורכבת מימין ושמאל, ערבים ויהודים, דתיים וחילונים יחד, כדי לתקן שנים של שחיתות, סיאוב ופגיעה בדמוקרטיה.

אלי אבידר: יש אווירת בחירות.

אלי אבידר: את זה לא אני אומר, אלא פרשנים שמתודרכים על ידי פוליטיקאים שמרנים, שעשויים להרוויח מזה; פוליטיקאים מהקואליציה שמשתפים פעולה עם האופוזיציה בדרדור המדינה לסחרור פוליטי מתמשך של שלוש השנים האחרונות.

אלי אבידר: מה מחכה לנו מעבר לפינה?

אלי אבידר: חברי כנסת שמתחרים על פיצוץ בית המשפט העליון; ביביסטים שפוגעים בממלכתיות טקס יום הזיכרון ופוליטיקאים שפותחים לשכות במקומות נפיצים, כדי להדליק את האש במצב הביטחוני הרגיש שעדיין פוקד אותנו.

רון כץ: זה אבא שרצחו לו את הבת.

אלי אבידר: חייבים לשים את התקופה הזו מאחורינו.

רון כץ: - - - טקס יום הזיכרון, שרצחו לו את הבת שלו.

אלי אבידר: היום זה היום הראשון - -

רון כץ: - - -

אלי אבידר: - - של כנס הקיץ של הכנסת.

אלי אבידר: עם זאת, החוקים שנועדו למנוע את המשך הסיאוב אפילו לא מועלים לשיח.

אלי אבידר: ציבור של מיליון אזרחים פעל להחלפת הממשלה הקודמת.

אלי אבידר: ציבור ערכי, ציבור נחוש שהתאחד סביב שלוש דרישות: חוק נאשם בפלילים אינו יכול להרכיב ממשלה; חוק הגבלת שתי קדנציות וועדת חקירה לצוללות.

אלי אבידר: הממשלה הזאת דחתה את ועדת החקירה לצוללות שבעה חודשים ועד היום הוועדה הזאת עדיין לא התחילה לתפקד.

אלי אבידר: חוק כפל כהונה נתקע, בגלל צילומים של ראש הממשלה ועל חוק נאשם בפלילים אף אחד לא מדבר.

אלי אבידר: אז הגיע הזמן שנגיד את זה כאן, בצורה הברורה ביותר: הרשימה המשותפת הודיעה לי על ידי מספר נציגים שלה שהיא תתמוך בחוק הזה תמיכה מלאה.

אלי אבידר: אדוני היושב-ראש, חוקי הנאשם יצילו את המדינה מחזרה לכאוס גדול ומסוכן יותר ממה שהיה בתקופת הממשלה הקודמת.

אלי אבידר: מי שישאיר את נתניהו במשחק יקבל את בן גביר כשר לביטחון הפנים.

קריאה: מה רע?

אלי אבידר: מי שישאיר את נתניהו במשחק, יקבל את סמוטריץ' כשר המשפטים.

אלי אבידר: האחראים לעיכוב הזה הם חברות וחברי מפלגת ימינה, שפוגעים בעבודת הקואליציה מיומה הראשון.

אלי אבידר: אדוני היושב ראש, לציבור שלנו מגיע שנקיים הבטחות.

אלי אבידר: אסור לנו להתנהל באותה צורה ובאותו אופן של אלה שדאגנו להחליף.

אלי אבידר: אסור לנו לפגוע באמון הציבור שלנו, כי בבחירות הבאות הוא פשוט לא יצא להצביע.

אלי אבידר: התוצאות יהיו לא פחות מהרות אסון.

צבי האוזר: סיכום.

אלי אבידר: חברותיי וחברי הקואליציה, הבטחות חייבים לקיים.

אלי אבידר: עלינו להמשיך את תהליך השינוי ולהחזיר את הממלכתיות למדינת ישראל.

אלי אבידר: תודה רבה, אדוני.

צבי האוזר: תודה רבה.

אופיר כץ: ואם לא?

אלי אבידר: - - -

צבי האוזר: יסכם את הדיון השר במשרד האוצר, השר חמד עמאר, בבקשה.

חמד עמאר: אדוני היושב-ראש, שמעתי את חבר הכנסת יואב קיש בקשב רב בנושא ממדים ללימודים.

חמד עמאר: אני רוצה להגיד לו: מי שהביא את תוכנית ממדים ללימודים – זה היה בשנת 2016, כשאביגדור ליברמן היה שר הביטחון.

אלעזר שטרן: וגדי איזנקוט הרמטכ"ל.

חמד עמאר: בדיוק.

חמד עמאר: וזה רץ קרוב לשנתיים.

חמד עמאר: כשאביגדור ליברמן יצא ממשרד הביטחון, הליכוד, שהיה בשלטון, הפסיק את ממדים ללימודים.

חמד עמאר: אחת הדרישות שלנו כקואליציה לכניסה לממשלה הייתה להחזיר את ממדים ללימודים.

חמד עמאר: התעקשנו על זה, ניהלנו משא ומתן על זה, הבאנו את זה, וזה עבר בקריאה ראשונה.

חמד עמאר: ואני רוצה להגיד לכם, אף אחד מהליכוד לא הגיע לוועדת הכספים בדיון על הקריאה השנייה והשלישית.

איימן עודה: בושה וחרפה.

חמד עמאר: ופתאום אנחנו שומעים שמתנגדים, ורוצים עוד 50 מיליון שקל.

חמד עמאר: למה לא הגעתם לוועדת הכספים?

חמד עמאר: לא הייתם בשום דיון.

חמד עמאר: אסור לעצור את ממדים ללימודים.

חמד עמאר: אנחנו נביא את זה לקריאה שנייה ושלישית, ואנחנו מצפים שהליכוד יצביע.

יואב קיש: תביא 50 מיליון.

חמד עמאר: חבל שלא הגעת לוועדת הכספים בשביל לקרוא את מה שאתה - - -

יואב קיש: מה?

יואב קיש: זה לא בוועדת הכספים.

יואב קיש: תגיד, אתה עושה צחוק?

חמד עמאר: לא הגעתם לוועדת הכספים.

יואב קיש: זה בוועדת החוץ וביטחון.

יואב קיש: אפילו את זה אתה לא יודע.

יואב קיש: למה לא הגעתי לוועדת כספים?

יואב קיש: זה היה בוועדת החוץ וביטחון.

חמד עמאר: כי הייתה ועדה משותפת.

חמד עמאר: הייתה ועדה משותפת.

יואב קיש: אתה שר דמיקולו.

יואב קיש: אתה הולך הביתה ולא צריך אתכם.

חמד עמאר: הייתה ועדה משותפת.

חמד עמאר: דבר כזה, שאתה בא לדרוש עכשיו - -

יואב קיש: והייתי שם ואמרתי.

יואב קיש: הייתי שם ואמרתי, תביאו 100%, זה יעבור.

חמד עמאר: - - אנחנו רק שומעים את זה עכשיו, את הדרישה שלך.

חמד עמאר: לא הייתה לך שום דרישה לחיילים.

חמד עמאר: כל מה שהיה לחיילים – גיוס לחיילים – היית בחוץ.

חמד עמאר: כל מה שהבאנו לחיילים, היית בחוץ.

חמד עמאר: שנים רבות לא שילמנו תוספת לחיילים בסדיר.

חמד עמאר: אנחנו הרמנו את זה ב-50%.

חמד עמאר: איפה אתה היית?

חמד עמאר: חבר הכנסת פטין מולא, שמעתי אותך בקשב רב, גם בנושא של סבסוד לחיילים משוחררים דרוזים.

חמד עמאר: אנחנו באוצר הרמנו את זה ל-400,000 שקל במקום 300,000 שקל.

חמד עמאר: אני מקיים דיון למה המחירים עלו, עם משרד השיכון.

חמד עמאר: הכסף הועבר למשרד השיכון.

חמד עמאר: נקיים דיון, נבדוק למה העלו את הכסף.

חמד עמאר: אני רוצה גם לשאול, שמעתי הרבה ששילמנו, שילמו למשותפת – איך עושים דבר כזה מאחורי הגב שלנו, של האוצר?

צבי האוזר: חבר הכנסת קארה.

חמד עמאר: אני חייב לברר את זה ולבדוק מי שילם לכם כסף?

חמד עמאר: אנחנו באוצר לא יודעים.

חמד עמאר: אנחנו באוצר לא יודעים ששילמו לכם כסף.

איימן עודה: - - -

חמד עמאר: אנחנו נבדוק את זה, נברר את זה ונראה איך עושים את זה מאחורי הגב שלנו.

איימן עודה: - - -

חמד עמאר: איך?

חמד עמאר: איך?

חמד עמאר: אני לא יודע.

חמד עמאר: אני לא מבין איך עשו את זה.

חמד עמאר: אז להרגיע את כולם, שום דבר לא היה עם המשותפת.

חמד עמאר: המשותפת החליטה שהיא תצביע.

חמד עמאר: אנחנו לא היינו בשום קשר עם המשותפת.

חמד עמאר: תודה רבה.

יואב קיש: - - - זה היה בוועדת החוץ וביטחון - - - אתה עושה צחוק?

צבי האוזר: תודה רבה.

צבי האוזר: אנחנו נעבור להצבעה.

צבי האוזר: נבקש מכולם לתפוס את מקומותיהם.

צבי האוזר: מי בעד?

צבי האוזר: מי נגד?

צבי האוזר: הצבעה.

צבי האוזר: בעד ההצעה להעביר את הצעת החוק לוועדה – 31

צבי האוזר: נמנעים – אין

צבי האוזר: נבקש להוסיף: גלעד קריב – בעד, אלון טל – בעד, חבר הכנסת מופיד מרעי – בעד.

קריאה: אני בטעות לחצתי על אלון טל.

קריאה: מה עושים?

צבי האוזר: אז קודם כול נלחץ בטעות על אלון טל.

צבי האוזר: בסדר גמור.

צבי האוזר: והוספנו גם את אלון טל.

צבי האוזר: אם כן, ההצעה עברה פה אחד: בעד – 34, נגד – אין, נמנעים – אין.

צבי האוזר: אם כן, הצעת החוק עברה בקריאה ראשונה והיא תועבר להמשך דיון בוועדת הכספים.

צבי האוזר: [רשומות (הצעות חוק, חוב' 1466).

צבי האוזר: ]

צבי האוזר: אנחנו נעבור לסעיף הבא בסדר-היום – הצעת חוק העונשין (תיקון מס' 143) (עבירות בנשק), התשפ"ב–2021.

צבי האוזר: יציג את הצעת החוק שר המשפטים גדעון סער.

גדעון סער: אדוני היושב-ראש, כנסת נכבדה, בנובמבר 2021 נרצח בעיר העתיקה אלי קיי, שעלה לארץ ושירת כחייל בודד.

גדעון סער: הוא וחמישה בני אדם נוספים נורו על ידי מרצח משועפאט באמצעות רובה קרלו מאולתר.

גדעון סער: ב-15 בספטמבר 2021 נרצח אחמד עמאש בפתח ביתו בג'יסר א-זרקא.

גדעון סער: הוא נורה על ידי נער בן 15, שירה לעברו ארבעה כדורים מתת-מקלע מאולתר.

גדעון סער: מקרים מצערים אלה הם דוגמאות בלבד למקרים רבים מספור לתופעה רחבה, שבה מבוצעים פשעים חמורים באמצעות כלי נשק מאולתרים.

גדעון סער: הנשקים המאולתרים הפילו חללים רבים בעיקר בחברה הערבית.

גדעון סער: למרבה הצער, יצירת כלי נשק מאולתרים מחלקי נשק שונים, כולל גם הסבת נשקי אייר-סופט לנשקים חמים, הפכו לתופעה נפוצה בחברה הערבית.

גדעון סער: אנשים לוקחים כלי ירייה למשחק, ובאמצעות מה שנקרא חלקי נשק מהותיים – מכלול, קנה וכדומה – ממירים אותם לנשקים לכל דבר ועניין.

גדעון סער: לאחר מכן אותם נשקים משמשים למאבקים בין משפחות פשע, לרציחת נשים בידי בעליהן, לאירועי טרור ולביצוע עבירות חמורות נוספות.

גדעון סער: הצעת החוק שאני מביא הערב לבית היא כלי נוסף, שבאמצעותו אנו מבקשים להתמודד עם מכת המדינה, עם ריבוי כלי הנשק בחברה הערבית, ובייחוד עם תופעת כלי הנשק המאולתרים.

גדעון סער: נשקים שהמסוכנות שלהם אינה פחותה מהמסוכנות הנשקפת מכלי נשק תקניים.

גדעון סער: ההצעה כוללת שני רכיבים מרכזיים: 1.

גדעון סער: החמרת הענישה בעבירות הנעשות בחלקי נשק מהותיים; 2.

גדעון סער: החמרת הענישה בגין רכישתם של כלי נשק בלתי חוקיים.

גדעון סער: על פי ההצעה, חלק נשק מהותי יוגדר כגוף, קנה, צינה, מכלול או סדן של כלי הנשק – במובחן מחלקי נשק שאינם מהותיים, דוגמת מחסנית או תחמושת או חלקים אחרים של כלי הנשק.

גדעון סער: ההגדרה הזאת נוסחה בהתאם לעמדה המקצועית של חטיבת הזיהוי הפלילי במשטרת ישראל ובהתאם למונחים המקצועיים הרלוונטיים.

גדעון סער: על פי המוצע, העונש בצד העבירות של החזקה, רכישה, נשיאה או הובלה של נשק מהותי יוחמר לחמש שנות מאסר.

גדעון סער: הצעת החוק הזאת מבוססת, בין השאר, על המלצות ועדת המנכ"לים להתמודדות עם הפשיעה והאלימות בחברה הערבית, שעקרונות הפעולה שלהן אומצו בהחלטה 852 של הממשלה.

גדעון סער: במסגרת דוח הוועדה צוין כי אחד המאפיינים והגורמים של תופעת הפשיעה בחברה הערבית הוא הימצאותם וזמינותם של כלי נשק מסוגים שונים בחברה הערבית בהיקפים גדולים לאין שיעור מאשר בחברה הכללית.

גדעון סער: עבירות האמל"ח והירי מסכנות חיים ופוגעות לא רק במעורבים בהן, אלא גם בביטחון האישי ובאיכות החיים של אזרחים חפים מפשע.

גדעון סער: ועדת המנכ"לים ציינה כי על פי ההערכות – יש הערכות שונות, אני באמת לא מתיימר לקבוע מסמרות – מדברים על בין עשרות למאות אלפי כלי נשק בלתי חוקיים.

גדעון סער: ועדת המנכ"לים ציינה כי רבים מכלי הנשק המצויים הם כלי נשק מאולתרים, שלצורך הרכבתם די בחלקי הנשק המהותיים, ולא נדרש להשיג כלי נשק תקני.

גדעון סער: לפיכך המליצה הוועדה להחמיר את הענישה על סחר בחלקי נשק מהותיים שמשמשים לייצור עצמאי של כלי נשק.

גדעון סער: התיקון השני שנכלל בהצעת החוק, כאמור, הוא החמרת הענישה בגין רכישת נשק בלתי חוקי משבע שנות מאסר לעשר שנות מאסר.

גדעון סער: כיום העונש בגין רכישת נשק זהה לעונש בגין החזקת נשק, למרות הפער האיכותי ברמת החומרה ובאנטי-חברתיות שמגולמות בהן.

גדעון סער: בעוד עבירת החזקת נשק יכולה להתבצע באופן פסיבי, מעשה רכישת הנשק מחייב פעולה אקטיבית.

גדעון סער: כמו כן הוא מגדיל באופן ישיר את הביקוש לנשק הבלתי-חוקי, את כמות כלי הנשק הלא חוקיים המצויים באוכלוסייה.

גדעון סער: לכן מוצע שעבירת רכישת נשק תוחמר ותעבור למדרג חומרה דומה לזה הקבוע בצד העבירות של נשיאה והובלה של נשק בלתי חוקי.

גדעון סער: בחודש דצמבר האחרון אישרה הכנסת הצעת חוק הקובעת עונשי מינימום בגין עבירות נשק, אחזקה, נשיאה, רכישה וסחר.

גדעון סער: אני יכול לומר בוודאות שמאז שאושר החוק, המסר הזה חלחל לבתי המשפט, בכל הערכאות, וניכרת החמרה משמעותית בענישה בעבירות הנשק הבלתי-חוקי.

גדעון סער: מדי כמה ימים יוצא מפתחו של בית המשפט העליון פסק דין שמחמיר את הענישה בעבירות נשק בלתי חוקי.

גדעון סער: כפי שנוכחנו לדעת – ואני אומר את זה למרות שמדובר בהשלכה עקיפה, כי מדובר בעבירות שבוצעו, עובר לכניסת התיקון לתוקף, בחודש דצמבר ולכן ההחמרה אינה נובעת מיישום עונש המינימום, אלא מהחומרה שנלמדה מאיך שהמחוקק הסתכל על העבירות הללו.

גדעון סער: לכן, כשנוכחנו לדעת שהחמרת הענישה מובילה לתוצאות בשטח, אני מאמין שקידום הצעת החוק הזאת יהיה כלי אפקטיבי נוסף לצורך ההתמודדות עם הפשיעה הגואה בחברה הערבית.

גדעון סער: אני חושב שזו היום משימה לאומית, ואני מבקש ממליאת הכנסת לאשר את הצעת החוק בקריאה ראשונה.

צבי האוזר: תודה רבה לשר המשפטים חבר הכנסת גדעון סער.

צבי האוזר: נתחיל בדיון.

צבי האוזר: ראשון הדוברים, חבר הכנסת אוריאל בוסו – אינו נוכח.

צבי האוזר: חבר הכנסת אבי מעוז, בבקשה.

צבי האוזר: שלוש דקות לרשותך, אדוני.

אבי מעוז: אדוני היושב-ראש, כנסת נכבדה.

אבי מעוז: בנאומים הבאים אני רוצה לסקור מקצת מהנזקים שהקואליציה הפוסט-מודרנית הזאת הספיקה להסב לדמותה ולזהותה של מדינת ישראל במהלך הפגרה.

אבי מעוז: לפני כחודש וחצי פורסם על ביקורן של שרת החינוך והשרה לשוויון חברתי בגן, שבו הן חנכו את התוכנית לשוויון מגדרי במסגרת פיילוט ב-77 גני ילדים.

אבי מעוז: תחת מסווה של מניעת הסללה, מתוך רצון לתת לילדים ולילדות להתפתח לאן שהם רוצים, עורכים המשרדים הללו ניסוי אנושי חסר תקדים בילדים.

אבי מעוז: מדובר בהנדסת תודעתם של ילדי ישראל על פי מתווה מוכן מראש, מבית מדרשו של הפמיניזם הרדיקלי.

מירב בן ארי: איזה פמיניזם?

מירב בן ארי: אתה יודע שיש משפחות שהן לא כמו שאתה מכיר?

מירב בן ארי: אתה יודע.

אבי מעוז: משרד שאמור לעסוק בחינוכם של ילדי ישראל - -

מירב בן ארי: זה קורה אצל הטובים ביותר.

אבי מעוז: - - בתור שליחם וידם הארוכה של ההורים, עוסק במקום זאת - -

קרן ברק: אדם חשוך אתה.

אבי מעוז: - - בהסללה שלהם לאג'נדות פרוגרסיביות קיצוניות.

אבי מעוז: כך כאשר מציגים בפניהם שלל אפשרויות להקמת משפחה, כחלק מפירוק מבנה המשפחה המסורתי; כך כאשר מטמיעים בהם שפה שוויונית מגדרית, שכל כולה מלחמה פמיניסטית, כחלק מתפיסה שרואה בלשון הקודש שפה מדכאת ופטריארכלית.

קרן ברק: אתה רוצה להמשיך לאנוס את - - - זו האג'נדה שלך.

אבי מעוז: רק להזכיר: מדובר בשפה של שכינה, תורה, נשמה, נפש, אהבה, אמונה, תשובה, תפילה, צדקה ועוד שלל מילים הכי קדושות שיש לנו, שכולן בלשון נקבה.

אבי מעוז: אבל ככה זה, כשלא נותנים לעובדות לבלבל את האג'נדה.

אבי מעוז: כך כאשר שוטפים להם את המוח כאילו אין זהות מובחנת של איש ואישה, ומחדירים להם מגיל צעיר ביותר הזיות על כך שהם יכולים לבחור להחליף את מינם כאילו היה מדובר בהחלפת גרביים.

אבי מעוז: זה פשוט ניסיון למחוק ממוחם הרך את מציאות טבע הבריאה שעל פיו - - -

קרן ברק: - - - אתה פשוט משקר, אתה משקר.

אבי מעוז: חברת הכנסת קרן ברק, תני לי - - -

קרן ברק: אתה משקר.

צבי האוזר: חברת הכנסת ברק.

אבי מעוז: אני לא מפריע לך.

קרן ברק: זה בדיוק הפוך ממה שאתה אומר.

אבי מעוז: אוקיי, אז תגידי את.

קרן ברק: זה שאין הבדל בין בנים ובנות, מבחינה שוויונית.

אבי מעוז: תגידי את את מה שאת חושבת.

קרן ברק: אני לא חושבת, אתה מדבר על פיילוט שאתה לא מכיר בכלל.

אבי מעוז: אז תתני לי - - -

קרן ברק: אתה משקר.

אבי מעוז: אני לא משקר, אני אומר את המציאות.

קרן ברק: אתה משקר.

קרן ברק: אתה היית בגנים האלה?

קרן ברק: הרי אתה לא מכיר את התוכנית הזאת.

קרן ברק: אתה משקר.

אבי מעוז: אני מכיר אותה היטב.

קרן ברק: אתה משקר.

אבי מעוז: אדוני, אתה - - -

צבי האוזר: חברת הכנסת ברק.

צבי האוזר: עוד מעט יש לך את זכות הדיבור.

צבי האוזר: תוכלי להשיב בצורה עניינית.

צבי האוזר: בבקשה, אני אוסיף לך עוד חצי דקה.

קרן ברק: מה זה קשור לעבירות נשק?

אבי מעוז: זה פשוט ניסיון למחוק ממוחם הרך את מציאות טבע הבריאה שעל פיו יש איש ויש אישה – וזה ממש לא אותו דבר – כפי שכל מי שלא איבד את השכל הישר מבין ויודע.

אבי מעוז: אני תמה, האם הורי הילדים בגנים שבהם מופעל הניסוי האנושי הזה מודעים לתכנים ולאג'נדות, שעומדות ביסודו ולעובדה שילדיהם שותפים בעל כורחם לניסוי חברתי?

אבי מעוז: האם מישהו ביקש מאותם הורים לאשר את השתתפות ילדיהם בניסוי האנושי הזה?

אבי מעוז: אני פונה מכאן לידידי, חבר הכנסת ניר אורבך: כל דקה נוספת שהממשלה הזאת קיימת זה עוד נזק למדינת ישראל, לזהותה היהודית - -

קרן ברק: אתה רק עושה יותר נזק.

אבי מעוז: - - צריך להחליף את הממשלה הזאת ומהר, ואפשר לעשות זאת עוד בכנסת הנוכחית.

אבי מעוז: תודה רבה.

צבי האוזר: תודה רבה.

צבי האוזר: חבר כנסת מאזן גנאים – אינו נוכח; חבר הכנסת איימן עודה – אינו נוכח; חברת הכנסת איימאן ח'טיב יאסין - -

קרן ברק: אימאן.

צבי האוזר: - - אימאן, סליחה – אינה נוכחת.

צבי האוזר: חבר הכנסת עופר כסיף, בבקשה.

צבי האוזר: שלוש דקות, אדוני.

עופר כסיף: אדוני היושב-ראש, חברי הכנסת, אני רוצה להגיב על שני דברים שנאמרו פה, אפילו אולי יותר מפעם אחת.

עופר כסיף: דבר אחד שזה ספין, כרגיל, כאילו הרשימה המשותפת תמכה בממשלה והצילה אותה.

עופר כסיף: אז אני רוצה להעמיד פה דברים על דיוקם, בעיקר מול הציבור שצופה בנו, או אולי יצפה בנו מאוחר יותר.

עופר כסיף: הרשימה המשותפת לא תמכה בממשלה הגרועה הזאת, ולא תתמוך בממשלה הגרועה הזאת.

עופר כסיף: אבל בד בבד, הרשימה המשותפת לא תתמוך בממשלה גרועה ברשות העבריין הסדרתי והגזען נתניהו.

עופר כסיף: היום ההצבעה שלנו הייתה נגד האי-אמון, לא משום שאנחנו תומכים בממשלה הזאת – שאנחנו מכנים אותה פעם אחר פעם ממשלת השינוי לרעה – אלא משום שאנחנו לא ניתן את ידנו בעד אי-אמון קונסטרוקטיבי, מה שנקרא, כדי להעלות את מי שאחראי לעיקר ההסתה הגזענית כנגד הציבור הערבי הפלסטיני בישראל, ועוד שרשרת שלמה של שיסוי, הסתה ושנאה.

עופר כסיף: לא ניתן לזה יד.

עופר כסיף: זה דבר אחד: להעמיד דברים על דיוקם.

עופר כסיף: דבר שני, אגב, חבר הכנסת קרעי גם אמר שאנחנו כביכול תמיד הצבענו בעד אי-אמון שהוגשו על ידי הסיעות החרדיות.

עופר כסיף: אני מציע לחבר הכנסת קרעי ולכולם לבדוק את זה, כי גם זה לא מדויק, לעיתים כן לעיתים לא, תלוי.

עופר כסיף: זה תלוי גם בהצעת האי-אמון, בדברים שנאמרים.

עופר כסיף: אז בואו נוריד מהשולחן את השקרים.

עופר כסיף: דבר נוסף, שנאמר פה פעם אחרי פעם, גם בוועדות שמעתי את זה היום: כאילו שהיום יש הסלמה בהסתה שגורמת לפיגועים, שכולנו נגדם וראוי להדגיש את זה.

עופר כסיף: אם יש משהו שהוא מסית, זה משטר הכיבוש, האפרטהייד והטיהור האתני, שבו ישראל ממשיכה במשך למעלה מ-50 שנה.

עופר כסיף: זה מה שגורם לאלימות.

עופר כסיף: זו האלימות.

עופר כסיף: הטרור העיקרי הוא הכיבוש ומה שנלווה אליו, האפרטהייד והטיהור האתני.

עופר כסיף: זה הגורם לשאר האלימות.

עופר כסיף: כולנו רוצים שזה ייפסק, אנחנו רוצים שזה ייפסק, אבל מי שחושב שעם שחי תחת דיכוי יום-יומי – קרוב ל-50 פלסטינים נרצחו מאז פברואר; שלא לדבר על כל שאר הפשעים של המתנחלים הפוגרומצ'יקים שיום-יום, שעה-שעה, מתעמרים ותוקפים פלסטינים, שעובדים בשדותיהם או יוצאים עם המרעה, וזה רק קצה הקרחון.

עופר כסיף: מישהו באמת מאמין - -

צבי האוזר: לסיכום.

עופר כסיף: - - שעם תחת כיבוש לא יגיב?

עופר כסיף: אין כיבוש בלי התנגדות.

עופר כסיף: רוצים שהאלימות תיפסק?

עופר כסיף: אנחנו רוצים?

עופר כסיף: תפסיקו את הכיבוש.

צבי האוזר: תודה רבה.

צבי האוזר: חבר הכנסת ישראל כץ – אינו נוכח; חבר הכנסת דוד אמסלם – איננו נוכח.

צבי האוזר: חבר הכנסת פטין מולא, בבקשה.

צבי האוזר: שלוש דקות לרשותך, בבקשה.

פטין מולא: כבוד היושב-ראש, חבריי חברי הכנסת, כנסת נכבדה, כבוד השר עמר בר לב, כבוד סגן השר לביטחון פנים יואב סגלוביץ', אני חוזר על דבריי: בראשית דבריי ברצוני להרכין ראש ולשלוח תנחומים כנים ומעומק הלב למשפחות הנרצחים בפיגועים האחרונים והחלמה מהירה לפצועים.

פטין מולא: אדוני היושב-ראש, מדינת ישראל התחייבה לקיים שוויון זכויות חברתי ומדיני גמור לכל אזרחיה בלי הבדלי דת, גזע ומין.

פטין מולא: לא אני המצאתי את זה; כך זה נכתב במגילת העצמאות, שמבטאת את האני-מאמין עליו הושתתה המדינה.

פטין מולא: נראה כי מילים יפות אלה נועדו להישאר כמילים יפות בלבד, ונראה כי הן אינן מחייבות את מוסדות המדינה ואת מערכות הביטחון השונות כלל, ובמיוחד את שירות בתי הסוהר.

פטין מולא: אדוני היושב-ראש, כבוד השר, ביום העצמאות האחרון של מדינת ישראל, ה-74, החליטו בשירות בתי הסוהר, אשר התברך בסוהרים וקצינים דרוזים מצוינים ומוכשרים, להעלות בדרגה ולהעניק מינויים ל-32 קצינים בשב"ס, בכירים בדרגות סג"ד וגנ"מ.

פטין מולא: אדוני היו"ר, כנסת נכבדה, האם אתם יודעים כמה קצינים דרוזים היו בין אותם בני-מזל?

פטין מולא: התשובה היא עגומה ועצובה ביותר: אפילו לא אחד.

פטין מולא: אפס קצינים.

פטין מולא: כל אותם המינויים, העלאות בדרגה, הוענקו לקצינים יהודים בלבד.

פטין מולא: איך יעלה על הדעת, כבוד היושב-ראש, כבוד השר, כי ארגון המונה כ-9,300 אנשי סגל – איך לא מצאו אפילו קצין דרוזי אחד הראוי לקידום או למינוי?

פטין מולא: התשובה ברורה ומבטאת מדיניות גזענית מכוונת שנועדה לפגוע בקצינים הדרוזים בארגון, למנוע את קידומם ואף להמשיך להוביל מדיניות שיטתית של אפליה לרעה כלפי הקצינים הדרוזים האיכותיים, הראויים והמוכשרים, שלא נופלים מאף קצין מכל הרשימה שקודמו.

פטין מולא: ההתעמרות של שירות בתי הסוהר בקצינים הדרוזים הגיעה לשיא עם הענקת דרגה לסוהר שנפטר, המנוח פואד ח'טיב, זכרו לברכה.

פטין מולא: כידוע, עם מותו של סוהר הוא מועלה בדרגה.

פטין מולא: הפלא ופלא שמכל קציני וסוהרי שב"ס שייבדלו לחיים ארוכים לא נמצא אף אחד ראוי לקידום, ועל כן חיפשו בין המתים.

פטין מולא: אדוני היושב-ראש, כנסת נכבדה, שירות בתי הסוהר מתעמר בקצינים הדרוזים החיים ואף ממשיך להתעמר בהם לאחר מותם, ואני מבקש הסברים מפורטים לתופעה המכוערת הזאת.

פטין מולא: תודה.

צבי האוזר: תודה רבה.

צבי האוזר: חברת הכנסת קרן ברק.

צבי האוזר: בבקשה, שלוש דקות לרשותך.

קרן ברק: כבוד היושב-ראש, חברי הכנסת, קודם כול אני רוצה להגיד לגבי הצעת החוק שאני כמובן תומכת.

קרן ברק: כל מה שקשור להגדלת הענישה, שקשור לנשקים בלתי חוקיים, אני באופן אישי כמובן בעד.

קרן ברק: אני רק רוצה לדבר על החוק הקודם, שזה חוק הפיצויים לעסקים.

קרן ברק: אני חושבת שזה לעג לרש.

קרן ברק: כמובן, הצבעתי בעד החוק, אבל כיושבת-ראש השדולה לעסקים קטנים ובינוניים אני חייבת לומר שזה לא באמת מתווה פיצוי שעסקים שנקלעו למשבר יכולים בזכות המתווה הזה להשתקם ולהמשיך את חיי העסק שלהם.

קרן ברק: זה לא האירוע.

קרן ברק: כשנכנסים למשבר, בטח אם הוא משבר מהסוג הזה של האומיקרון, שהתוצאה של זה שאתם, כממשלה, הכנסתם מאות אלפי אנשים לבידוד – ברגע שמאות אלפי אנשים, אם לא מיליונים, היו בבית, המשמעות של זה היא סגר בפועל.

קרן ברק: וכשהמדינה עושה סגר בפועל, גם אם היא לא קוראת לו "סגר" אבל אין מי שיפקוד את העסקים, אין מי שייכנס אליהם, יקנה וגלגלי הכלכלה ימשיכו להתגלגל – באותה נשימה גם צריך להבין שזה עולה כסף, כי אם אתה רוצה שהעסק הזה ישרוד חודש, חודשיים, שלושה – הרי לא ידעו בתחילת המשבר כמה זמן זה ייקח – אתה צריך לתת את הוודאות שאם תהיה ירידה במחזור, אתה תסייע לו; לא כי אתה עושה לו טובה, אלא כי אתה רוצה שהוא ישרוד, כדי שהוא יחזור לפעילות מלאה בסוף המשבר הזה, כדי שימשיך לשלם מיסים וגלגלי הכלכלה ימשיכו להתנהל.

קרן ברק: ולתת מיליארד שקל, מיליארד אחד, כשאנחנו נתנו למעלה מ-100 מיליארד שקל לתקופת הקורונה, ולהגיד שעסקים שנפלו רק ב-35%, כשברור שצריך לתת למי שנפגע ב-25% – הרי אתם מסתכלים על כמה ירידה במחזור תגרום לעסק לקרוס.

קרן ברק: עסק שכבר נפל ב-35%, הסיכוי שהוא יכול להרים את הראש הוא כמעט אפס, אז אתה תמיד משאיר את הטווח הזה, ואתה אומר: 25% זה עסק שעדיין נפגע, אבל אני יכול לעזור לו כדי להמשיך להשתקם.

קרן ברק: 35% של פגיעה בעסק זה אומר שכמעט בטוח הוא לא יכול להשתקם משם, ואתה לא רוצה להיות שם.

קרן ברק: אתה רוצה להיות במקום שבו אתה מסייע למי שיכול להשתקם, כדי שיהיו לו חודש-חודשיים קשים, ואתה תסגור לו את הפער, ואחרי חודשיים הוא יחזור כאילו לא קרה כלום, ממש לסגור את כל התקופה הזאת כאילו היא לא קרתה.

קרן ברק: המתווה הזה, לצערי הרב, הוא מתווה שזה לעשות בכאילו, זה לעג לרש.

קרן ברק: זה מתווה שלא מסייע באמת לעסקים, שזה מה שאמור להיות.

קרן ברק: אני תמכתי, כדי שלא יגידו שלא עשינו כלום, אבל זה לעג לרש, ואנחנו בוועדות נתקן ונטפל כדי שבאמת תהיה לו השפעה.

קרן ברק: תודה.

צבי האוזר: תודה רבה.

צבי האוזר: חברת הכנסת גילה גמליאל – אינה נוכחת; חבר הכנסת יעקב אשר – אינו נוכח; חבר הכנסת משה גפני – אינו נוכח.

צבי האוזר: חבר הכנסת משה ארבל, בבקשה, אדוני.

צבי האוזר: שלוש דקות לרשותך.

משה ארבל: תודה רבה, אדוני היושב-ראש.

משה ארבל: כבוד השר, חבריי חברי הכנסת, אני מבקש לייחד את פרק הזמן שעומד לרשותי ולדבר על דברי חז"ל "תלמידי חכמים מרבים שלום בעולם".

משה ארבל: תפקידנו, גם כנבחרי ציבור, גם כבני תורה וגם כאנשי חינוך וכהורים לילדים, להרבות שלום בעולם, וגם כשיש מחלוקת, ללבן את המחלוקת בדרך ארץ, בצורה מכובדת ובכבוד הדדי.

משה ארבל: מכובדי היושב-ראש, במה דברים אמורים?

משה ארבל: אני רוצה דווקא מעל הבמה הזאת להביע מורת רוח מדבריו של חברי חבר הכנסת יצחק פינדרוס ביחסו לבית המשפט העליון.

משה ארבל: האמירה הזאת שלפיה ישנה, חלילה וחס, איזו שאיפה להמיט על בית המשפט העליון איזה D-9 או איזה פצצה, היא איננה עמדה רווחת ומקובלת עלינו כולנו כחברי כנסת, הן מקואליציה והן מהאופוזיציה.

משה ארבל: אנחנו צריכים לדעת שגם אם ישנן שאיפות, ושאיפות לגיטימיות במדינה דמוקרטית, לחולל שינוי במערכת המשפט, אלה שאיפות חשובות ואלה שאיפות שנכון שנדבר ונקדם אותן, בין שזה יהיה פסקת התגברות, בין שזה יהיה נושאים אחרים ובין שזה יהיה תפילתנו להשיבה שופטינו כבראשונה ויועצינו כבתחילה לחיזוק ולביצור המשפט העברי במערכת המשפט, אבל לא להרס, לא לחורבן.

משה ארבל: העמדה הזו היא עמדה לא לגיטימית, בפרט כשהיא נאמרת בפני תלמידים.

משה ארבל: ולכן אני רוצה לנצל את הבמה החשובה הזו ולומר קול אחר, להשמיע קול אחר, קול שקורא לנהל מחלוקות ולנהל ויכוח, ולנהל אותו בכבוד הדדי מתוך הבנה שדרכם של תלמידי חכמים היא לנהל את הוויכוחים הללו ולהרבות שלום בעולם ולא להחריב את הבית על יושביו.

משה ארבל: תודה רבה.

צבי האוזר: תודה רבה.

צבי האוזר: חברת הכנסת לימור מגן תלם – אינה נוכחת; חבר הכנסת מאיר פרוש – אינו נוכח; חבר הכנסת ישראל אייכלר – אינו נוכח; חברת הכנסת מיכל וולדיגר – אינה נוכחת; חבר הכנסת אורי מקלב – אינו נוכח; חבר הכנסת אופיר סופר – אינו נוכח; חבר הכנסת יואב בן צור – אינו נוכח; חברת הכנסת גלית דיסטל אטבריאן – אינה נוכחת; חברת הכנסת רות וסרמן לנדה – מוותרת; חבר הכנסת אלכס קושניר – אינו נוכח; חבר הכנסת חיים ביטון – אינו נוכח; חבר הכנסת סמי אבו שחאדה – אינו נוכח.

צבי האוזר: חבר הכנסת שמחה רוטמן, בבקשה.

צבי האוזר: בבקשה, אדוני, שלוש דקות לרשותך.

שמחה רוטמן: תודה רבה.

שמחה רוטמן: אדוני היושב-ראש, כנסת נכבדה, האמת היא שלכאורה החוק הזה היה אמור להיות גם מוסכם על כולם וגם כמעט טריוויאלי.

שמחה רוטמן: אבל בעיה קטנה: העונשים שהכנסת קובעת בקשר לעבירות, הם אפילו לא הייתי אומר המלצה בלבד עבור בית המשפט – הם כמעט המלצה הפוכה עבור בתי המשפט.

שמחה רוטמן: אנחנו יודעים איזה עונשים מגוחכים מוטלים על עבריינים.

שמחה רוטמן: אנחנו יודעים שההמצאה שנועדה לכאורה לייצר איזושהי אחידות בענישה אבל למעשה הפכה את החוק לחוכא ואיטלולא – ההמצאה שנקראת הבניית שיקול הדעת בענישה היא בעיניי אחת הטעויות הגדולות של כנסת ישראל.

שמחה רוטמן: אמרנו: ניתן לשופטים להבנות את שיקול הדעת בענישה, לייצר מתחם ענישה.

שמחה רוטמן: מה זאת אומרת?

שמחה רוטמן: למה שבית המשפט ייצר מתחם ענישה?

שמחה רוטמן: אנחנו, המחוקקים, ייצרנו מתחם ענישה; קבענו שהעונש עבור עבירה מסוימת – הינה, עכשיו מבקשים מאיתנו לקבוע שהעונש עבור עבירה מסוימת יהיה עשר שנות מאסר, חמש שנות מאסר, 15 שנות מאסר.

שמחה רוטמן: זה מה שמבקשים מאתנו.

שמחה רוטמן: אנחנו כותבים עשר שנים, אנחנו כותבים 15 שנה, ואז בית המשפט אומר: עונש המוצא הוא שלוש שנים.

שמחה רוטמן: מה?

שמחה רוטמן: מאיפה זה הגיע?

שמחה רוטמן: מאיפה זה הגיע?

שמחה רוטמן: "עונש המוצא הוא שלוש שנים", "המתחם הוא כך" – יש כל מיני מונחים שבית המשפט ממציא עבור עצמו: מקסימום, מינימום, נסיבות; לעונש שהמחוקק קובע לא מגיעים לעולם.

שמחה רוטמן: גם אם יעשה את זה אדם מכל הנסיבות הכי גרועות שיש, הוא לעולם לא יקבל את העונש שאנחנו קבענו כעונש המקסימלי, וממילא אנחנו עושים צחוק מעצמנו, אנחנו מחמירים את הענישה.

שמחה רוטמן: זה עוד במקרה שכבר הפרקליטות בחרה להגיש את כתב האישום, או המשטרה בחרה להגיש את כתב האישום.

שמחה רוטמן: אני רוצה להזכיר לכם שממש לפני כמה ימים התפרסם תחקיר – כמובן, את הביקורת על התחקיר העיתונאי קלמן ליבסקינד פרסם בהרחבה, אבל תחקיר של עמרי מניב – על התקיפה שהייתה בלוד, על הירי בחסונה.

שמחה רוטמן: היה תחקיר.

שמחה רוטמן: האנשים שמצולמים, שיודעים שהשתתפו בניסיון לעלות על דירות מגורים של יהודים בלוד, שבאו לעלות, לשחוט, לשרוף, לפגוע, לפרוע – אף אחד מהם לא הוגש נגדו כתב אישום.

שמחה רוטמן: אף אחד מהם לא נעצר.

שמחה רוטמן: אז אנחנו נקבע עונשי מקסימום?

שמחה רוטמן: בעיר לוד בכל ערב אני מקבל בקבוצות הווטסאפ של השכונה שבה אני גר הודעה על עוד ירי ועוד ירי ועוד ירי.

שמחה רוטמן: אז נכון, צריך לומר ולתת כבוד למפקד משטרת לוד, שהצליח במאמצים אדירים ובמקצועיות רבה - -

צבי האוזר: לסיכום.

שמחה רוטמן: - - לדאוג לשינוי המציאות בשטח, ואני מפרגן לו על כך, וגם עדכנתי את הממונים עליו בדבר הזה.

שמחה רוטמן: בסדר גמור, מצוין, אבל הירי שמתרחש בכל ערב בלוד – אין מעצרים, אין כתבי אישום.

שמחה רוטמן: אין כתבי אישום.

צבי האוזר: תודה רבה.

צבי האוזר: תודה רבה.

שמחה רוטמן: ולכן אני מבקש שאם אנחנו מחוקקים פה חקיקה, שלא נעשה צחוק מעצמנו ונדאג שבתי המשפט ורשויות התביעה גם ידאגו שכתבי אישום יוגשו וגזרי הדין ייגזרו.

שמחה רוטמן: תודה רבה, אדוני.

צבי האוזר: תודה רבה.

צבי האוזר: חבר הכנסת אופיר כץ – אינו נוכח; חבר הכנסת אלי כהן – אינו נוכח.

צבי האוזר: חבר הכנסת שלמה קרעי.

צבי האוזר: בבקשה, אדוני, שלוש דקות עומדות לרשותך.

שלמה קרעי: אדוני יושב-הראש, כנסת נכבדה, באמת, קשה לדעת על מה לדבר כשיש כל כך הרבה דברים שאפשר לנסות לחשוב באיזה דבר מתוכם לממשלה הזו יש לגיטימציה לעשות משהו.

שלמה קרעי: יש כאן ממשלה שלא מסוגלת להעביר אף חוק, גם את החוק הזה, או כל חוק אחר – טוב או רע, או לא משנה מה שלא יהיה – לטובת אזרחי ישראל, בלי תמיכה של האופוזיציה.

שלמה קרעי: זאת אומרת, יש כאן ממשלה שלא רק שאין לה לגיטימציה ציבורית, כי לא הייתה לה מעולם לגיטימציה כזאת – מעולם לא היה לה מנדט מהעם לעשות את מה שהיא עשתה – חוסר הלגיטימציה הזה רק מתגבר מיום ליום כשאנחנו רואים את הנזק שעשיתם, כשרואים את אותם עצמאיים שקרסו.

שלמה קרעי: חצי שנה היה לכם היה לכם כנס חורף שיכולתם לעשות הכול.

שלמה קרעי: היה לכם אפילו רוב בכנסת, ומה עשיתם לעצמאים?

שלמה קרעי: הפקרתם אותם חצי שנה.

שלמה קרעי: מתי נזכרתם להיטיב עם העצמאים?

שלמה קרעי: מתי נזכרתם שיש חיילים שצריכים לקבל סיוע ללימודים שלהם, "ממדים ללימודים"?

שלמה קרעי: רק כשהממשלה מתפרקת, רק כשכבר אין לכם אפילו לגיטימציה, אין לכם אפילו רוב דחוק בכנסת, כלום.

שלמה קרעי: אתם 60.

שלמה קרעי: 60 זה לא רוב.

שלמה קרעי: ו-60 כאלה שרוקדים על שתי החתונות, ומדברים איתנו, ומדברים עם גורמים באופוזיציה כדי להבטיח את עתידם הפוליטי.

שלמה קרעי: אז מה אתם עדיין עושים?

שלמה קרעי: מה אתם משחקים אותה?

שלמה קרעי: בנט רוצה לצאת למלחמות, וזה רוצה לעשות רפורמות חדשות במערכת המשפט.

שלמה קרעי: מה נזכרתם עכשיו?

שלמה קרעי: הצעת החוק הזו, שתיתן כביכול איזשהו עונש, להגדיל את הענישה, כשאתם נותנים לשופטים בסופו של דבר לעשות מה שהם רוצים בבית המשפט, אין רף מינימום ששופט מחויב אליו.

שלמה קרעי: שופטים משחררים פורעים על ימין ועל שמאל.

שלמה קרעי: כל הפורעים שהיו בסורוקה שוחררו הביתה.

שלמה קרעי: כל הפורעים כמעט.

שלמה קרעי: היום אמר לנו בוועדה לביטחון פנים מפקד מחוז דוד – אמר לנו: 10% מתוך 600 או 700 פורעים שעצרנו – רק 10% נשארו עם מעצר עד תום ההליכים.

שלמה קרעי: לאן הגעתם?

שלמה קרעי: מתי תבינו שיש לכם כאן מאבק בטרור שאתם לא מסוגלים להתמודד איתו כי אתם תלויים בתומכי טרור?

שלמה קרעי: איפה כל האידיאולוגיה, האוזר?

שלמה קרעי: איפה כל הציונות?

שלמה קרעי: איפה כל הנאמנות למדינת ישראל?

שלמה קרעי: מכרתם את הכול, ובשביל מה?

שלמה קרעי: לאחוז בקרנות המזבח, להגיד: הינה, נשב עוד שבוע, עוד שבועיים.

שלמה קרעי: הרי ברור לכם שהכול נגמר.

שלמה קרעי: אז די, תחזירו את המנדט שגנבתם, שימו את המפתחות - -

צבי האוזר: תודה רבה.

שלמה קרעי: - - לכו הביתה, אנחנו נמשיך מכאן.

צבי האוזר: תודה רבה.

צבי האוזר: חבר הכנסת ינון אזולאי – מוותר?

צבי האוזר: מוותר; חבר הכנסת יואב גלנט – אינו נוכח; חבר הכנסת דסטה גדי יברקן – אינו נוכח; חברת הכנסת מירי מרים רגב – אינה נוכחת; חבר הכנסת יעקב ליצמן – אינו נוכח; חבר הכנסת בצלאל סמוטריץ' – אינו נוכח; חבר הכנסת אופיר אקוניס – אינו נוכח; חברת הכנסת אורלי לוי אבקסיס – אינה נוכחת; חבר הכנסת יעקב מרגי – אינו נוכח; חברת הכנסת מאי גולן – אינה נוכחת; חבר הכנסת דוד ביטן – אינו נוכח; חבר הכנסת יבגני סובה – אינו נוכח; חבר הכנסת אוסאמה סעדי – אינו נוכח; חבר הכנסת מיכאל מלכיאלי – אינו נוכח.

צבי האוזר: חבר הכנסת אחמד טיבי, בבקשה, אדוני.

צבי האוזר: שלוש דקות עומדות לרשותך.

קרן ברק: משקפיים - - -

צבי האוזר: אני מציע שאת ההערות האופנתיות אולי נשמור לדיון שלאחר החוק.

צבי האוזר: בבקשה, חבר הכנסת טיבי, הבמה לרשותך.

אחמד טיבי: אני מציע להתרכז בפתיחת הכנס ולא במשקפיים.

אחמד טיבי: תודה רבה.

עידית סילמן: היא אומרת שהיא לא רואה את העיניים.

אחמד טיבי: תפסיקי להסתכל על העיניים שלי.

אחמד טיבי: מכובדי היושב-ראש, כבוד היושב-ראש, יום ראשון של המושב, והיום הייתה הצעת אי-אמון.

אחמד טיבי: מי שקורא חלק מהתקשורת חושב שלראשונה בהיסטוריה הייתה היום הצעת אי-אמון.

אחמד טיבי: היום הייתה הצעת אי-אמון של הליכוד עם הרכב פרסונלי: נתניהו ראש הממשלה, אמיר אוחנה הוא השר לביטחון פנים, אבי דיכטר שר, ישראל כץ שר, אדלשטיין שר ביטחון – זה אותו הרכב שהיה לפני חודשיים, אגב, והצבענו נגד.

אחמד טיבי: והיום מה עשינו במשותפת?

אחמד טיבי: הצבענו נגד, וצצו איזה ואנשים מוקפאים שכועסים: למה הצבעתם נגד?

משה ארבל: הצבעת נגד גפני.

אחמד טיבי: לא, לא גפני.

משה ארבל: הצבעת נגד שניים.

אחמד טיבי: אנחנו נמשיך להצביע נגד ממשלה בראשות נתניהו והליכוד, כמו שעשינו תמיד.

אחמד טיבי: אנחנו לא מנהלים משא ומתן עם הליכוד, לא מסכימים שהליכוד ישוב לשלטון בראשות נתניהו.

אחמד טיבי: זה היה כך בעבר וזה ימשיך כך בעתיד, אבל מפה ועד לתת רשת ביטחון לממשלה הזאת, כשאנחנו אומרים שבנושא מסגד אל-אקצא, בנושא הריסות בנגב ובנושא עליית מחירים, היא יותר גרועה מהממשלה הגרועה שהייתה.

אחמד טיבי: היא כל הזמן צריכה להוכיח שהיא ממשלה ימנית, והיא עושה דברים נוראיים מבחינתנו.

אחמד טיבי: לכן אנחנו נגד ממשלה בראשות נתניהו, כפי שהיינו תמיד, בגו זקוף ובראש מורם; לעולם לא ננהל משא ומתן איתו ולא נאיץ את האפשרות שיהיה ראש ממשלה, וכשיהיו חוקים שינסו לבלום אותו – נתמוך בחוקים האלה כרשימה משותפת.

אחמד טיבי: אבל הממשלה הזאת קורסת מאליה; יש איזה מנגנון השמדה פנימי בתוך הקואליציה והממשלה הזאת, שלפעמים אתה אפילו לא צריך לעזור לו, הפיצוץ הוא פנימי: ימינה נגד רע"מ, רע"מ נגד בנט, יש עתיד וכדומה.

אחמד טיבי: ישחקו הניצים לפנינו, ואנחנו נמשיך להצביע לפי עקרונות היסוד של הרשימה המשותפת, ואנחנו יודעים לשרת את הציבור שלנו.

אחמד טיבי: מישהו, בצורה אווילית, חשב שלא נתנגד או שנברח מהצבעה על ממשלה בראשות בנימין נתניהו - - -

צבי האוזר: תודה רבה.

צבי האוזר: חבר הכנסת יריב לוין – אינו נוכח; חבר הכנסת רון כץ – אינו נוכח; חברת הכנסת מיכל שיר סגמן – אינה נוכחת; חבר הכנסת איתמר בן גביר – אינו נוכח; חבר הכנסת ווליד טאהא – אינו נוכח; חברת הכנסת קטי קטרין שטרית – אינה נוכחת; חבר הכנסת רם בן ברק – אינו נוכח; חבר הכנסת מופיד מרעי – מוותר; חבר הכנסת אלון טל – מוותר; חבר הכנסת גלעד קריב – אינו נוכח.

צבי האוזר: סליחה, נוכח, אך מוותר; חבר הכנסת מנסור עבאס – אינו נוכח; חבר הכנסת יואב קיש – אינו נוכח; חבר הכנסת יצחק פינדרוס – אינו נוכח; חבר הכנסת עמיחי שיקלי – אינו נוכח; חבר הכנסת יוסף טייב – אינו נוכח; חבר הכנסת יום טוב חי כלפון – אינו נוכח.

צבי האוזר: סליחה, חבר הכנסת כלפון, אינך מעוניין; חבר הכנסת אלי אבידר – אינו נוכח; חבר הכנסת יוסף שיין – אינו נוכח; חברת הכנסת אורית מלכה סטרוק – אינה נוכחת; חבר הכנסת משה אבוטבול – אינו נוכח; חבר הכנסת ולדימיר בליאק – אינו נוכח; חברת הכנסת מירב בן ארי – אינה נוכחת.

צבי האוזר: אם כן, אנחנו ניגש לסיכום.

בועז טופורובסקי: לשבת.

בועז טופורובסקי: הצבעה.

בועז טופורובסקי: לא צריך - - -

צבי האוזר: השר לא מסכם?

בועז טופורובסקי: יש שר, הוא לא צריך לסכם.

צבי האוזר: טוב.

צבי האוזר: אם כך, אפשר לגשת להצבעה.

צבי האוזר: אנחנו ניגש להצבעה, מי בעד?

צבי האוזר: מי נגד?

צבי האוזר: מצביעים.

צבי האוזר: בעד ההצעה להעביר את הצעת החוק לוועדה – 18

צבי האוזר: נמנעים – אין

צבי האוזר: אם כן, בעד – 18, נגד – אין, נמנעים – אין.

צבי האוזר: אני קובע כי הצעת חוק העונשין (תיקון מס' 143) (עבירות בנשק), התשפ"ב–2021, עברה בקריאה ראשונה, והוועדה שתדון בהצעת החוק הינה ועדת החוקה, חוק ומשפט.

צבי האוזר: [רשומות (הצעות חוק, חוב' מ/1520).

צבי האוזר: ]

צבי האוזר: אנחנו נעבור להצעת החוק הבאה – הצעת חוק כלי הירייה (תיקון מס' 23), התשפ"ב–2022, בקריאה ראשונה.

צבי האוזר: יציג את החוק השר לביטחון פנים עמר בר לב.

עמר בר-לב: תודה רבה, אדוני היושב-ראש.

עמר בר-לב: כשפגשתי את אימה של רזאן עבאס, שנפגעה בחודש מרץ האחרון מכדור תועה בפגיעה שהובילה למותה הטרגי, הבטחתי לאם שאמשיך לפעול ללא לאות למאבק בתופעת הפשיעה ברחוב הערבי.

עמר בר-לב: השימוש המופרז בנשק בלתי חוקי מהווה מרכיב עיקרי בפשיעה החמורה שתוקפת את אזרחי מדינת ישראל, ובפרט את אזרחיה הערבים.

עמר בר-לב: תופעת השימוש הבלתי-חוקי בנשק מערערת את ביטחונם של אזרחי מדינת ישראל כולם זה שנים.

עמר בר-לב: ביטחונם של אזרחי המדינה לא יוכל להישמר אם לא נפעל במלוא הכוח בכלים שעומדים לרשותנו במטרה לסכל, למנוע ולתפוס נשק בלתי חוקי.

איתמר בן גביר: תגיד לי, אתה לא מתבייש שנתת לווקף – הגדלת את המספר של הווקף – אתה לא מתבייש?

עמר בר-לב: הצעת החוק שאני - - -

צבי האוזר: חבר הכנסת בן גביר.

צבי האוזר: חבר הכנסת בן גביר.

איתמר בן גביר: אתה לא מתבייש?

איתמר בן גביר: גם לא כשיר להיות שר לביטחון פנים, וגם עכשיו אתה הגדלת את הווקף.

צבי האוזר: חבר הכנסת בן גביר, אתה בקריאה ראשונה.

צבי האוזר: אני מבקש לא להפריע לשר.

איתמר בן גביר: גועל נפש, גועל נפש.

איתמר בן גביר: הגדלת את הווקף.

איתמר בן גביר: הגדלת את המספר של אנשי הווקף.

צבי האוזר: חבר הכנסת בן גביר.

גלעד קריב: של נעליך.

גלעד קריב: של נעליך.

גלעד קריב: מה התרומה שלך לביטחון ישראל?

גלעד קריב: לצה"ל לא גייסו אותך.

איתמר בן גביר: הוא לא כשיר.

איתמר בן גביר: הוא לא כשיר.

צבי האוזר: חבר הכנסת קריב, חבר הכנסת קריב.

צבי האוזר: אני מבקש לשוב למקומך, חבר הכנסת קריב.

גלעד קריב: אתה לא כשיר לשרת בצה"ל.

צבי האוזר: חבר הכנסת קריב, אני קורא אותך לסדר פעם ראשונה.

איתמר בן גביר: אין לו מושג.

עמר בר-לב: - - - והאלימות בחברה הערבית - - -

גלעד קריב: כהניסט.

גלעד קריב: פירומן.

נעמה לזימי: - - -

צבי האוזר: חבר הכנסת בן גביר, אני קורא אותך לסדר פעם שנייה.

גלעד קריב: לך, לך תסיר סמלים ממכוניות.

איתמר בן גביר: למה אותו אתה לא מוציא?

צבי האוזר: חבר הכנסת בן גביר, אני מבקש שתשב במקומך.

קריאות: - - -

צבי האוזר: חבר הכנסת קריב, חבר הכנסת קריב, אני קורא אותך לסדר פעם שנייה.

איתמר בן גביר: אתה נורמלי?

איתמר בן גביר: אתה לא כשיר.

צבי האוזר: חבר הכנסת בן גביר, בפעם הבאה שאתה מתפרץ אתה תצא.

איתמר בן גביר: הוא לא כשיר.

איתמר בן גביר: הבן אדם הזה לא כשיר.

נעמה לזימי: - - -

צבי האוזר: חבר הכנסת בן גביר, בפעם הבאה שאתה מתפרץ – אתה בקריאה שנייה.

איתמר בן גביר: - - - למה כשהיא צועקת עליי - - -

צבי האוזר: אתה בקריאה שנייה.

צבי האוזר: אתה, תדאג לעצמך.

צבי האוזר: אתה, תדאג לעצמך, דאג לעצמך, כבד את הבית הזה בעצמך.

איתמר בן גביר: אני - - - למה היא צועקת עליי?

צבי האוזר: כבד.

צבי האוזר: אתה הפרעת מספיק.

איתמר בן גביר: מותר לי להגיד שהוא לא כשיר.

צבי האוזר: הפרעת מספיק, שב במקומך.

איתמר בן גביר: הוא הגדיל את הווקף, הוא אומר לווקף – אתה יודע מה זה הווקף?

צבי האוזר: שב במקומך.

צבי האוזר: חבר הכנסת בן גביר - - -

איתמר בן גביר: הם צועקים, אבל - - -

צבי האוזר: חבר הכנסת בן גביר, אני קורא אותך לסדר פעם שלישית.

צבי האוזר: אני מבקש שתצא מהאולם.

איתמר בן גביר: אני אצא.

צבי האוזר: תודה רבה.

צבי האוזר: בבקשה, אדוני.

איתמר בן גביר: אני אצא, אבל הוא לא כשיר להיות שר.

צבי האוזר: תודה רבה, אני מבקש לצאת מהאולם.

איתמר בן גביר: הבן אדם פוגע בביטחון של תושבי מדינת ישראל.

איתמר בן גביר: פוגע.

קרן ברק: אתה לא בעד החוק הזה?

קרן ברק: אני לא מבינה.

איתמר בן גביר: הבן אדם לא כשיר.

איתמר בן גביר: (חבר הכנסת איתמר בן גביר יוצא מאולם המליאה.).

קריאה: צא כבר.

נעמה לזימי: אנחנו עכשיו בטרור - - -

עמר בר-לב: המטרות שהממשלה הציבה בהחלטה - -

צבי האוזר: בבקשה, הוספתי עוד שתי דקות.

עמר בר-לב: - - מתמקדות בעיקר בפשיעה המאורגנת; צמצום משמעותי של כמות הנשק הבלתי-חוקי במגזר הערבי; חיזוק תחושת הביטחון של אזרחי ישראל בכלל ואזרחי ישראל הערבים בפרט; הגברת האמון של הציבור הערבי במערכת אכיפת החוק וחיזוק שיתוף הפעולה בין המדינה למגזר הערבי ונציגיו.

עמר בר-לב: במסגרת החלטת הממשלה, כפי שציינתי, החלטנו לטפל בתופעת אמצעי הלחימה הבלתי-חוקיים שמצויים בכמויות גדולות בחברה הערבית.

עמר בר-לב: אחת התופעות שאליהן הצעת החוק הזאת מתייחסת היא התופעה של שימוש הולך וגדל במה שמכונה צעצועים מסוכנים.

עמר בר-לב: צעצועים מסוכנים, "צעצועים", במירכאות כפולות ומכופלות, שהם דומים מאוד לכלי ירייה במראה שלהם ובדרך פעולתם, כמו כלי האיירסופט לדוגמה.

עמר בר-לב: זה שם גנרי ל"צעצועים" האלה, במירכאות כפולות ומכופלות, שעוברים תהליך הסבה והופכים מצעצוע מסוכן לכלי נשק קטלני.

עמר בר-לב: אל לנו לטעות, מדובר בכלי נשק לכל דבר ועניין.

עמר בר-לב: השימוש בהם הוא קטלני, וזוהי פרצה בחוק הקיים שאנחנו מבקשים כעת לסגור.

עמר בר-לב: לפי נתוני המשטרה, התופעה הולכת ומתרחבת כבר מאז 2014.

עמר בר-לב: רק בשנתיים האחרונות נרשמה עלייה של 167% במספר כלי האיירסופט האלה שהוסבו לכלי נשק ונתפסו בידי המשטרה.

עמר בר-לב: כלי איירסופט מוסבים שימשו למספר רב של פיגועי טרור קטלניים ואירועי רצח על רקע פלילי.

עמר בר-לב: מתחילת 2019 ועד אמצע מאי 2021, הוכח פורנזית בלפחות 35 אירועי ירי שבהם היה שימוש באיירסופט דמוי M-16, מתוכם 11 מקרים לפחות – מקרי ירי לעבר אדם, שבהם נרצחו שני בני אדם.

עמר בר-לב: בהתאם לנתוני המשטרה, בחודש ינואר 2022 לבדו תפסה המשטרה 17 דמויי כלי ירייה מסוג איירסופט שעברו את אותה הסבה שהפכה אותם לכלי נשק מסוכן.

עמר בר-לב: מדובר בערך בכשליש מסך כל הכלים המוסבים שנתפסו בידי המשטרה בשנת 2020.

עמר בר-לב: אתה מבין, היושב-ראש, בחודש אחד, בינואר האחרון, נתפסו שליש מתפיסות הנשק בכל 2022, ב-12 חודשים.

עמר בר-לב: זה מצביע על שני דברים: דבר ראשון, על פעילות מאוד מאוד נחושה של המשטרה לתפוס את אותם כלי נשק בלתי חוקיים; והדבר השני – העלייה בשימוש באיירסופט והפיכתו לכלי נשק רצחני.

עמר בר-לב: בנוסף, עבריינים תועדו מבצעים עבירות בנשק חם שלא נתפס ברשותם, מתחמקים מעונש בטענה שהם השתמשו בצעצוע מסוכן בלבד ולא בכלי נשק.

עמר בר-לב: נכון להיום, הכלים האלה נמצאים בתפוצה רחבה, במועדונים שונים ובידי אזרחים רבים, ללא רישוי ופיקוח מסודרים ומבלי שיש למדינה אפשרות להבטיח שהכלים הללו לא יגיעו לידי עבריינים או גורמי טרור ויהפכו לכלי נשק בלתי חוקי.

עמר בר-לב: מכירה ומסחר של הכלים האלה, ובפרט של כלי האיירסופט, מזינה תעשייה מסוכנת של ייצור כלי נשק מאולתרים, אשר עושים את דרכם לידיהם של גורמי טרור ופשיעה מאורגנת ומשמשים לפגיעה באזרחים.

עמר בר-לב: סכנה זו התממשה גם במהלך מבצע שומר החומות, שבו נעשה שימוש בין השאר גם בכלי נשק כאלה.

עמר בר-לב: הדין החל על צעצועים מסוכנים אלה כיום – הדין היום הוא חוק הפיקוח על מצרכים ושירותים, תשי"ח–1957 – דין מאוד ישן – וצו הפיקוח על מצרכים ושירותים, תשמ"ז–1986, והנושא נמצא בסמכות משרד הכלכלה.

עמר בר-לב: לפי צו הפיקוח, חל איסור על בעל עסק, למכור, לייצר, לייבא ולהעביר לאדם אחר צעצוע מסוכן.

עמר בר-לב: כבר בשנת 2012 קבעה ועדה בין-משרדית לצעצועים מסוכנים במשרד הכלכלה שכלי האיירסופט, ובנוסף אליהם גם כלי הפיינטבול, הם צעצועים מסוכנים, ואסרה על הפצתם ומכירתם במועדונים – מהמועדונים לחברי המועדונים – וקראה לציבור הרחב להחזיר את הכלים שנמכרו להם.

עמר בר-לב: להחזיר אותם חזרה.

עמר בר-לב: הבעיה היא שההגבלה שקבעה הוועדה לצעצועים המסוכנים היא חלקית ומוגבלת לתחומי הפעילות העסקית בלבד.

עמר בר-לב: איסור ההחזקה הקבועה בהודעה לא נאכף באופן מיטבי, בין השאר לאור היעדר סמכויות לגורמי האכיפה לפעול כלפי אלו שמחזיקים את הכלים בבתיהם הפרטיים, כך שהכלים המשיכו לצאת מהמועדונים לציבור הרחב.

עמר בר-לב: משכך, ההסדר שבהודעת הוועדה אינו נותן מענה לסכנות הפליליות והביטחוניות הנגרמות מאותם כלים שהולכים ומוסבים לכלי נשק בלתי חוקיים.

עמר בר-לב: לכן החליטה הממשלה להסדיר את תחום הצעצועים המסוכנים האלה, ובמרכזם האיירסופט, הכלי הנפוץ ביותר כיום מהסוג הזה, ולהחיל על אותם צעצועים שניתן להסב אותם לכלי נשק את הכללים והדינים שבחוק כלי ירייה.

עמר בר-לב: מאז החלטת הממשלה פעלו במרץ צוותים מקצועיים משפטיים במשרדי ביטחון הפנים, המשפטים, הכלכלה וגורמים נוספים ליישום ההחלטה ולגיבוש הצעת החוק המובאת כעת לאישור בקריאה ראשונה.

עמר בר-לב: הצעת החוק מבקשת לקבוע כמה הסדרים בעניינים של כלים אלה.

עמר בר-לב: מוצע לקבוע שפעולות של ייצור, יבוא, יצוא, אחסנה, הובלה ומסחר בדמויי כלי ירייה יחויבו ברישיון באופן דומה לרישיונות מקבילים בתחום כלי הירייה, ואילו השימוש בכלים אלה, החזקתם ונשיאתם, ייעשו רק במועדוני הקליעה שקיבלו רישיון מהרשות המוסמכת.

עמר בר-לב: כך נוכל לאפשר את המשך פעילות הפנאי שהציבור מבצע בכלים האלה במועדונים בצורה מסודרת, עם רישיון, ולצד זאת נצמצם את אפשרות זליגתם לגורמים עבריינים ולגורמי טרור.

עמר בר-לב: על מנת להבטיח את קיום ההוראות שבהצעת החוק, מוצע לקבוע במסגרת הצעת החוק סעיף עונשין הקובע עונשי מאסר שבין שלוש לחמש שנות מאסר בגין ביצוע פעולות שונות באותם דמויי כלי ירייה שניתן להסב אותם.

עמר בר-לב: בנוסף, הצעת החוק מבקשת לתקן ולחדש שני הסדרים חשובים בחוק כלי הירייה: הראשון, שינוי המעמד של המלצת המשטרה בבקשת רישיונות לקביעה מחייבת.

עמר בר-לב: כיום המשטרה היא הגוף המקצועי המיומן לבצע הערכות מסוכנות פלילית בהיבטים נוספים של שלום הציבור וביטחונם, ומספקת חוות דעת בעניין זה בנושאים שונים.

עמר בר-לב: כיום מעמד חוות הדעת של המשטרה בחוק כלי ירייה הוא המלצה בלבד – כלומר, לפקיד הרישוי או הממונה יש סמכות להחליט אם לקבל את ההמלצה או לא לקבל, למרות שאינם חשופים לכלל המידע שעומד בפני הגורם הממליץ במשטרה, ואין להם את הכלים וגם לא את המיומנות הנדרשת להעריך את המידע ולגבש מסקנה בעניין המסוגלות של מבקש הרישיון.

עמר בר-לב: לאור סמכויותיה של משטרת ישראל בכל הנוגע לשמירה על שלום הציבור וביטחונו והיותה הגורם המומחה ובעל הידע והכלים בנושא, הצעת החוק מבקשת לקבוע שחוות הדעת של המשטרה בבקשות רישיון תהיה קביעה ולא המלצה.

עמר בר-לב: העניין השני הוא הקניית סמכויות לפקחים של האגף לרישוי כלי ירייה, כדי שיוכלו לפקח על מקבלי הרישיונות ולהבטיח את ביצוע הוראות החוק ותנאי הרישיון שנקבעו להם.

עמר בר-לב: לגבי מועדוני קליעה, שבהם תתבצע פעילות בדמויי כלי ירייה לפי רישיון, תוקנה סמכות הפיקוח גם למשטרה, כחלק מהמאמץ לבלום את התופעות של זליגת הכלים הללו והסבתם.

עמר בר-לב: בנוסף, הצעת החוק מבקשת להסמיך גורמים בכירים באגף לרישוי כלי ירייה להפסיק למשך כמה ימים פעילות המתבצעת מכוחו של רישיון לפי החוק במקרה של הפרת תנאי הרישיון באופן חריג או שיש בו כדי לסכן את שלום הציבור.

עמר בר-לב: ועדת השרים לענייני חקיקה, בישיבתה מיום 20 בפברואר 2022, החליטה לאשר את הצעת החוק.

עמר בר-לב: לאור האמור, אבקש מחברי הכנסת לתמוך בהצעת החוק המונחת בפניכם, ולהניחה על שולחנה של ועדת ביטחון הפנים של הכנסת, לצורך הכנת ההצעה לקריאה שנייה ושלישית.

עמר בר-לב: תודה רבה.

צבי האוזר: תודה רבה, אדוני השר.

צבי האוזר: אנחנו נעבור לדיון של חברי הכנסת.

צבי האוזר: חברת הכנסת גלית דיסטל אטבריאן – אינה נוכחת; חבר הכנסת איימן עודה – אינו נוכח; חבר הכנסת יואב גלנט – אינו נוכח; חבר הכנסת אמיר אוחנה – אינו נוכח; חברת הכנסת אורית מלכה סטרוק – אינה נוכחת; חבר הכנסת משה ארבל – אינו נוכח; חבר הכנסת מיכאל מלכיאלי – אינו נוכח; חבר הכנסת ולדימיר בליאק – אינו נוכח.

צבי האוזר: חבר הכנסת אלי כהן, בבקשה.

צבי האוזר: שלוש דקות עומדות לרשותך.

אלי כהן: אדוני היושב-ראש, חבריי חברי הכנסת, בשבת האחרונה עלו 150 ערבים מהכפר צוריף שליד בת עין לכיוון גבעת אהוביה, ולאור היום הציתו רכוש של תושבי הגבעה.

אלי כהן: המקרה הזה יכול היה להסתיים בצורה הרבה יותר גרועה אם לא הייתה שם כיתת הכוננות, שהבריחה את אותם בני עוולה ואת אותם פורעים.

אלי כהן: אני לא אתפלא אם מרבית

אלי כהן: כם לא שמעתם על אותו אירוע.

אלי כהן: אנחנו, לצערנו, חיים בשבועות האחרונים במצב של פיגוע רודף פיגוע.

אלי כהן: דם יהודי הפך להיות הפקר; האנשים חוששים להסתובב ברחובות.

אלי כהן: אנחנו למעשה רואים את חוסר האונים של הממשלה המשותקת הזו, אבל מה שאני הולך להראות לכם עכשיו זה דבר שאף יהודי לא יוכל להישאר אדיש אליו.

אלי כהן: יש איתי כאן חתיכה מזוג תפילין.

אלי כהן: כאשר אותם פורעים ערבים הציתו את אותו רכוש, הם הציתו שישה זוגות תפילין, והינה אחד מאותם זוגות תפילין – מה שנותר ממנו – נמצא איתי כאן.

צבי האוזר: אדוני חבר הכנסת, למיטב זיכרוני אסור להציג חפצים על דוכן, אבל תמשיך, בבקשה.

אלי כהן: אוקיי, תודה.

צבי האוזר: לפעם הבאה.

אלי כהן: בתוך התפילין האלה כתוב הפסוק שאותו נהגו להגיד יהודים בכל העולם ברגעים הקשים ביותר: "שמע ישראל ה' אלוקינו ה' אחד".

אלי כהן: המראה הכואב הזה של תפילין שרופות מזכיר את התקופות החשוכות ביותר בהיסטוריה של העם היהודי.

אלי כהן: זה לא קרה באירופה, זה לא קרה בשנות השלושים; זה קרה כאן, בשבת האחרונה, במדינת ישראל, בארץ ישראל, במדינת העם היהודי, וזה קרה במשמרת של נפתלי בנט.

אלי כהן: אם היינו רואים דבר כזה בכל מקום אחר בעולם, אני בטוח שבנט ולפיד היו מוציאים הודעות לעיתונות על החובה להילחם באנטישמיות, אבל האנטישמיות הזאת מתרחשת כאן, מתחת לאף של נפתלי בנט ושל הממשלה המסורסת שלו.

אלי כהן: נפתלי בנט שותק אבל העם זועק, זועק להחליף את הממשלה הזו.

אלי כהן: זו הסיבה שמרבית שרי הממשלה, ובראשם ראש הממשלה, לא מגיעים אפילו לנחם את משפחות 19 נרצחים שהיו במהלך החודש האחרון – כי הם חוששים להסתובב בציבור, כי הם יודעים את זעקת הציבור להחליף את הממשלה הבלתי-לגיטימית הזאת.

אלי כהן: אנחנו, לצערנו, רואים ראש ממשלה שנכנע לתנועה האסלאמית, שעתידו תלוי – שלו, של הממשלה ושל חברי הקואליציה – במועצת השורא.

אלי כהן: הוא מפחד להוציא מילה בלי מנסור עבאס.

אלי כהן: אנחנו למעשה רואים את הכניעה לאחים המוסלמים, שבאה ומלבה הסתה ושנאת יהודים שמובילים - -

צבי האוזר: תודה רבה.

אלי כהן: אני מסיים עוד שני משפטים, אדוני.

אלי כהן: - - שהובילה לאותם מקרים מזוויעים.

צבי האוזר: תודה רבה.

אלי כהן: רק שתדעו, מדינת ישראל היא המדינה היחידה במזרח התיכון שבה האחים המוסלמים הם חלק מהקואליציה שלה.

אלי כהן: אפילו לא במצרים - -

צבי האוזר: תודה רבה.

אלי כהן: - - מדינה מוסלמית של 100 מיליוני אנשים - -

צבי האוזר: חבר הכנסת, אתה - - -

אלי כהן: הינה, אני מסיים.

צבי האוזר: לא, אתה, תראה - - -

אלי כהן: - - יש שם את האחים המוסלמים.

צבי האוזר: חבר הכנסת כהן, לא - - -

אלי כהן: אני סיימתי.

אלי כהן: סיימתי, סיימתי.

צבי האוזר: חבר הכנסת כהן, לא, תודה רבה.

אלי כהן: לכן, כל יום שהממשלה הזאת ממשיכה הוא סכנה - -

צבי האוזר: חבר הכנסת כהן, ביקשתי - - -

אלי כהן: - - לביטחון המדינה.

אלי כהן: תודה רבה.

צבי האוזר: תודה רבה.

צבי האוזר: שלום.

צבי האוזר: אני רק רוצה להפנות את תשומת ליבך לכך שאסור להציג חפצים.

אלי כהן: אין בעיה.

צבי האוזר: לא שאין בעיה, יש בעיה.

צבי האוזר: על פי תקנון הכנסת, זו הפרה חמורה.

צבי האוזר: לכאורה הייתי צריך להוריד אותך מהבמה.

צבי האוזר: הפעלתי את שיקול דעתי לא לאכוף את הסעיף הזה, אבל באשר לפעם הבאה – קח לתשומת ליבך.

צבי האוזר: תודה רבה.

צבי האוזר: חבר הכנסת דוד אמסלם – אינו נוכח; חבר הכנסת ישראל כץ – אינו נוכח; חבר הכנסת סמי אבו שחאדה – אינו נוכח; חברת הכנסת אורלי לוי אבקסיס – אינה נוכחת.

צבי האוזר: חבר הכנסת אבי מעוז, בבקשה, שלוש דקות לרשותך.

אבי מעוז: אדוני היושב-ראש, כנסת נכבדה, אני ממשיך בסקירת חלק מהנזקים שהקואליציה הנוכחית הספיקה לעשות במהלך הפגרה.

אבי מעוז: רק הבוקר, כמה שעות לפני פתיחת כנס הקיץ, פורסם כי אתמול השר כהנא חתם על עדכון התקנות לבחירת רבני ערים, ובימינה כמו בימינה, ואצל כהנא כמו אצל כהנא, הכול עטוף במילים גבוהות ויפות ובאידיאלים נשגבים, אבל כשמורידים את העטיפה, רואים ששוב זה יישום של אג'נדות מאוד מסוימות.

אבי מעוז: במה דברים אמורים?

אבי מעוז: על פי השר כהנא, התקנות החדשות באות בסך הכול לאפשר בחירת רב במקומות שבהם לא נבחר רב במשך שנים.

אבי מעוז: נשמע טוב, לא?

אבי מעוז: אצל המנכ"ל שלו כבר אפשר לשמוע במרומז את מה שמלמד על המגמות של התקנות.

אבי מעוז: מנכ"ל המשרד לשירותי דת אמר שהתקנות יאפשרו לבחור רבנים, ואני מצטט: תוך מתן דגש לצרכים המקומיים והתאמה טובה יותר בין אופיו של הרב לקהילה הרלוונטית.

אבי מעוז: מילים יפות שבאות לכסות על רצון ברבנות מאוד מאוד מסוימת.

אבי מעוז: על פי התקנות החדשות, כהונת רבני הערים תוגבל לקדנציה בת עשר שנים, עם אפשרות הארכה על ידי מועצת העיר – דבר שעלול להוביל את הרב המקומי לנסות ולמצוא חן בעיני הפוליטיקאים המקומיים, שבהם תהיה תלויה הארכת כהונתו.

אבי מעוז: כמה רבני ערים ותיקים יודחו בעקבות התקנות, והעיקר הוא השינוי בגוף הבוחר: על פי התקנות של השר כהנא, הכוח לקביעת חברי הגוף הבוחר עובר אל הפוליטיקאים המקומיים ואל השר לשירותי דת, ואילו כוחם של נציגי בתי הכנסת – כלומר, של הציבור שמבין את ערכו וחשיבותו של רב גדול בתורה וביראת שמיים – נחמס.

אבי מעוז: באופן מאוד לא מפתיע, מי שמיהרו לברך על התקנות הללו הם הגופים שנמצאים בקצה הליברלי של הציבור הדתי-לאומי, אם לא מעבר לו.

אבי מעוז: גופים כמו מכון הרטמן וכמו נאמני תורה ועבודה – שהיה ממומן בעבר על ידי הקרן לישראל חדשה – בירכו בכל לב על התקנות, שאת קידומן הם דחפו במשך השנים.

אבי מעוז: ללמדך שהשר כהנא, כמו שאר חברי מפלגתו והקואליציה, הם בסך הכול שליחים של גופים רדיקליים כמו הקרן לישראל חדשה ושאר הגופים.

אבי מעוז: אתה מבין, ידידי, חבר הכנסת ניר אורבך?

אבי מעוז: כל דקה של המשך כהונת הממשלה הזאת, זה עוד נזק ופגיעה בדמותה היהודית של מדינת ישראל.

אבי מעוז: בידך לעצור זאת.

אבי מעוז: תודה רבה.

צבי האוזר: תודה רבה.

צבי האוזר: חבר הכנסת שלמה קרעי – אינו נוכח; חבר הכנסת יצחק פינדרוס – אינו נוכח; חבר הכנסת דסטה גדי יברקן – אינו נוכח; חבר הכנסת עופר כסיף – אינו נוכח; חברת הכנסת עאידה תומא סלימאן – אינה נוכחת; חברת הכנסת לימור מגן תלם – אינה נוכחת; חברת הכנסת מירי מרים רגב – אינה נוכחת; חבר הכנת מאיר פרוש – אינו נוכח; חבר הכנסת חיים ביטון - אינו נוכח; חבר הכנסת אחמד טיבי – אינו נוכח; חבר הכנסת אוסאמה סעדי – אינו נוכח; חבר הכנסת אורי מקלב – אינו נוכח; חבר הכנסת יואב בן צור – אינו נוכח; חבר הכנסת יוסף טייב – אינו נוכח; חברת הכנסת מאי גולן – אינה נוכחת; חברת הכנסת אוריאל בוסו – אינו נוכח; חבר הכנסת אלכס קושניר – אינו נוכח; חבר הכנסת ינון אזולאי – אינו נוכח; חבר הכנסת ישראל אייכלר – אינו נוכח; חברת הכנסת קרן ברק – אינה נוכחת; חברת הכנסת מיכל וולדיגר – אינה נוכחת; חבר הכנסת רון כץ – אינו נוכח; חבר הכנסת אופיר סופר – אינו נוכח; חבר הכנסת יעקב ליצמן – אינו נוכח; חברת הכנסת גילה גמליאל – אינה נוכחת; חבר הכנסת משה אבוטבול – אינו נוכח; חבר הכנסת אלי אבידר – אינו נוכח; חברת הכנסת מיכל שיר סגמן – אינה נוכחת.

צבי האוזר: חבר הכנסת שמחה רוטמן – נוכח.

צבי האוזר: בבקשה, אדוני.

צבי האוזר: שלוש דקות עומדות לרשותך.

שמחה רוטמן: תודה.

שמחה רוטמן: אדוני היושב-ראש, כנסת נכבדה, חבריי חברי הכנסת, התבשרנו על כך – אני מקווה מאוד שזה לא נכון, אדוני השר לביטחון פנים, אבל התבשרנו על כך שבסיכום עם ירדן הועלה מספר שומרי הווקף בהר הבית – אותו ארגון שתלה לנו על כיפת הסלע את דגל אש"ף; אותו ארגון שבמסגדים שלו החביאו אבנים, מטענים; שתחת השגחתו מפזרים זכוכיות לרגלי ההולכים להר הבית; שמונע מיהודים לעלות ולהתפלל בהר הבית.

שמחה רוטמן: ואני לתומי חשבתי שהחלת הריבונות הישראלית – הסבירו לנו – אני לא מדבר על ממשלת עשר מעלות ימינה, שזה כמובן היה בלוף מאוד גדול, אבל הסבירו לנו שמנסור עבאס, שעליו הממשלה בנויה ונשענת – אותו מעניינים עניינים אזרחיים בלבד ועניינים לאומיים.

שמחה רוטמן: פגיעה בריבונותה של ישראל לא מעניינת.

שמחה רוטמן: והינה אנחנו רואים שהוא הציב לכם אולטימטום לפעול בהתאם להוראותיו של מלך ירדן, ואתם כמו בני חסות טובים מצייתים.

שמחה רוטמן: הפגיעה האדירה שנוצרת כאן בריבונות הישראלית, הפגיעה העצומה שנוצרת כאן – אני רוצה להזכיר לכם: המסגדים בהר הבית, משם יוצאת – אנחנו יודעים שבמקורותינו כתוב: "כי מציון תצא תורה" – כי מאל-אקצא תצא תורת ההשמדה והטרור נגד יהודים במדינתם.

שמחה רוטמן: ההסתה מהמסגדים שם – יהודים רבים שילמו עליה בחייהם ממש בחודשים האחרונים.

שמחה רוטמן: זו לא תיאוריה.

שמחה רוטמן: איזו כניעה?

שמחה רוטמן: בשם מי אתם נכנעים?

שמחה רוטמן: בשם מי אתם מוסרים את הר בית?

שמחה רוטמן: הר הבית, שבשנת 1967, במלחמת ששת הימים – כולנו זוכרים את ההכרזה "הר הבית בידינו" – מסרתם אותו, הוא לא בידינו.

שמחה רוטמן: מסרתם אותו לווקף, שרק לפני חודשיים-שלושה גילינו שהעמותות של הווקף קשורות באופן ישיר לחמאס.

שמחה רוטמן: מה קורה לכם?

שמחה רוטמן: איפה איבדתם את האל"ף-בי"ת של שמירה על מדינת ישראל בכלל כמדינה – לפני שנדבר על מדינה יהודית?

שמחה רוטמן: כך פועלת מדינה עצמאית?

שמחה רוטמן: מקבלת תכתיבים ממדינה זרה איך לנהוג במקום הקדוש ביותר לעם היהודי?

שמחה רוטמן: אני באמת חייב לומר: ההתנהלות הזאת – מה שאנחנו ראינו בחודשים האחרונים זה ביזיון שאין כדוגמתו.

שמחה רוטמן: אתם מביאים לפה חוקים לייצר פסאדה כאילו אתם נאבקים באלימות, כאילו אתם נאבקים בטרור, כאילו אתם רוצים להחמיר את הענישה – ואתם בכניעה הזאת מעודדים את הפשיעה הלאומנית הבאה.

צבי האוזר: תודה.

שמחה רוטמן: אתם מעודדים את הטרור.

שמחה רוטמן: איך אתה נותן לזה לקרות, אדוני יושב-ראש הישיבה?

שמחה רוטמן: איך?

צבי האוזר: תודה רבה.

צבי האוזר: חברת הכנסת קטי קטרין שטרית – אינה נוכחת; חבר הכנסת יריב לוין – אינו נוכח; חבר הכנסת יואב איש – אינו נוכח; חבר הכנסת עמיחי שיקלי – אינו נוכח; חבר הכנסת יעקב מרגי – אינו נוכח; חבר הכנסת משה גפני – אינו נוכח; חבר הכנסת בצלאל סמוטריץ' – אינו נוכח; חבר הכנסת פטין מולא – אינו נוכח; חבר הכנסת דוד ביטן – אינו נוכח; חבר הכנסת יבגני סובה – אינו נוכח; חבר הכנסת אופיר כץ – אינו נוכח.

בועז טופורובסקי: לא צריך סיכום.

בועז טופורובסקי: אדוני השר, לא צריך לסכם.

צבי האוזר: אדוני השר, אם הוא מוותר – אתה מוותר על הסיכום, אז אנחנו בעצם ניגש להצבעה.

צבי האוזר: מי בעד?

צבי האוזר: מי נגד?

צבי האוזר: מצביעים.

צבי האוזר: בעד ההצעה להעביר את הצעת החוק לוועדה – 10

צבי האוזר: נמנעים – אין

צבי האוזר: אם כן, להלן תוצאות ההצבעה: בעד – עשרה חברים, נגד – אין, נמנעים – אין.

צבי האוזר: אני קובע כי הצעת חוק כלי הירייה (תיקון מס' 23), התשפ"ב–2022, עברה בקריאה ראשונה, והמשך החקיקה יידון בוועדת ביטחון הפנים.

צבי האוזר: אם כן, חבריי חברי הכנסת, תם סדר-היום.

צבי האוזר: הישיבה הבאה תתקיים מחר, יום שלישי, ט' באייר התשפ"ב, 10 במאי 2022, בשעה 16:00.

צבי האוזר: הישיבה הזו נעולה.